
Előszó 


Aki előszó írására vállalkozik, annak tudnia kell, hogy nem egy plusz fejezetet ír, s nem is tar- 
talomjegyzéket. Ugyanakkor érdemes szem előtt tartania, hogy szerepe olyan, mint a nyitányt 
író zeneszerzőjé, aki előkészíti a hangulatot a főbb dallamokkal vagy olyan, mint a prológusé, 
aki felkelti az érdeklődést. Jelen esetben a bevezető írója és a lektor személye azonos, akinek 
ráadásul érzelmi kötődése van a kiadványhoz részben a szerzők, részben a tartalom által. Neve- 
zetesen a kötet, melyet az olvasó a kezében tart, a Soproni Egyetem Benedek Elek Pedagógiai 
Kara jogelőd intézményeinek 120), illetve 60 éves évfordulója alkalmából készült, s e sorok írója 
a múlt két évtizedének tanúja, részese volt. Emiatt különösen figyelnie kell a fenti ismérvekre. 

,A jövő csupa múltból áll." Anatol France gondolata jutott eszembe, miközben a Jubileumi 
Kötetet elsőként olvashattam, hiszen a benne lévő öt tanulmány mindegyike a kart megelőző 
képzési formák előtt tiszteleg, akár a 120 év történéseivel ismertet meg, akár a múltat veti össze 
a jelennel, akár az örökség továbbviteléről számol be. Az egyik írásközlő Ősz Gábortól átvett vé- 
leménye szerint ,egy nemzedéknyi távolság kell ahhoz, hogy valamiről viszonylag tárgyilagosan 
lehessen írni". A tanulmányok írói jócskán rendelkeznek a kellő idővel, s dicséretes, hogy milyen 
jól ismerik egymás és elődeik kutatásait, méltatják, s hivatkoznak azokra. Erőssége az írásoknak, 
hogy tudományosan megalapozottak, gyakorlat orientáltak, korszerűek, s a kisgyermeknevelést 
nemcsak szakkönyvekből ismerők tollából születtek, ezért is forgathatják majd nagy haszonnal 
mind a felsőoktatás oktatói, hallgatói, és kutatói, mind pedig a gyakorló szakemberek. 

Szinte mindegyik szerző foglalkozik azzal — más-más területen —, hogy az újjászülető peda- 
gógiának milyen célokat kell meghatároznia és milyen értékeket kell képviselnie a közoktatás- 
ban, vagyis a gyermekek nevelésében - oktatásában. Egyetértenek abban, hogy a kisgyermekek 
számára a legfontosabb a gyermekközpontúság, a barátságos, érzékeny, élményt adó, inspiráló 
környezet, a biztonságérzet, a szeretet és kötődés, a játék, mozgás, mese, vers, ének - zene, a sok- 
oldalú tapasztalatszerzés, az alkotás öröme, s a nevelésükre készülő hallgatóknak pedig mennél 
több élményteli gyakorlatra van szüksége. 

Az első tanulmány tulajdonképp bevezetése az utána következőknek. Megismertet a törté- 
neti gyökerekkel a társadalmi változások elemzésével együtt, s egyben megfonja a babérkoszo- 
rút két kiváló reformpedagógus - Kelényi Ferenc, s Major László — munkásságának bemutatá- 
sával, értékelésével, akik a 60 éve felsőfokúvá vált óvó — és tanítóképzés reformtervezetének első 
kidolgozói voltak az ötvenes évek második felében. A szerző összehasonlítja a tervezetet és a 
megvalósult képzést, s rávilágít arra, hogy a főhatóság által törvényesített alapelvekben, s tan- 
tervben több ponton fellelhetők a soproni tanárok elgondolásai. Feltételezhető ezért, hogy az 
59 őszén indított felsőfokú képzés három helyszíne közül Sopron lehetett az egyik. A központ- 
ba állított egykori oktatók tervezete szemléletes ismertetésének olvasása közben az olvasónak 
olyan gondolata is támadhat, hogy némely elképzelés megvalósítása, mint például az óvó- és 
tanítóképzés közös megalapozása — még várat magára, a jövő egyik innovációja lehetne. 

A második publikációban arról olvashatunk, hogy a 60-70-es évek centralizált, didaktikus 
jelleggel is bíró kisgyermeknevelési felfogását, hogyan váltotta fel a nyolcvanas évek közepétől 
a gyermek - és nevelésközpontú, a gyermek szükségleteként értelmezett játék által történő 
fejlesztésre épülő életmódszervezés a soproni műhelyben. Megismerhetjük a Freinet szellemű 
óvodai nevelés gyakorlatának kialakulását, s egyúttal két elkötelezett, természettudományos be- 
állítottságú, kiváló főiskolai oktató — Eperjesy Barnáné, dr- Zsámboki Károlyné docensek -— és az 


ő eszmeiségükkel azonosulni tudó két nagyszerű gyakorlatvezető óvónő — Friedrich Andrásné, 
Lakihegyi Alfrédné — életművét is. Az írás részletesen összeveti a 71-es és az 1989-es Óvodai 
Nevelési Programot öt szempont alapján a Freinet jellegű óvodai neveléssel, mely a főhatóság 
engedélyével folytatott innováció eredménye. Jelentős különbség a soproni modell javára, hogy 
abban , az óvodapedagógus aktív részese, társa az együttes élménynek, olyan játszótárs, aki meg- 
teremti az érzelmi biztonságot". 

A harmadik tanulmányban elemzést találunk részben a társadalmi változások hatásáról az 
idegennyelv, a közvetítő nyelv megválasztására, tanítására, részben ismertetést az európai és ma- 
gyarországi nyelvi körképéről a többnyelvűség problematikáját is érintő, átfogó nyelvpedagógiai 
alapvetéssel együtt. Megismertet a szerző a szemléletváltozással, a nyelvtanítás/nyelvtanulás 
helyetti nyelvfejlesztés/nyelvelsajátítás kérdéskörével, a korai nyelvelsajátítás körüli vitákkal, s 
a soproni múlt egyik kísérletének eredményeként kialakult modell — Játék a szavakkal, játék a 
beszéddel — történetével, mely Talabér Ferencné főiskolai docens nevéhez fűződik. Az írás be- 
mutatja a Tárnok Péter nyelvtanár kezdeményezéséből fakadó — a német-nemzetiségi szakirá- 
nyú óvodapedagógus képzés, s a gyakorló óvodában folyó , Step by Step" program tapasztalatait 
is felhasználó — Angol nyelv az óvodában specializációt, a hallgatók képzése és a kisgyermekek 
játékos nyelvelsajátítása szemszögéből, illetve kitekint az Óvodai Alapprogram nevelési terüle- 
teire az angol nyelv elsajátítási lehetőségeinek szempontjából. 

A következő, negyedik írás korunk legfontosabb kihívása, a fenntartható fejlődés pedagógiai 
aspektusait vizsgálja központba állítva a környezeti nevelés, a külső világ megismerése művelt- 
ségterület lehetőségeit, mint a legeredményesebb eszközt a kisgyermeknevelés és az arra való 
képzés során, szem előtt tartva azt a célt, hogy a környezettudatosság a mindennapok részévé 
váljon. A tanulmány írója címválasztásával megszólít, érzékenyít, ezt szolgálja a nevelés — és 
művelődéstörténeti megalapozás is. Fontos tudományos információkat közöl, mint például a 
fenntartható fejlődés indikátorai, a környezeti nevelés kulcskompetenciái vagy a téma inter- és 
multidiszciplinaritása, emellett részletes dokumentumelemzéssel gazdagít, miközben számta- 
lan módját osztja meg az élményalapú ismeretátadásnak, az érzelmi azonosulásnak, a , nyitott 
tanteremnek?". Legfontosabb üzenete:" Élménnyel nevelj Földet védelmező Embert — élvezd te 
magad is". Kiemelkedő színfolt a gyermekirodalom jelentőségének elemzése és rövid példatára. 

A befejező, neuropedagógiával foglalkozó tanulmány a múlt örökségének tisztelete mellett 
azt hangsúlyozza, hogy mi az örökösök kötelessége: a jövőre tekinteni, erőt merítve az elmúlt 
időszak eredményeiből, s az új kihívásoknak megfelelni. A kisgyermekkel foglalkozók felelős- 
ségére hívja fel a figyelmet utalva arra, milyen végtelenül képlékeny és fogékony az agy az adott 
életkorban. Bemutatja a kutatócsoport és laboratórium két fontos vizsgálati területét: a neuro- 
lógia eredményei milyen hatással vannak a pedagógiai gyakorlatra, illetve mit ismer- hetünk a 
gyakorló és elméleti szakemberek tudásáról a kisgyermekkori tanulás természetét illetően. A 
kutató fontos kérdéseket fogalmaz meg: a társadalom számára hasznos vagy boldogságra képes, 
alkalmazkodni tudó vagy önálló, tárgyi tudással rendelkező vagy kreatív, a világban helytállni 
tudó személyiségek nevelése-e a cél? Válasza: szeretetteljes, egyetemlegesen boldog gyermekkor 
megteremtése szükséges. Az írás legszebb mondata: , Az érzelmi intelligencia a szív látása." 

Jól csak a szívével lát az ember, tudjuk Saint Exupéry-től. Joggal leírhatom, hogy mind a 
tanulmányok szerzői, mind pedig a megidézett korszak innovatív, fejlesztő pedagógusai a szí- 
vükkel láttak, ezért nemcsak köszöntöm az olvasót, hanem arra biztatom, hogy gyakran vegye 
le polcáról a Jubileumi Kiadványt. 

Tóth Marianna 


Innovatív reformjavaslat 1956-ból: 
két soproni pedagógus tervezete 
a felsőfokú , Nevelőképző Akadémia" tárgyában 


Patyi Gábor 


Absztrakt 


1959 szeptemberében, hatvan évvel ezelőtt az országban három helyen indult meg a 
felsőfokú óvónőképzés: Sopronban, Kecskeméten és Szarvason. A kormány 1956-ban 
kezdte meg a tanító- és óvóképzés felsőfokúvá tételét célzó reformok előkészítését. A 
gyakorló pedagógusoktól is kértek reformjavaslatokat. Két soproni pedagógus, Kelényi 
Ferenc tanulmányi felügyelő és Major László általános iskolai tanár 1956. augusztus 
7-én küldtek be egy részletes tervezetet az Oktatási Minisztérium TIanítóképzős Osz- 
tályának, , nevelőképző akadémiák" szervezése tárgyában. Ianulmányunkban előbb a 
soproni óvónőképzés múltjának meghatározó tényeit ismertetjük. Városunkban már 
1875-ben , gyermekkertésznő tanfolyamot" indítottak, 1899-től pedig a kar elődintéz- 
ményében a felsőfokú képzés bevezetéséig töretlenül folyt a középszintű óvónőképzés. 
Majd áttérünk a reformtervezet vizsgálatára. A két soproni pedagógus felsőfokú , ne- 
velőképző akadémiák" felállítását szorgalmazta, melyekben két éves tanulmányi idővel, 
együtt képezték volna a tanító- és óvónőket. Egy közös félév hallgatását követően ket- 
tévált volna a képzés. A tervezet számos részletkérdésre is kitért, tárgyalja a célokat és 
feladatokat, szervezeti kérdéseket, a felvétel módját és a személyi feltételeket, továbbá 
az óra és vizsgatervet. A kormány később, 1957 tavaszán számos tekintetben hasonló 
reformkoncepcióval állt elő (két éves tanulmányi idő, felsőfokú képzők, óvónők — taní- 
tónők együttes képzése, stb.). Az 1959-ben megvalósult reform azonban több tekintet- 
ben eltért a két soproni pedagógus tervezetétől. 


Bevezető gondolatok 


1959 szeptemberében, hatvan évvel ezelőtt az országban három helyen indult meg 
a felsőfokú óvónőképzés. A három város közül az egyik Sopron volt (Kecskemét és 
Szarvas mellett), a Soproni Egyetem Benedek Elek Pedagógiai Kara ma is a hazai óvó- 
nőképzés egyik meghatározó bázisa. A kormány 1956-ban kezdte meg a tanító- és 
óvóképzés felsőfokúvá tételét célzó reformok előkészítését. Ez nem előzmények nélkül 
történt: Már az 1930-as években, később pedig a második világháborút követően fel- 
merült a képzés felsőfokúvá fejlesztésének gondolata. Első körben a gyakorló pedagó- 
gusoktól kértek reformjavaslatokat. Két soproni pedagógus, Kelényi Ferenc és Major 


László is reagált a felhívásra, 1956. augusztus elején egy részletes tervezetet küldtek be 
az Oktatási Minisztérium Tanítóképzős Osztályának, , nevelőképző akadémiák" szerve- 
zése tárgyában. A tervezet az 1957-ben közzétett központi reformterv közvetlen előz- 
ményének tekinthető. 

Tanulmányunkban előbb a soproni felsőfokú óvónőképzés történeti előzményei és az 
óvónőképzés felsőfokúvá alakításának előzményeiről, illetve első lépéseiről írunk röviden. 
Majd dolgozatunk központi részében a két soproni pedagógus reformjavaslatát vizsgál- 
juk, feltárjuk tartalmát és összevetjük a kormány 1957-ben közzétett reformkoncepció- 
jával, illetve az 1959-ben bevezetett rendszerrel. Tanulmányunk végén röviden kitérünk 
arra is, hogy a képzés felsőfokúvá válása óta eltelt 60 esztendő során milyen főbb kuta- 
tási-oktatási innovációk valósultak meg és vannak folyamatban a , soproni képzőben. 

Tanulmányunkkal a célunk végső soron annak bemutatása, hogy mind a történeti 
előzmények, mind pedig Sopron innovatív pedagógusainak törekvései nagyban hoz- 
zájárultak az akkori pártvezetés és kormányzat azon döntéséhez, hogy városunkban 
nyithatta meg kapuit az egyik felsőfokú óvónőképző. A későbbi fejlemények pedig azt 
igazolják, hogy a döntéshozók 60 évvel ezelőtt jól döntöttek. Valóban , Hajtás sarjad 
gyökeréből", a dunántúli és a hazai pedagógusképzés egyik folyamatosan megújulni ké- 
pes, meghatározó jelentőségű felsőfokú intézményét létesítették 1959-ben Sopronban. 


A soproni felsőfokú óvónőképzés történeti gyökerei 


A soproni óvónőképzés történeti gyökerei a dualizmus korának első évtizedére nyúl- 
nak vissza. A kiegyezés megkötését követően hazánkban kedvező feltételek alakultak 
ki az óvodaügy és az óvóképzés fejlődéséhez (Patyi, 2010). A még a reformkorban Tol- 
nán alapított és ekkor már a fővárosban működő képző mellé az 1870-es évek elején 
hazánkban több másik képzőintézmény nyílt, melyek a fröbeli pedagógia szellemében 
képezték a gyermek-kertésznőket. 


A kezdetek 


Ebbe a konjunktúrába illeszkedett bele az első soproni tanfolyam indítása is. 1873. 
április 6-án megalakult a Soproni Gyermekkert Egylet, mely fröbeli szellemiségű gyer- 
mekkert és szakkönyvtár alapítása mellett egy gyermekkertésznő-képző intézet alapí- 
tását is célul tűzte ki (Kelényi, 1968; Patyi, 2013). 1875 év elején indították az egyéves 
tanulmányi idejű tanfolyamot. 15. életévüket betöltött és a felvételi vizsgán megfelelt 
hölgyeket vettek fel. A jelentkezők a fröbeli pedagógiáról tanultak, továbbá magyar és 
német nyelvet, természettudományokat, földrajzot, számtant és történelmet. A gyakor- 
lati képzés az egylet saját fenntartású gyermekkertjében folyt. Levéltári források hiá- 
nyában csak sajtótermékekből és keveset tudunk a tanfolyam működéséről. Színvonala 
alacsonyabb volt, mint a két éves tanulmányi idejű fővárosi képzőké. Csekély lehetett az 
érdeklődés is, mivel csak két évig állt fenn (Kelényi, 1968; Patyi, 2013). 

A századfordulótól az államosításig (1948) 

A századfordulón, 1899-ben indult újra Sopronban az óvónők képzése (Patyi, 2013). 
Kedvező feltételeket ehhez az 1891. évi XV. törvénycikk teremtett. Az 1890-es évek 
közepén hazánkban már 12 óvónőképző intézet működött, így túlképzés lépett fel, a 
képzők egy része megszűnt, vagy átalakult tanítónő-képzővé (Patyi, 2010). Külön ki- 
emelném, mivel a soproni fejlemények szempontjából jelentős, hogy az eperjesi állami 

képzőben a századfordulón a növendékeket óvónőkké és tanítónőkké is képezték. 

Amikor országos viszonylatban — mint láttuk — éppen a képzők számának csökken- 
tése volt napirenden, akkor kezdte meg működését a századfordulón az újabb soproni 
óvónőképző intézet. A tanintézetet az Isteni Megváltóról Nevezett Nővérek alapítot- 
ták és tartották fenn mintegy fél évszázadig, az államosításig. A női szerzetesrendet 
1849-ben alapították, Bécsen át 1863-ban telepedtek le Sopronban. Az itt működő 
szerzetesnők 1867-től már az anyaháztól elvált, önálló kongregációt alkottak, és az 
eredeti szociális feladatok mellett egyre fokozottabban vettek részt nevelő-oktató 
tevékenységben is. 1866-ban az általuk gondozott árvák számára elemi népiskolát, 
majd később óvodát létesítettek. Az 1870-es évektől már Sopron városhatárán túl is 
terjeszkedtek. Elemi iskolák és óvodák, illetve szociális intézmények vezetését vették 
át, vagy új intézményeket alapítottak. 1896-ban Sopronban polgári iskolát is nyitottak 
(Viczián szerk., 2000; Ribai, 1994; Patyi, 2013). 

Az óvóképző felállításának célja az volt, hogy a rend az általa működtetett óvodák 
szakemberigényét a saját intézetében képzett óvónőkkel elégíthesse ki. 1899 elején egy 
nagyszabású, oktatási célokat szolgáló épület építtetésébe kezdtek az egykori Fürdő, ma 
Ferenczy János utcában, ami az általuk Sopronban fenntartott tanintézetek számának 
további bővítését tette lehetővé. A régi helyiségekkel összeköttetésben lévő új épület- 
együttes 1900 tavaszán készült el, de már 1899 őszén megnyitották az új tanítónőképző 
(és óvónőképző) intézetet. Az 1899-1900-as tanévre vonatkozó értesítőben olvashatjuk 
a következő tájékoztatást: ..idén elemi tanítónő- és kisdedővónőképzőt állítottunk, és az első 
évfolyamot a tanév elején meg is nyitottuk" (Értesítő az 1899-1900. iskolai évről, p. VI. 
Mivel témánk szempontjából fontos, hadd idézzünk az e tanévre vonatkozó értesítőből 
még egy mondatot: , A tanév folyamán már rendesen folytak a tanítóképző-intézetünkben 
az előadások, mégpedig azon czélből, hogy kisdedővónőket is képesíthessünk, az eperjesi ál- 
lami tanítónőképzőnek a tantervét követtük, és az ott alkalmazott könyveket használtuk" 
(Értesítő az 1899-1900. iskolai évről, p. VI; Patyi, Sarkady és Simon, 2009). 

Az értesítő szavaiból úgy tűnik, hogy a rend vezetői eredetileg az eperjesi mintát kö- 
vetve olyan tanintézetet kívántak szervezni, amely egyszerre képzi növendékeit óvó- és 
tanítónőnek is. Végül azonban mégis más szervezeti keretek között folyt itt az óvónő- 
képzés. Egy helyett kettő, noha számos tekintetben kapcsolatban álló tanintézet alakult. 
Zalka János győri püspök 1900 április 28-án kelt 1168. számú leiratában a tanítónőkép- 
ző intézetnek és ,,...a tanítónőképző intézettel kapcsolatosan elállított óvónőképző intézet- 
nek is .. "(Értesítő : az 1899-1900. iskolai évről, p. VID megadta a nyilvánossági jogot. A 
két rántitézettek közös volt az épülete, a penzionátusa és jórészt a tanári kara is. Az új 
szervezetnek megfelelően az 1900-1901-es tanévben az elemi tanítónőképzőnek már 
két osztályába, az óvónőképzőnek pedig csak az első klasszisába lehetett beiratkozni 
(Patyi, 2013). 

A rend által szervezett óvóképzőben csak az 1905-1906-os tanévig indítottak mind- 
két évfolyamon osztályt. A következő tanévtől kezdve azonban egészen a két éves kép- 
zés végéig úgynevezett , váltakozó" rendszert vezettek be, vagyis egy adott tanévben 
vagy csak az első, vagy csak a második évfolyamon folyt a képzés. Az 1906. augusztusi 
tantestületi értekezletről készített jegyzőkönyv szerint a rend vezetése , helyszűkével" 

indokolta ezt a lépést.! Vélhetőleg azonban, más tényezők is szerepet játszottak a kép- 
zés átalakításában. Visszaesett a jelentkezők száma, és a végzett hallgatók nem mind- 
egyike tudott a szakmában elhelyezkedni.? 

Az 1891-es XV. törvénycikkben az olvasható, hogy ,, 4 bitfelekezetek az általuk fel- 
állított kisdedővónőképző intézetek tantervét maguk határozzák meg, azonban kötelesek a 
vallás- és közoktatásügyi miniszter által kiadott tantervet az összes tantárgyakban elérendő 
tanczélra nézve minimumnak tekinteni"? A soproni óvóképző egyes tanévekre vonat- 
kozó értesítőiből úgy tűnik, hogy az intézet vezetése és tanárai tartották magukat a 
törvényi előíráshoz. Az 1903-04. tanévre vonatkozó értesítőben olvashatjuk: , 4 tanítás 
czéltudatos intézésében a miniszteri tanterv volt az irányadó. Az évi tananyag pontosan és 
lelkiismeretesen annak idejében elvégeztetett" (Értesítő az 1903-1904. iskolai évről, p. 32). 

A történelmi megrázkódtatások ellenére (világháború, proletárdiktatúra, Irianon, 
soproni népszavazás) a soproni rendi óvónőképző intézetében a képzés hagyományos 
keretek között folyt tovább. Továbbra is csak minden második évben indítottak új év- 
folyamot, és a tanterv is változatlan maradt. Jelentős változás csak az 1926-os, a tanul- 
mányi időt 4 évre emelő miniszteri rendelet után következett be. Az 1927/28. tanévtől 
fokozatosan, felmenő rendszerben építették ki a négy évfolyamos képzést. A tanterv 
tekintetében most is az állami képzők számára kiadott tervezetet követték. A gyakor- 
lóévet is megszervezték, az első kifutó évfolyam után az ambivalens tapasztalataikról 
feljegyzést készítettek. Hasznosnak ítélték a miniszteri rendelet külső óvodai gyakorlat- 
ra vonatkozó rendelkezéseit. A városi óvodákban több a szegény gyermek, mint a gya- 
korlóban, így a növendékek tapasztalatokat szerezhettek arról, , . . . ogy miképpen lehet a 
különféle társadalmi osztályok gyermekeinél a nevelés eszközeit alkalmazni..." 

A rend az 1920-as évek elején tovább bővítette soproni székhelyű képzési palettáját, 
szükségessé vált a soproni tanintézetek épületállományának újabb bővítése. Megvásá- 
rolták a szomszédos telket, így a régi iskolaépület szomszédságában épülhetett fel az új, 
nagyszabású, neobarokk stílusú oktatási-nevelési célokat szolgáló építmény. Az épít- 
kezés az 1927. év elejétől 1927. augusztusig tartott, létrejöttét Gróf Klebelsberg Kunó 
miniszter anyagilag jelentősen támogatta. Az új intézetet Szent Józsefről nevezték el, és 
itt lelt új otthonra az Óvónőképző Intézet is (Patyi, Sarkady és Simon, 2009). 

A második világháború megakasztotta a képzőben folyó hagyományos oktató-ne- 
velő munkát. 1944 őszétől helyiségeiben hadikórházat rendeztek be, az óvónőképzés 
átkerült a tanítóképző épületébe. 1944. december 6-tól 1945. május 7-ig a rendszeres 
képzés szünetelt, csak levelező képzési formában folytatódott. Csak az 1946-1947-ik 
tanévben térhetett vissza az óvónőképző intézet a régi épületébe. A felszabadulás után 
újult erővel folytatták munkájukat a képző tanárai, ezután minden évben új elsős évfo- 
lyamot akartak indítani (Kelényi, 19752). 

A rendi óvónőképző fennállása alatt (1900-1948) 650 óvónő szerzett itt képesítést. 
A fennmaradt források (évkönyvek, levéltári anyagok) tanúsága szerint a rendi, katoli- 
1 A rtantestületi értekezlet 1906. augusztus 20-án zajlott le. A jegyzőkönyv megtalálható: SL, 

WVIII/602. 6. k. 
2 AXlegszentebb Megváltóról nevezett nővérek vezetése alatt álló soproni kisdedóvónőképző 
évi záró-jelentése az 1904-1905. tanévről. SL, VVIII/602. 1. d. 
VI. fejezet 32. §. 
4 SL, WIII/602. 1. d. 


évi 


kus szellemiségű képző, a fennállásának mintegy fél évszázada alatt különös hangsúlyt 
fektetett a valláserkölcsi (később hazafias) nevelésre, a gyakorlatokra, az önképzés-ön- 
művelés lehetőségeinek biztosítására és a tanulmányi kirándulások szervezésére ( Patyi, 
Sarkady és Simon, 2009). Az 1903-1904-es tanévre vonatkozó értesítőben tömören 
megfogalmazták a két kiemelt prioritást. , Fősúlyt fektettünk a vallás-erkölcsi nevelésen 
kívül különösen arra, hogy oly óvónőket képezzünk, kiknek ha kilépnek az életbe, kellő gya- 
korlottságuk legyen" (Értesítő az 1903-1904. iskolai évről, p. 33). 

Mint olvashattuk fentebb, az intézményben a gyakorlati képzésre is különös hang- 
súlyt fektettek. Ennek ügyét szolgálta a képző intézettel egy épületegyüttesben léte- 
sített mintaóvoda is. A miniszteri tanterv által kötelezően előírt heti gyakorlati órák 
mellett (legalábbis az első évtizedben bizonyosan) a növendékek évente húsz-huszonöt 
egész napot is a mintaóvodában tevékenykedtek. Élénk önképző, önművelő, kulturá- 
lis tevékenység folyt az intézményben, és számos fénykép, évkönyvi beszámoló tudósít 
arról, hogy az apácák lelkes kirándulók voltak, gyakran vitték növendékeiket a közeli- 
távoli kulturális és természeti szépségekhez. 

Az államosítástól a középfokú képzés megszűnéséig 

1948-nyarán Magyarország oktatási nevelési intézményeinek döntő többsége, így az 
addig egyház kezében lévő óvónőképző intézetek is állami tulajdonba kerültek. Hazánk 
akkori óvodaügyért felelős állami vezetői, a legfontosabb megoldandó feladatnak az 
óvónőhiány sürgős felszámolását tartották. Nagyszámú óvónő gyors képesítése érde- 
kében óvónőképző ,gyorstalpalókat" (rövid tanfolyamok, dolgozók esti óvónőképzői) 
szerveztek (Hermann, 1965). 

Az óvónőhiány enyhítése érdekében kifejtett , igyekezet" kihatott a hagyományos 
óvónőképző intézetekre is. 1949 nyarán előbb óvónőképző tagozattal működő peda- 
gógiai gimnáziumokká szervezték át őket. Az ezek által közvetített közismereti anyag 
megegyezett a hagyományos gimnáziumokéval, így a tananyag túlzsúfolttá vált és a 
szakképzés háttérbe szorult. A nem túl sikeres iskolatípus csak egy évig létezett. Az 
1950/51. tanévben a minisztérium ezen intézményeket szakiskolai jellegű óvónőképző 
intézetté szervezte át. Tekintettel az óvónőhiányra, három éves tanulmányi időt hatá- 
roztak meg. A tananyag 4896-át a közismereti tárgyak és 2896-át a készségtárgyak tet- 
ték ki, csak 2296 jutott a pedagógiai szaktárgyakra. Hermann Alice az alábbi szavakkal 
, méltatja" az óvónőképzés visszafejlesztését: , Eléggé problematikus szakasza ez a felsza- 
badulás utáni óvónőképzésnek: a képzőkből 17 éves félművelt, szakmailag gyengén képzett 
óvónők kerültek ki (Hermann, 1965, p. 410). 

Az államosítás 1948-ban megszakította az Isteni Megváltóról Nevezett Rend mint- 
egy fél évszázados iskolafenntartó tevékenységét és a rendtagok oktató-nevelő munkás- 
ságát. A képző hivatalos elnevezése ezután: , Állami kisdedóvónőképző-intézet Sopron". 
A soproni középfokú képző is végigjárta a fentebb bemutatott átalakulás, gyorsított 
képzés, visszafejlesztés rögös útját. 1948 szeptemberében az állami képző az igazgatóval 
együtt mindössze 5 főállású tanárral és 2 mintaóvónővel kezdte meg működését. 1949 
nyarán óvónőképző tagozattal működő pedagógiai gimnáziummá szervezték át (zsúfolt 
tananyag, háttérbe szorított szakképzés) (Kelényi, 1975a). 

1950-1951-es tanévtől már szakiskolai jellegű óvóképző intézetként működött to- 
vább, 3 éves tanulmányi idővel. 1951 őszén a Ferenczy János u. 3-as sz. épületből a Deák 

téri (akkor Május 1. tér) 51. sz. épületbe költöztették át az intézményt. Az 1951-1952. 
tanévtől szerették volna a dolgozók esti óvónőképzőjét 3 évfolyammal elindítani, de 
nem volt megfelelő számú jelentkező. 1951 őszén elindult viszont az egyéves óvónő- 
képző szaktanfolyam, fizikai munkás lányok, asszonyok számára. Az 1953-1954. tan- 
évben a megszüntetett balatonfüredi képző végzős növendékei Sopronban fejezték be 
tanulmányaikat. Az 1955-1956. tanévtől csökkenni kezdett az első évfolyamra felvett 
tanulók létszáma, az 1956-1957. tanévre vettek fel utoljára elsős évfolyamot (Kelényi, 
1975b). Az 1959. május 9-i ballagáson búcsúztatta el Gubacsy Endre igazgató a kö- 
zépfokú képző utolsó végzős hallgatóit, mely esemény egyszerre a ,középiskolaként 
megszűnő intézet" záróünnepsége is volt (Patyi, 2020b). 


A felsőfokú reform előzményei, kezdete 1955-1956-ban, és a két soproni pedagógus 
innovatív reformjavaslata 


Nem sokkal azután, hogy az óvónőképzést 1926-ban kétévesről négyévesre emelték, 
felmerült a főiskolai szintre emelés gondolata. 1936-ban a budapesti állami óvónőképző 
tanári kara a vallás- és közoktatási miniszternél indítványozta, hogy alakítsák át a képzőt 
főiskolává. Kérelmükben külföldi, főleg svájci példára hivatkoztak. Azt követően pedig 
a Magyar Pedagógusok Szabad Szakszervezetének tagjai körében merült fel a főiskolai 
képzés terve 1948-ban (Az óvónők és tanítók akadémiai képzésének tervezete, 1957). 
Kemény Gábor, a világháborút követő évek kiemelkedő baloldali oktatáspolitikusa és 
szakírója 1945-ben a Demokratikus iskolareform" c. írásában az iskolai tanerők 5 éves, 
az óvónőknek pedig 3 éves főiskolai képzését tartja szükségesnek (Ladányi, 1985). Sem 
az 1930-as években, sem pedig a második világháború után nem volt meg a kellő poli- 
tikai akarat a törekvések valóra váltásához. 

1956-ban a tanítóképzés felsőfokúvá emelésének ügyével összefonódva merült fel 
ismét az óvónőképzés felsőfokúvá fejlesztésének gondolata. Az Oktatási Minisztéri- 
um, azon belül a lanító- és Óvónőképző Osztály az akkor újonnan kinevezett Bizó 
Gyula vezetésével már 1955-ben megkezdte a felsőfokú tanítóképzésre való áttérés elő- 
készítését. Az említett osztály munkatársai előbb elnyerték a minisztérium vezetőinek 
támogatását, majd 1956 februárjában már Hegedűs András miniszterelnököt és a pénz- 
ügyminisztert is megnyerték az ügynek (a tervezett képzés gazdaságosabb voltára való 
hivatkozással). Egyeztetéseket követően az Oktatási Minisztérium 1956 májusában 
összeállította a tanítóképzés és óvóképzés ügyét összekapcsoló, azok átszervezésére, fel- 
sőfokúvá tételére vonatkozó javaslatát, melyet június végén az MDP KV Iudományos 
és Kulturális Osztálya kisebb, jelentéktelen módosításokkal terjesztett az MDP Politi- 
kai Bizottsága elé (Ladányi, 1985; Molnár, 2009; Molnár, 2012; Molnár, 2020). 

Az előterjesztés a tanítóképzés mellett az óvoda és az óvóképzés helyzetét is alapo- 
san elemzi. Rámutat az óvodák és az óvónők megváltozott feladataira, és arra, hogy a 
három éves középfokú képzés nem képes azokra felkészíteni a növendékeket. , 4 zanulók 
általános műveltsége terén még súlyosabb a helyzet, mint a tanítóképzésben... A szakképzés 
brakticista, amit a különféle pedagógiai ismeretek eklektikus, rendszertelen tömege megköze- 
lítőleg sem képes a tudatosság fokára emelni. A kisgyermekről nyert anatómiai, pszichológiai 
ismereteik zavarosak, azok jelentős részét a 15—16 éves tanulók felfogni sem képesek, ezért 
az óvónők a munkájukat csak ösztönösen végzik" (Ladányi, 1985, p. 338). Az előterjesztés 
a helyzetelemzésen túl részletesen tárgyalja az érettségire épülő, közös intézményben 

történő és számos tantárgy közös oktatását biztosító két éves óvó- és tanítóképzés elő- 
nyeit a gazdaságosság, a színvonal és a munkaerő-gazdálkodás szempontjaiból (Ladá- 
nyi, 1985). Meg kell jegyeznünk, hogy a felsőfokú tanító- és óvónőképzésre való átállás 
előkészítésekor 1955-ben és 1956-ban a politikai viták és egyeztetések során a képzés 
szakmai színvonalának növelése és a gazdaságosság szempontja mellett ideológiai té- 
nyezők is jelentős szerepet játszottak a reform elfogadtatásakor. A korabeli politikai 
döntéshozók azt is várták a reformtól, hogy a gimnáziumi érettségire épülő felsőfokú 
akadémiákon a korábbi középiskolai képzőkhöz képest nagyobb hatékonyságú lesz az 
óvónők és tanítónők baloldali ideológiai nevelése (Donáth 2000; Donáth 2006). 

A Politikai Bizottság 1956. július 26-i ülésén megtárgyalta és elfogadta az előter- 
jesztést, illetve három határozatot hozott: , 1. érettségire épülő két évfolyamú akadémiai 
képzést hoznak létre, 2. az új képzési formára 1959 szeptemberben Rell áttérni, 3. a képvi- 
selőknek bejelentik a reformot" (Molnár, 2009, pp. 2-3; Molnár, 2020, pp. 7-8). A határo- 
zatnak megfelelően Hegedűs András miniszterelnök az országgyűlés július 30-i ülésén 
a képviselők és a nyilvánosság számára be is jelentette az óvó- és tanítóképzés tervezett 
reformját (Ladányi, 1985). 

Az Oktatási Minisztérium a reform előkészítésének ebben a fázisában javaslatokat 
gyűjtött a korabeli gyakorló pedagógusoktól is. Szóbeli javaslatokat 1956 szeptem- 
berében a pedagógia szakos tanárok országos szakmai tanácskozásain fogalmazhattak 
meg, írásbeli tervezeteket pedig a minisztériumba küldhettek (Füle, 1956). Sopron vá- 
ros pedagógusai is foglalkoztak az új képzési forma kialakításának problémakörével, 
részt vettek a fentebb említett országos tanácskozásokon (Szabados, 1964). Két soproni 
pedagógus, Kelényi Ferenc tanulmányi felügyelő és Major László általános iskolai ne- 
velő (később mindketten a felsőfokú képző tanárai) 1956. augusztus 7-én az ország- 
ban elsőként nyújtottak be az Oktatásügyi Minisztérium tanítóképzős osztályának egy 
részletes írásos tervezetet a nevelőképző akadémiák szervezése tárgyában (Füle, 1956; 
Kelényi, 1975b;). 

A soproni pedagógusok tervezetének főbb vonásait Füle Sándor 1956-ban megje- 
lent művéből ismerhetjük meg (Füle, 1956). Füle Sándor a Pedagógiai Iudományos 
Intézet által gondozott, az , Anyagszolgáltatás a pedagógia oktatói számára" sorozat 22. 
köteteként megjelent kéziratos művében a 131. oldaltól a 139. oldalig kivonatolja és 
ismerteti, illetve táblázatos formában bemutatja a koncepció főbb elemeit. Ujabban a 
tervezet főbb vonásait és a nevelőképző akadémia tanítói tagozatának óratervét Molnár 
Béla (2012) ismertette röviden. 


A reformtervezet szerzői 


Kelényi Ferenc (1916 -1975) Szakonyban született szegényparaszti családban. A 
soproni evangélikus líceumban folytatott gimnáziumi tanulmányok után 1937-ben ki- 
tűnő eredménnyel végezte el a tanítóképzőt. A világháború éveiben katonai szolgálatot 
teljesített, hadifogságba került és csak nagy nehézségek árán került haza. A háborús 
éveket követően további tanulmányokat folytatott. 1947-ben gyakorlóiskolai tanító bi- 
zonyítványt szerzett és a soproni tanítóképzőben helyezkedett el. Tanulmányait tovább 
folytatva 1951-ben a debreceni Kossuth Lajos Iudományegyetemen magyar-történe- 
lem és angol kiegészítő szakokon középiskolai tanári oklevelet szerzett. A Debrecenben 
folytatott bölcsészkari tanulmányokkal párhuzamosan — külön miniszteri engedéllyel 


— a budapesti Eötvös Loránd Iudományegyetemen 
a pedagógia — lélektan szakot is elvégezte (Sarkady, 
2001). 

A pedagógusi pályája során több munkahelyen 
és változatos "munkakörökben tevékenykedett. 
Iskolaigazgatóságot követően 1950-től a soproni 
Városi Tanács Művelődési Osztályához nevezték ki 
tanulmányi felügyelőnek. Ebben a munkakörben 
tevékenykedve vett részt 1956-ban a nevelőképző 
akadémia tervezetének kidolgozásában. Ezt 
követően azonban saját kérésére megvált tanulmányi 
felügyelőségi posztjától és négy éven keresztül a 
soproni Széchenyi Gimnáziumban tanított magyart, 
angolt, lélektant és logikát (Sarkady, 1993). 

1960-tól haláláig a soproni felsőfokú óvónőképző 
tanáraként tevékenykedett, oktatói munkája mellett a 
1. kép: Kelényi Ferenc fényképe — nyelvi szakcsoport munkáját is irányította. Tanárként, 
1959-ből vezetőként szakértelmével és emberségével kivívta a 
Forrás: http://szig.sopron.hu/regi/ . tanítványai, kollégái megbecsülését, méltán visel- 
media/tablo/tanarok/kefe59a.jpg te ,Az oktatásügy kiváló dolgozója" címet. Oktatói 
ILLetöltve: 2020. 02. 05.] munkája mellett intenzív kutatói tevékenységet is 

folytatott, tudományos érdeklődése a neveléstörténet, 
az irodalomtörténet és a soproni helytörténet felé irányult. Lelkes tudományszervező- 
ként a , Magyarországi Óvónőképző Intézetek Neveléstudományi Közleményeinek" és 
a , Soproni Szemlének" is szerkesztőbizottsági tagja volt. Részt vállalt a korabeli soproni 
kulturális közélet szervezésében is (Sarkady, 2001). Életéről, munkásságáról az egykori 
képzőbeli tanártársa, a költő, irodalomtörténész és irodalomszervező Sarkady Sándor 
jelentetett meg kisebb írásokat (1976; 1993; 2001). 

Major László (1917-2005) élete, munkássága több tekintetben összefonódott Kelényi 
Ferenc életútjával. Ugyanabban a faluban, Szakonyban született ő is, korán elvesztett 
édesapja a település jeles kántortanítója volt. Az apa keze alatt, még a szülőfalujában 
végezte az elemi iskolai tanulmányokat. A családfenntartó halála után az édesanyja az 
árván maradt három fiúgyermekkel Sopronba költözött. Mint Kelényi, ő is a soproni 
evangélikus líceumban tanult, majd ugyanabban az évben, 1937-ben és ugyanott, az 
evangélikus tanítóképző intézetben szerzett oklevelet (Sarkady, 2005). 

1938-tól 1941-ig a tehetséges ifjú a tanítóképző gyakorló iskolájában kapott állást. A 
világháború vészterhes évei megszakították pedagógusi pályáját. Katonaként több fron- 
ton harcolt, megsebesült, hadifogságba került. 1946-ban a rákoskeresztúri evangélikus 
iskolában kezdett újra tanítani, majd 1947-től 1953-ig a soproni tanítóképző intézet 
tanáraként tevékenykedett. TIanítói — tanári munkája mellett további tanulmányokat 
is folytatott. A budapesti tanárképző főiskolán 1952-ben magyar — történelem sza- 
kos diplomát szerzett, majd 1955-ben az ELTE pedagógia szakán levelező képzésben 
egyetemi végzettséget nyert. 1953-ban szakmai — személyi ellentétek miatt távozott a 
tanítóképző intézetből, és 1959-ig több soproni általános iskolában is tanított. Újszerű 

2. kép: Major László kisdiákjai körében az 1952 — 1953. tanévben 
Forrás: A kép Dingó Péter tulajdona. 


írás-olvasás tanítási módszerével 
jelentős visszhangot kiváltó ered- 
ményeket ért el (Sarkady, 2005). 

Általános — iskolai tanító / 
korszakában fogott össze Kelényi 
Ferenccel, akivel mint fentebb lát- 
tuk a közös szülőfalu, középiskola 
is összekötötte, hogy elkészítsék a 
nevelőképző akadémia tervezetét. 

1959-ben az akkor létesített 
Soproni Felsőfokú Óvóképző In- 
tézet tanára lett, 1962-ben kine- 
vezték a pedagógiai szakcsoport 
élére. Oktató-nevelő munkáját 
magas színvonalon végezte, peda- 
gógiai, neveléstörténeti előadásai 
élményszámba mentek. Számos 
nagy sikerű évforduló, tudomá- 
nyos rendezvény megszervezésével megbecsülést szerzett magának. 1965-ben a nagy 
felkészültségű szakember és nevelő méltatlan és zavaros körülmények között került el 
az óvónőképző intézetből (Sarkady, 2005). 

1965. év augusztus 15-i hatállyal áthelyezték a soproni Széchenyi Gimnáziumba, 
tanári munkakörbe." 1966-ban már a Színház utcai általános iskolába helyezik át. Be- 
tegség miatt azonban nem vette fel többé a munkát. Az 1970-es évek elején néhány 
volt óvónőképzős kollégája kezdeményezte a képzőbe való visszatérését, de a városi 


3. kép: Major László egy tanteremben az 1952-1953. 
tanévben 
Forrás: A kép Dingó Péter tulajdona. 


5 — Vö: Polinszky Károly miniszterhelyettes levele Major László intézeti tanár áthelyezése 
ügyében. SO0E BPK lIrattár, Iktatott iratok 1965, 2. doboz (421 -730). 


és intézeti pártvezetés ezt megakadályozta. A mellőzött, a felsőoktatásból kirekesztett 
pedagógus némi erkölcsi elégtételt csak a rendszerváltás után kapott. 1992-ben a volt 
munkahelyének főiskolai tanácsa címzetes főiskolai docensi címet szavazott meg szá- 
mára. Életútjáról, derékba tört tanári és tudományos pályájáról a Kelényi Ferencről is 
író Sarkady Sándor — aki az óvóképző intézetben tanárként együtt töltött évektől Ma- 
jor haláláig baráti viszonyt is ápolt vele — jelentetett meg egy kisebb terjedelmű írást 
(Sarkady, 2005). 

Kelényi Ferenc a Soproni Szemlében 1975-ben kétrészes tanulmányt jelentetett meg 
, A soproni óvónőképzés a felszabadulástól napjainkig. I rész — II rész" címen (Kelényi 
1975a; 1975b;). A nagy ívű tanulmány második része tragikus módon már csak a szer- 
ző halála után jelenhetett meg. Ebben Kelényi személyes vallomást fogalmaz meg az 
egykori reformjavaslat benyújtásának körülményeiről és céljáról. , Pedagógia szakos kol- 
légámmal, Major Lászlóval közösen — az országban elsőként — nyújtottuk be tervezetün- 
ket 1956 nyarán az Oktatásügyi Minisztériumba az érettségire épülő tanító- és óvónőképző 
akadémiák felállítására vonatkozóan. Elképzeléseinket részletesen indokoltuk. Az óvónők és 
tanítók együttes képzésében elsősorban nevelési rendszerünk két fontos alsófokú intézményé- 
nek közelítésére, szerves összekapcsolására gondoltunk, amelyet — a gazdaságosság nem lebe- 
csülendő szempontja mellett — az alapozó és szaktárgyak együttes oktatása tovább erősít. Ja- 
vaslatot tettünk tanszékek felállítására. Részletes óratervet is mellékeltünk" (Kelényi, 1975b, 
pp. 18-19). 

Mint olvashatjuk, Kelényi Ferenc a koncepció főbb tartalmi elemei közül az óvó- 
nők és tanítónők együttes képzését emeli ki. A múltban már többször felmerült az óvó 
és tanítóképzés egyesítésének gondolata, és az együttes képzés majd a kormány 1957. 
március elején közzétett hivatalos reformkoncepciójának is egyik alapvető eleme lesz 
(Az óvónők és tanítók akadémiai képzésének tervezete, 1957; Patyi, 2020a). 


Az innovatív reformjavaslat tartalma 


A két soproni pedagógus által összeállított, és a minisztériumhoz benyújtott re- 
formjavaslat a bevezető gondolatokat követően foglalkozott a nevelőképző akadémiák 
céljával és feladataival, a szervezeti kérdésekkel és a tanulmányok, illetve vizsgák szer- 
kezetével, egymásra épülésével, végezetül pedig a személyi ellátottság kérdéseivel. A 
benyújtott tervezethez mellékletként csatoltak egy részletes óratervet tartalmazó táblá- 
zatot, valamint a szervezeti és személyi kérdéseket áttekintő táblázatokat (Füle, 1956). 

A bevezető gondolatokban a két soproni nevelő megállapítja, hogy a kiindulópontot 
számukra a mindennapi élet szükségletei jelentik. Tervezetük elkészítésének és benyúj- 
tásának a fő célja az óvónők és alsó tagozatos nevelők pedagógiai műveltségének lénye- 
ges emelése. Még itt a bevezető gondolatok között említik, hogy szükségesnek látják az 
állam részéről a tapasztalatszerzés céljából kísérleti jelleggel már az 1957-1958. tanévre 
néhány nevelőképző akadémia felállítását. Megjegyzik továbbá, hogy Sopron Városi Ia- 
nácsa szívesen vállalkozna egy ilyen kísérleti jellegű intézmény felállítására (Füle, 1956). 

A szerzők tervezetükben a létesítendő intézményeket , nevelőképző akadémiának" 
nevezik. Mint nem hivatalos elnevezés, az új képzési koncepció kialakítása során több- 
ször felmerült ez a , titulus", főképp az óvóképzés ügyéért elkötelezett szakemberek 


írásaiban. (Hermann, 1957; Vág, 1957). 

A nevelőképző akadémia célja, feladatai 


A tervezetben a nevelőképző akadémia céljáról és feladatairól az alábbiakat olvashat- 
juk: , Képezzen a nevelőképző akadémia az általános iskolák és óvodák tantervileg kitűzött 
célját megvalósítani tudó, kialakult hivatástudattal rendelkező, szocializmust építő, népért 
küzdő nevelőket, akik érettségin alapuló általános műveltségük birtokában a fedagógiai t4- 
dományokat akadémiai szinten ismerik, elsajátították a szükséges segédtudományokat fének, 
rajz, zene, stb./ és bivatásukra a gyakorló iskolában /mintaóvodában/ felkészülve további 
önművelésüket tudományos gondolkodásuk, határozott világnézet birtokában továbbfejlesz- 
feni képesek" (Füle, 1956, p. 132). 

A tervezetben szereplő cél és feladat meghatározás nagyon tömör, lényegre törő. A 
kor különös kívánalmainak csak visszafogottan tesz eleget: ha a , szocializmust építő" 
kifejezés helyett az ,országot építő", vagy , nemzetet építő" kifejezéseket helyeznénk 
bele, lényegében bármely korábbi, vagy későbbi korban is elfogadható lehetett volna. Az 
akadémia célja tehát a szaktudással, hivatástudattal rendelkező, szocializmust építő és a 
népért küzdő nevelők képzése. A feladat pedig a már megszerzett általános műveltségre 
építve a pedagógiai tudományok akadémiai szintű átadása, a szükséges segédtudomá- 
nyok elsajátíttatása, a gyakorlati felkészítés és a tudományos gondolkodásra, határozott 
világnézetre építő további önművelés megalapozása. 

A szerzők által kijelölt célok és feladatok legtöbb eleme szerepel majd a kormány 
1957. március 1-én közzétett és társadalmi vitára bocsátott reformtervezetében (Az 
óvónők és tanítók akadémiai képzésének tervezete, 1957). Visszaköszönnek a Kelényi 
Ferenc és Major László által a nevelőképző akadémiák számára megfogalmazott cé- 
lok és feladatok Hermann Alice pszichoanalitikus, tanító, a kiváló óvodapedagógiai 
szakember, akkoriban minisztériumi főelőadó egy 1957. év végén megjelent írásában 
is. Hermann a , Mit várunk a jövendő tanítók nevelőitől" címen a Köznevelés 1957. 
december 1-i számában megjelent tanulmányában elsősorban azt a kérdést vizsgálja, 
hogy milyen felkészültséggel kell majd rendelkeznie a hamarosan megnyíló lanító- 
és Ovónőképző Akadémiák oktatóinak, nevelőinek. Kitér azonban a pedagógusképző 
vagy nevelőképző akadémiák főbb céljaira, feladataira is (Hermann, 1957). 

Hermann Alice nézete szerint a pedagógusképző akadémiák egyik legfontosabb 
feladata a szilárd szocialista világnézet kialakítása. Saját szavait idézve: ,4 pedagógus- 
képző akadémiákat a szilárd meggyőződésben gyökerező szocialista nevelés iskoláivá akar- 
juk tenni? (Hermann, 1957, p. 469). Nagyon fontos feladata lesz Hermann szerint a 
pedagógusképző akadémiáknak a hivatástudat kifejlesztése. Ismét csak szerzőnk sa- 
ját szavait idézve: ,4 nevelőképző akadémiáknak valódi hivatástudatot kell kialakítaniuk 
növendékeikben (Hermann, 1957, p. 470). A harmadik kiemelten fontos feladat az ön- 
képzés igényére nevelés. , 4 pedagógusképző akadémiának ki kell fejlesztenie a jelöltekben az 
önképzés igényét, és meg kell adnia az ebbez szükséges alapokat "Hermann, 1957, p. 470). 
Mindhárom Hermann által kiemelt nevelési feladat hangsúlyos elemként megtalálható 
a Kelényi-Major féle tervezet cél- és feladatrendszerében is. 


Szervezeti kérdések 


Kelényi Ferenc és Major László az általuk összeállított tervezetben a célok és fel- 
adatok meghatározása után rátér a nevelőképző akadémia (az intézmény és a felvé- 
teli, a tanulmányok és a vizsgák) szervezeti kérdéseinek ismertetésére. A tervezetben 

olvashatjuk az alábbiakat: ,4 nevelőképző akadémia fentebb vázolt célját két éves oktatás 
útján négy félévre tagolt időszak alatt valósítja meg. Ennek a tanulmányi időszaknak az 
alapját a középiskolai érettségi bizonyítvány adja" (Füle, 1956, pp. 132—133). Olvashatjuk 
továbbá még: ,4 nevelőképző akadémia a hallgatókat bivatástudatuk megalapozása, tudo- 
mányos pedagógiai gondolkodásuk alapjainak lerakása érdekében közös alapfélév hallgatására 
kötelezi (Füle, 1956, p. 132). 

Mint látható, a két szerző a leendő tanítók és óvónők számára középiskolai érett- 
ségire épülő, két évig tartó és négy félévre tagolódó, közös intézmény keretében folyó, 
egy közös félévvel alapozó képzést javasol. Ezen jellemzők tekinthetők a koncepció 
leglényegesebb, bár többségében legkevésbé eredeti elemeinek. Hiszen már a fentebb 
említett, 1956 májusában az Oktatási Minisztérium által készített előterjesztés is az 
érettségire épülő, közös intézményben és számos tárgyat együttes oktatását biztosító 2 
éves tanító- és óvónőképzés előnyeit taglalta (Ladányi, 1985Molnár 2012). 

Eredeti elképzelésnek tekinthető viszont az a gondolat, hogy a közösen oktatott 
tárgyakat egy közös alapfélév keretében tanítsák le és azt követően váljon szét a tanítók 
és az óvónők felkészítése. A gimnáziumi érettségire épülő, két éves, közös intézmény 
keretében folyó tanító- és óvónőképzés — mint alapelvek — meghatározó elemei lesznek 
majd a kormány 1957. március elsején közzétett hivatalos reformtervének is (Az óvó- 
nők és tanítók akadémiai képzésének tervezete, 1957). 

A nevelőképző akadémiák szervezésére vonatkozó tervezet foglalkozik az intézmé- 
nyek belső szervezeti tagolódásával is. Megtudjuk belőle, hogy , 4 nevelőképző akadémia 
óvodai és általános iskolai alsó tagozatra oszlik (Füle, 1956, p. 133). A tervezett felsőokta- 
tási intézmények tehát két karral (tagozattal) állnának fel. A tervezet más szöveghelyein 
egyébként a szerzők a , tagozat" kifejezés helyett a , kar" fogalmat használják (óvodai kar, 
tanítói, illetve általános iskolai alsótagozati kar). Bár nem a szervezeti kérdések taglalása 
során, hanem a személyügyekkel kapcsolatosan, de megjegyzik, hogy a nevelőképző 
akadémiák mellett gyakorló óvodát és iskolát kell szervezni. A tervezetthez mellékelt 
kis táblázatban kitérnek a gyakorló óvoda és iskola szervezeti kérdéseire is. Koedukált, 
négy csoporttal (kis korcsoport, közép csoport, nagy csoport és összevont csoport) mű- 
ködő gyakorló óvodát képzeltek el. Az iskolának az alsó tagozata töltené be a gyakorló 
intézmény szerepét. Koedukált lenne az is, az első, második és harmadik évfolyamon 
párhuzamos osztályokkal működne. 

A szervezeti kérdések körében foglalkoznak a tervezet megalkotói a felveendő hall- 
gatók létszámával, illetve a felvételi vizsgálattal is. Nézetük szerint az intézmények óvo- 
dai karára 30 főt, a tanítói karra pedig párhuzamos évfolyamokra 40-40 főt (összesen 
tehát 80 főt) kellene felvenni. Még a felvett hallgatók kívánatos nemi összetételére is 
kitérnek. Célszerűnek látnák, ha a tanítóképzős tagozatra felvettek 4096-a férfi lenne. 
A felvételi vizsgálattal kapcsolatban a következőket olvashatjuk: , Orvosi vizsgálat és 
alkalmassági vizsga előzze meg a hallgatók felvételét, mely terjedjen ki a látás, hallás, beszéd, 
kézimunka, rajz- és mozgáskészség, valamint a zenei alapismeretek alapfokú ismeretanyagá- 
ra" (Füle, 1956, p. 133). A tervezetben a tanulmányok szakirodalmi támogatottságának 
kérdését is érintik. ,4 hallgatóknak intézményes jegyzetellátásban kell részesülniük, de ta- 
nulmányaik kiegészítését kijelölt művek egyéni feldolgozása alapján is végzik" (Füle, 1956, 
p. 133). 


Tanulmányi és vizsgarend, tantárgy és óraterv 


Mint fentebb már említettük, a két éves tanulmányi idő négy félévre oszlik. Az első 
félévben a tervezet szerint az óvodai és tanítói karok hallgatói közös alapfélév hall- 
gatására kötelezettek, tehát mindkét kar hallgatói ugyanazon tárgyakat, ugyanazon 
óraszámban tanulják. Arról is volt már szó fentebb, hogy ennek a közös félévnek a fő 
funkciója a hivatástudat és a tudományos pedagógiai gondolkodás megalapozása. A 
félév végén a hallgatók alapkollokviumot tesznek, melynek sikere feljogosít a további 
tanulmányokra (Füle, 1956). 

A második félévtől kezdve már szétválik a leendő óvónők és tanítók—tanítónők 
képzése. A félév végi szokásos kollokviumok mellett a második félév végén a tervezet 
értelmében a hallgatók ellenőrző alapvizsgát is tesznek. Az alapvizsga írásbeli és szó- 
beli részből áll, de a végeredménybe beszámít a tanítási és óvodai gyakorlatok során 
szerzett érdemjegy is. Az ellenőrző alapvizsga egyik funkciója az általános alkalmas- 
ság elbírálása. A harmadik félév kollokviummal zárul. A negyedik félév végén pedig a 
szokásos kollokviumot követően a pedagógusjelöltek képesítő államvizsgát tesznek. 

A képesítő vizsga írásbeli, szóbeli és gyakorlati részből tevődik össze. ,4z állam- 
vizsga alapján a nevelőképző akadémia hallgatói alsó tagozati, illetőleg óvodai tanításra 
jogosító oklevelet nyernek, mely részükre a főiskolai besorolási státusnál alacsonyabb, de a 
szaktanítónál magasabb fizetést biztosít (Füle, 1956, p. 134). Az idézettel kapcsolatban 
meg kell jegyeznünk, hogy talán ez a tervezet egyetlen szöveghelye, ahol markánsan 
megnyilvánul az a tény, hogy a reformjavaslat mindkét összeállítója eredeti szakmáját 
tekintve tanító és nem óvodapedagógus volt. Óvodapedagógusként vélhetőleg nem 
használták volna az ,óvodai tanítás" szókapcsolatot, hiszen hazánkban már az 1891. 
évi kisdedóvási törvény határozottan kimondta, hogy , Az 1868. évi XXXVIII. tc. által 
az elemi népiskolák foladatául megjelölt tanításnak a kisdedóvás körében helye nincs." 

Kelényi Ferenc és Major László a tervezetük szöveges részéhez mellékelték a ne- 
velőképző akadémia mindkét tagozatának (karának) részletes tantervét/óratervét (1. 
és 2. táblázat). 

Mindkét tagozaton és mind a négy félévben az elméleti és gyakorlati tanórák, és az 
óvodai és iskolai gyakorlatok együttes óraszámát heti 36-ra tervezték. Az első, a taní- 
tók és óvónők által közösen hallgatott félévben a 33 elméleti és gyakorlati óra mellett 
heti 3 óra hospitálást írtak elő. A további félévekben pedig a 30 tanóra mellett heti 6 
óra tanítási, illetve óvodai gyakorlatot ágyaztak be a tantervbe. A tan- illetve óraterv 
hiányossága, hogy a tervezett tanórák óraszámát nem osztja fel elméleti és gyakorlati 
(előadás és szeminárium) órákra. A közös félév tárgyain kívül mindössze 1 azonos 
nevű tárgy (Településismeret) szerepel a két tagozat tantervében, eltérő félévekbe 
helyezve, így elvileg is lehetetlenné téve az együttes óralátogatást. A tanítói tagozat 
tanterve egy választható (kiegészítő) tárgyat is tartalmaz, ilyen jellegű tanegység az 
óvodai tagozat tervezett curriculumában nem szerepel. 


6 1891. évi XV. törvénycikk a kisdedóvásról. I. fejezet, 1. §. 

1. táblázat: a nevelőképző akadémia tanítói tagozatának tanterve 
Forrás: Molnár, 2012, bp. 62—63 

Személyi kérdések 

A tervezet szerzői a már fentebb ismertetett szervezeti és tanrendi kérdések mellett 
a nevelőképző akadémiák személyi jellegű kérdéseivel is foglalkoztak. Az egyes mun- 
kakörök, beosztások személyi ellátottságának ügyében az alábbi javaslatokat tették. Az 
akadémia élén igazgató álljon, aki lehetőleg rendelkezzék magasabb pedagógiai tudo- 
mányos fokozattal. Az akadémia tanárai vagy rendelkezzenek magasabb tudományos 
képesítéssel, vagy pedig kiemelkedő munkájuk alapján kiválasztott tanítóképző-intézeti 
tanárok legyenek, és rendelkezzenek pedagógia-szakos tanári diplomával (Füle, 1956). 

A szakdidaktika oktatói, illetve agyakorlati képzést irányító személyek szintúgy ren- 
delkezzenek pedagógia-tanári oklevéllel. Az egyes segédtudományokat /zene, ének, rajz, 
kézimunka, testnevelés/ középiskolai tanári végzettséggel rendelkező tanerők oktassák. 

A tervezet készítői szövegesen és egy kis összefoglaló táblázat keretében kitértek 
a gyakorló intézmények személyi ügyeire is. A gyakorló iskola és óvoda élén igazgató 
álljon, aki lehetőleg pedagógia szakos tanár legyen. A gyakorló iskolában minimálisan 
10 év gyakorlatot követően, az addigiaknál magasabb képzettséggel és nagy gyakorlati 
készséggel rendelkező tanerők tanítsanak. A gyakorló iskola tanítói esetleg kikerülhet- 
nek a feleslegessé váló pedagógia szakos tanárok köréből is. A gyakorló óvoda személyi 
kérdéseiről (az igazgatót kivéve) nem szól a tervezet. Említenek segédszemélyzetet is, 
akik a nevelőképző akadémián az irodai és technikai vonalon tevékenykednek majd 


(Füle, 1956). 
A felsőfokú reform a megvalósulás útján 


Ahogy fentebb már említettük, Kelényi Ferenc és Major László a nevelőképző aka- 
démiák szervezésére vonatkozó tervezetét 1956 augusztusában nyújtotta be az Oktatási 
Minisztériumhoz. Három évvel később, 1959 szeptemberében nyíltak meg a felsőfokú 
tanító- és óvónőképző intézetek. Az alábbiakban röviden bemutatjuk a tanító- és óvó- 
képzés felsőfokúvá válásának főbb állomásait, a hangsúlyt arra helyezve, hogy a meg- 
valósult reform mennyiben tért el a soproni pedagógusok innovatív tervezetének alap- 
elemeitől. 

1956 őszén széles körű viták zajlottak a tanító- és óvóképzés felsőfokúvá tételé- 
ről (pedagógia szakos tanárok értekezletei, a koncepció megvitatása a tanítóképző és 
óvónőképző intézetekben, balatonfüredi pedagógus konferencia) (Ladányi 1985; Mol- 
nár 2012). Az Oktatási Minisztérium Tanító- és Óvónőképző Osztálya a viták alapján 
az 1956. október 8-i miniszterhelyettesi értekezletre előterjesztést készített, melyben 
ismertette a még tisztázásra váró elvi kérdéseket. Az elnevezés és a jelleg (javaslatuk 
szerint legyen akadémia az elnevezés és szakiskolai a jelleg), tartalmi és egyéb kérdé- 
sek mellett felvetették az 1957-1958. tanévben kísérleti jelleggel létesítendő akadémiák 
problémakörét is (Ladányi 1985). Mint láttuk, kísérleti jellegű akadémiák létesítésének 
gondolata szerepelt Kelényi Ferenc és Major László tervezetében. 

A forradalmi események csak rövid időre akasztották meg a reformfolyamat kibon- 
takozását. A minisztérium széles körű szakértő tanácsadó bizottságot szervezett a leg- 
fontosabb elvi kérdések tisztázásához, majd egy nyolctagú szakbizottságot kértek fel az 
óvónők és tanítók akadémiai képzésére vonatkozó terv kidolgozására. A szakbizottság 
által összeállított anyagot 1957. március 1-én a Köznevelés hasábjain , Az óvónők és 
tanítók akadémiai képzésének tervezete" cím alatt közzétették (Molnár, 2012). 


A koncepció leglényegesebb eleme, a gimnáziumi érettségire épülő kétéves, egy in- 
tézmény keretében folyó tanító- és óvónőképzés megvalósítása. Olyan intézmények 
létesítését tűzték ki célul, ahol egyrészt tudományosan megalapozott pedagógiai tudást 
nyújtanak, másrészt pedig megalapozzák a nevelői személyiség kifejlődését, felébresztik 
az önképzés — önnevelés vágyát. Az alapvető célkitűzésnek megfelelően, a tervezett 
képzés színvonalát és szervezetét (előadások, szemináriumok, vizsgák stb.) tekintve fő- 
iskolai jellegű lesz, de bizonyos mértékben az intézmények továbbörökítik a középisko- 
lai jelleg előnyeit is (kiscsoportos foglalkozások, tanár-növendék szoros kapcsolata) (Az 
óvónők és tanítók akadémiai képzésének tervezete, 1957). 

A reformkoncepció egyik legfontosabb eleme, az óvó- és tanítóképzés egy intéz- 
ményben történő egyesítése (Patyi, 2020a). A tervezetből szó szerint idézünk: , Az óvó- 
nők és tanítók képzése egy intézményen belül folyna, olymódon, hogy az alapvető pedagógiai, 
lélektani és egyes más — közös érdekből folyó — tárgyakat együtt tanulnák, minden egyebet 
külön" (Az óvónők és tanítók akadémiai képzésének tervezete, 1957, p. 45). 

A célok elérése érdekében az országban 8-10 akadémiát kell felállítani, azokban két 
évfolyamon 200 növendéket képezni. Fontos, hogy az akadémiákhoz tartozzon meg- 
felelő színvonalú gyakorló óvoda és általános iskola, de szoros kapcsolatot ápoljanak a 
külső óvodákkal és iskolákkal is. Az intézetekhez kollégiumokat is kell kapcsolni, hogy 
az intenzív és szoros tanár — diák kapcsolat megvalósulhasson. Fontos továbbá, hogy az 
intézmények környezete (a város) lehetővé tegye a hallgatók széles kulturális igényeinek 
kielégítését, és , jól megválasztott" tanári kar nevelje - oktassa az ifjúságot. (Az óvónők 
és tanítók akadémiai képzésének tervezete, 1957). 

Mint látható, a minisztérium hivatalos, nyilvánosság elé tárt reformkoncepciója és 
a Kelényi-Major féle tervezet számos azonos vagy hasonló elemet tartalmaz. A két 
tervezet legfontosabb elemei (az érettségire épülő, kétéves, egy intézmény keretében 
folyó, számos tárgy közös oktatását biztosító tanító- és óvónőképzés) azonosak, a rész- 
letekben (pld. a felveendő hallgatók száma), vagy a kidolgozottságban (pld. célok és 
feladatok) jelentős eltérésekkel. 

A koncepció nyilvánosság elé tárását követően 1957 tavaszán-nyarán széles körű 
szakmai vita bontakozott ki, melynek egyik fóruma a Köznevelés folyóirat volt (Molnár, 
2012), de helyet adott a pedagógusképzés átalakításával kapcsolatos írásoknak a Peda- 
gógiai Szemle is. 

A lezajlott , társadalmi vitával" párhuzamosan, illetve azt követően tovább zajlott a 
reform szakmai-politikai előkészítése. 1957. március 13-án a Művelődési Minisztérium 
Kollégiuma állást foglalt a vitás kérdésekben: a képzés gimnáziumra és ne pedagógiai 
szakközépiskolára épüljön, akadémia legyen és ne főiskola, 8 tanító- és óvónőképző aka- 
démiát kell létesíteni. 1957-ben megkezdődtek az intézmények székhelyére vonatkozó 
politikai viták, felmerült az az elképzelés, hogy bizonyos városokban tanító- és óvó- 
képző, más településeken pedig csak tanítóképző intézeteket létesítenek. 1957. október 
8-án az országgyűlés kulturális bizottságának ülésén több hozzászóló jelezte, hogy a 2 
éves tanulmányi idő a tanítóképzésben túl rövid. A Politikai Bizottság 1958. június 10- 
én újratárgyalta a felsőfokú tanító- és óvónőképzés ügyét, és határozatot hozott arról, 
hogy 1959 szeptemberétől 3 éves tanítóképzést és 2 éves óvónőképzést kell bevezetni. 
A Művelődési Minisztériumban az 1958. június 30-i miniszterhelyettesi értekezleten 

született döntés arról, hogy az óvónőképzést és a tanítóképzést külön intézményekben 
fogják megszervezni. (Ladányi 1985; Molnár 2012). 

Ilyen előkészületeket követően 1958. szeptember 6-án hirdették ki az 1958. évi 26. 
számú törvényerejű rendeletet a tanító- és óvónőképzésről. A törvényerejű rendelet 
felsőfokú, önállóan működő, 3 évfolyamos tanítóképző, és két évfolyamos óvónőkép- 
ző intézetek felállítását rendelte el 1959 szeptemberétől. A művelődésügyi miniszter 
187/1958. számú utasítása az 1958. évi 26. számú törvényerejű rendelet végrehajtásáról 
11 várost jelölt meg, ahol felsőfokú tanítóképzőt, és 3 várost (köztük Sopront), ahol 
felsőfokú óvónőképző intézetet kellett létesíteni (Ladányi, 1985; Molnár, 2012). 

A megvalósult reform több tekintetben is eltért a soproni pedagógusok eredeti el- 
képzelésétől. Eltérő hosszúságú (3 és 2 év) tanulmányi időt szabtak a leendő tanítók- 
tanítónők és az óvónők felkészítésére, és nem valósult meg a közös intézményi keret- 
ben történő képzés elképzelése sem. Ladányi Andor, a hazai felsőoktatás történetének 
kiváló kutatója 1985-ben rezignáltan jegyezte meg: , ...a közös intézményben történő 
tanító- és óvónőképzés tervének elejtése — az elmúlt negyedszázad tapasztalatai szerint 
— nem bizonyult helyesnek" (Ladányi, 1985, p. 342). Természetesen az 1959-ben felálló 
intézetek pontos cél- és feladat meghatározása, óraterve is eltért a Kelényi-Major féle 
tervezetben foglaltaktól. Mégis kijelenthetjük, hogy a soproni pedagógusok innovatív 
tervezete az egyik legfontosabb javaslat volt, melyet a korabeli politikai döntéshozók a 
gyakorló pedagógusoktól szóban vagy írásban kaptak, a tanító- és óvónőképzés felsőfo- 
kú reformjának előkészítése során. 

Összefoglalás, kitekintés 

Tanulmányunk elején röviden ismertettük azt a történeti utat, melyet a soproni óvó- 
képzés 1875-től 1959-ig, a felsőfokúvá válásig bejárt. Az ismertetésből látható, hogy 
Sopronban 1899-óta, tehát már több mint 120 éve töretlenül folyik, előbb középfokon, 
majd 60 éve felsőfokon az óvónők képzése. A jelenleg működő vidéki óvodapedagógus 
képzési helyszínek közül Sopron büszkélkedhet a legrégebbre nyúló folyamatos törté- 
neti gyökerekkel. 

Tanulmányunk további részében röviden bemutattuk azt a folyamatot, melynek so- 
rán a politikai akarat első artikulálásától (1955) a konkrét megvalósulásig (1959) végig- 
vitték a tanító- és óvónőképzés reformját, a képzést középszintről felsőfokra emelték. 
Ebben a folyamatban a politikai szféra több alkalommal is kikérte a társadalom, a szak- 
emberek, a gyakorló pedagógusok, tanítóképző és óvóképző intézeti tanárok vélemé- 
nyét. Javaslatok érkeztek szóban és írásban is, az egyik legfontosabb innovatív tervezetet 
a nevelőképző akadémiák szervezése tárgyában két soproni pedagógus, Kelényi Ferenc 
és Major László állította össze 1956 nyarán. Tanulmányunk központi részében röviden 
bemutattuk a két pedagógus életútját, tervezetük legfontosabb tartalmi elemeit. Majd 
bemutattuk a felsőfokú reform megvalósulásának főbb állomásait, melynek során foko- 
zatosan, számos lényeges ponton a Kelényi - Major féle tervezettől (és a minisztérium 
eredeti álláspontjától) eltérő megoldás született. Mégis megállapíthattuk, hogy a sop- 
roni pedagógusok innovatív javaslata az egyik legfontosabb olyan tervezet volt, mely a 
pedagógusok részéről érkezett a reform előkészítése során. Meggyőződésünk, hogy a 
soproni óvónőképzés jelentős történeti hagyományai, és Sopron város fogadókészsége 
mellett jelentős szerepe volt a két innovatív soproni pedagógus tervezetének is abban, 

hogy 1959 szeptemberében Szarvas és Kecskemét mellett (a Dunántúlon egyedüliként) 
Sopronban indulhatott meg a felsőfokú óvónőképzés. 

A soproni pedagógusokra az 1950-es években oly jellemző innovatív szellemiség a 
felsőfokú képzés megindulása után sem enyészett el. Az azóta eltelt 60 év során a sop- 
roni felsőfokú óvónőképzőben, illetve jogutód intézményeiben számos országos jelen- 
tőségű oktatási — kutatási innováció valósult meg, melyek teljes körű felsorolása messze 
meghaladná rövid kitekintő fejezetünk terjedelmi kereteit. Az alábbiakban, csak említés 
szintjén mégis jelzem a fontosabbakat. A kezdetektől napjaikig a soproni felsőfokú óvó- 
nőképzés egyik kuriózuma a német nemzetiségi óvodapedagógusok képzése. Az 1980- 
as évek közepéig az országban egyedüliként, azóta pedig az egyik meghatározó jelen- 
tőségű intézményként képezték itt a német nemzetiségi óvodapedagógusokat (Pásztor, 
2019; Babai, 2010; Babai 2012). Szintén a nyelvi képzéshez kapcsolódtak a 2000. évtől 
felerősödő koragyermekkori idegennyelv-elsajátítás elméleti, módszertani és gyakorla- 
ti innovációi, melyek 2006-ban az Angol nyelv az óvodában specializáció indításában 
csúcsosodtak ki (Kitzinger, 2010; Kitzinger, 2018). A rendszerváltást követően országos 
ismertségű nevelési programok készítésével az intézmény számos oktatója hozzájárult a 
hazai óvodapedagógia gyökeres megújulásához (pld. Zilahi Józsefné, Stöckert Károly- 
né, Zsámboki Károlyné és Eperjesy Barnáné). A rendszerváltás időszakából eredeztet- 
hetők azok az oktatási innovációk, melyek tevékenység- és élményközpontú, életközeli 
tanulást nyújtó pedagógiai technikákat és oktatási módszereket eredményeztek, és a 
jelenlegi felsőoktatási gyakorlatban is helyet kapnak. Az 1990-es években az említett 
innováció Freinet-szellemű pedagógus-továbbképzések keretében vált széles körben is- 
merté (Kissné, 2015; Kissné, 2018). A legutóbbi másfél évtizedben vált hangsúlyossá 
a soproni pedagógiai kar oktatási és kutatási innovációiban a környezettudatosságra, 
illetve a fenntarthatóságra irányulás (Molnár 2016; Molnár 2019). Végül, de nem utolsó 
sorban 2017-ben a soproni pedagógiai karon — gyermekneurológusok, neveléstudomá- 
nyi kutatók, pszichológusok és gyakorló pedagógusok bevonásával — neuropedagógiai 
kutatócsoport alakult. Céljuk, hogy válaszokat keressenek a legújabb kisgyermekkori 
neurológiai kutatási eredmények pedagógiai hasznosításának lehetőségeire (Varga és 


Farnady-Landerl, 2017; Varga and Szécsi, 2018). 

Freinet-szellemű életközeli tanulás 30 év tükrében 
a soproni óvodapedagógus-képzésben 


Kissné Zsámboki Réka 


Absztrakt 


Az 1980-as évek közepétől hatályba lépő oktatási törvény a közoktatási intézmé- 
nyek szakmai önállóságát hirdető voltával utat nyitott a választás szabadságát hirdető 
alternativitás és pluralizmus kibontakozása felé (Kozma, 1990, 2009; Báthory, 2001). 
A közoktatás részévé váló óvodákban dolgozó pedagógusok maguk is kezdeményezték 
azokat az innovatív változásokat, melyek következtében az 1980-as évek utolsó harma- 
dától az óvóképző intézetek, főiskolák környezetében - így Sopronban is - innovatív 
szakmai műhelyek alakultak. Ennek egyik eredményeképp harminc évvel ezelőtt, 1989 
szeptemberétől a Soproni Óvóképző Intézet gyakorló óvodájában, minisztériumi enge- 
déllyel, egyedi kísérletként, országosan elsőként valósult meg egy tevékenységközpontú, 
életközeli, aktív tanulást hangsúlyozó Freinet-szellemű alternatív óvodai életmódszer- 
vezés (Kissné, 2015). A kezdeményezés soproni vonatkozásainak feltárását kvalitatív, 
értelmező kutatási stratégia mentén, a dokumentumelemzés módszerével (Szokolszky, 
2004) végeztük. Kutatási eredményeink alapján a vizsgálatban elemzett dokumentu- 
mok, a soproni Freinet-kutatócsoport tagjainak, illetve a velük kapcsolatba került sze- 
mélyek tanúságtételének köszönhetően rögzíthetővé váltak azon egyedi nézőpontok 
és személyes élményanyagok, amelyek a hozzájuk kapcsolódó történeti kiegészítéssel a 
jelenből is érthetővé teszik a közelmúlt óvodapedagógia-történetének ezen kiemelkedő 
időszakát. 


Az alternatív óvodapedagógiai mozgalom kibontakozása az 1989-es rendszerváltás 


időszakában 


Az 1980-as évek közepétől kezdődően a magyar közoktatásban megjelenő plura- 
lizmusnak, alternatív pedagógiai programoknak köszönhetően indult el egy innovációs 
folyamat, melyet a szakirodalmak , alternatív pedagógiai mozgalom" néven említenek 
(Mihály, 1989; Kozma, 1990, 2009; Báthory, 2001). A mozgalom több mint két évtize- 
des múltja nagy ívű, széles látókörű történeti távlatokba még nem illeszthető idő. Joggal 
vetődnek fel tehát az alábbi dilemmák: a tudományos vizsgálódások esetében mi számít 
történelemnek, kutatható-e már kellő rálátással a bevezetésben körülhatárolt évtized? 

A különböző tudományos irodalmakat tanulmányozva sem könnyű annak a megha- 
tározása, hogy mely idő elteltével számít valami történelemnek. Hétköznapi értelemben 

történelem mindaz, amit már magunk mögött hagytunk. Romsics Ignác 2002-ben a 
Mindentudás Egyetemének egyik előadásában a fenti vélekedéssel egybehangzó gon- 
dolatot fogalmaz meg a történelmi múlttal kapcsolatban: , Múlt mindaz, ami a mai napig 
a világegyetemben történt függetlenül attól, hogy tudunk róla vagy sem" (Romsics, 2002). 
Más szerzők az elmúlt két évtized eseményeit még a jelenkori történetíráshoz sorol- 
ják, mivel azok, akik az adott kor aktív részesei, szereplői és irányítói voltak, többnyire 
még itt élnek velünk (Kozma, 1990; Báthory, 2001). Az angolszász gyakorlat szerint 
az utolsó ötven év még nem történelem, míg megint más kultúrkörben a fogalmat úgy 
értelmezik, hogy minden adott esemény a jelenben is történelemnek számít. Ősz Gábor 
(1999) véleménye szerint, legalább egy nemzedéknyi távolság kell ahhoz, hogy valamiről 
viszonylag tárgyilagosan lehessen írni, melyet Arthur Koestler író, társadalomfilozófus 
idézete helyez tágabb összefüggésbe: ,4 förténelem pulzusa lassan ver; az ember években 
méri az idő múlását, a történelem nemzedékekben". A fenti nézeteket és kitételeket ösz- 
szegezve elmondható, hogy az oktatáspolitika és óvodaügy több mint húsz esztendős 
történetisége jelen kutatói szemszögből a múlt — pontosabban a közelmúlt — esemé- 
nyeihez sorolható. Kutatói álláspontunk szerint történelemnek azért nevezhető, mert 
az 1985-1996-os időszak óvodaügyében bekövetkezett változások és a pedagógiai gya- 
korlatot érintő széles körű innovációs folyamat 1996-tól, Az óvodai nevelés országos 
alapprogramja (ONAP) című törvényerejű kormányrendelet kiadását és bevezetését 
követően, a korábbiaktól eltérő irányokat vett, amelyek jellegükben már nem a vizsgált 
időszakot, hanem jóval inkább a napjainkat is jellemző kétszintű tartalmi szabályozás 
mentén értelmezhetők. A fentebb megfogalmazottak alapján és kutatói véleményem 
szerint a feltárt események pedagógiatörténeti aspektusból és egy ,pedagógus nemze- 
déknyi" távolságból már vizsgálhatók. Egyetértve Kozma Tamás gondolatával: , Húsz év 
nagy idő, arra már elég, hogy a közvetlen benyomások hatása alól szabadulva elfogulatlanab- 
bul mérlegelhessük a rendszerváltók és a változás igazi nagyságát" (2009, p. 435). 

Az 1980-as évek közepétől tehát a magyar oktatásügyben a korábbi, központilag 
kezdeményezett és irányított, ciklikus reformokat olyan folyamatos fejlesztési stratégia 
váltotta fel, amely mentén elindulhattak azon változások, amelyek az oktatási rendszer 
demokratikus átalakítása felé mutattak (Loránd, 2010). Az 1985-ös oktatási törvény, 
a fentebb említett fejlesztési stratégia első lépéseként, sajátosan magyar, , harmadik- 
utas" megoldásként megengedte az erősen centralizált oktatáspolitikai elvárásoktól és 
nevelési gyakorlattól való elfordulás igényének egy ún. relatív autonómia keretei között 
való érvényesítését. A törvény az oktatásügy irányítási rendszerét alapjaiban érintő, a 
közoktatási intézmények szakmai önállóságát hirdető voltával a korábbi szélsőségesen 
centralizált oktatási rendszer és pedagógiai gyakorlat helyett utat nyitott a választás 
szabadságát hirdető alternativitás és a ,sokféleséget" - ideológiai, értékszemléletbeli, 
pedagógiai, majd legkésőbb fenntartói szemszögből is - elismerő pluralizmus kibonta- 
kozása felé (Mihály, 1989; Kitzinger, 2015). A fentebb említett jogi szabályozó a köz- 
oktatási rendszeren egészen addig kívül rekedt óvodaügyre is hatást gyakorolt, melynek 
következtében az óvodák az iskolákkal azonos szakmai rangra emelkedve a közoktatás 
részévé és egyúttal nevelő intézménnyé váltak. A törvény számukra is jogszerűvé tette 
az intézményi és szakmai autonómiát, valamint a helyi nevelési rendszer és az egyedi 

pedagógiai megoldások, kísérletek megvalósítását. A felülről engedélyezett lehetősé- 
geknek a mindennapi gyakorlatban való alkalmazását azonban a nevelőmunka új szem- 
léletű tartalmi szabályozásának hiánya lassította. Ezen nehézségek ellenére a magyar 
óvodák és óvodapedagógusok jelentős rétege nagy mértékben óhajtotta és kezdemé- 
nyezte a változásokat, melynek következtében az 1980-as évek végére a nevelésügy e 
területe az egyik leginnovatívabb színtérré vált, ahol állandó jelenségként érvényesült az 
új utak keresése, a folyamatos szakmai fejlődés igénye. 

Az előzőekben említett innovatív óvodai kezdeményezések a kurrens pedagógiai 
szemléleten és nevelési gyakorlaton túlmutatva, a gyermekközpontúság talaján kibon- 
takozva járultak hozzá az óvodai nevelésben bekövetkező paradigmatikus változások- 
hoz, amelyek hatására a korábbi, didaktikusan körülbástyázott játék és , tanítva tanulás" 
helyett hangsúlyossá váltak a sajátos, a gyermekek életkori specifikumaihoz jobban iga- 
zodó tevékenységek és a bennük megvalósuló tanulási folyamatok, amelyekben kiemelt 
szerepet foglalt el a már alapvető gyermeki szükségletként értelmezett játék. Ezen új 
nevelési eljárások a gyermeki érés-fejlődés-fejlesztés egyénileg differenciálható ütemét 
vették alapul, és megteremtették a pedagógus és a gyermek szabad, alkotó együttműkö- 
désének lehetőségeit. 

Az óvodapedagógusok gyermekközpontú szemlélete, a centralizáció és egységesség 
alól kibúvó innovatív szakmaisága és az önképzés iránti igénye tehát nagymértékben 
hozzájárult ahhoz, hogy - az 1985-1996-os időszak oktatás- és nevelésügyi reformjait 
megelőzve — helyenként már az 1980-as évek elejétől szerveződő kezdeményezéseikkel 
átvegyék a főszerepet az óvodai nevelés megújításában. Ezt követően, az 1980-as évek 
utolsó harmadától kezdődően az óvóképző intézetek, főiskolák környezetében (pl. Haj- 
dúböszörmény, Kaposvár, Kecskemét, Sopron, Szarvas) óvodapedagógiai műhelyek ala- 
kultak, majd az ország további régióiban sorra bontakoztak ki az új óvodai életmódszer- 
vezések, alternatív kezdeményezések. Ezen időszakban országos hírnévre tettek szert 
- többek között - a soproni óvóképző gyakorló óvodái, a budapesti Dob utcai, Zalai és 
Logodi úti óvodák, de hasonlóan ismertek voltak a keszthelyi, a pécsi, a veszprémi, a 
miskolci, a hajdúböszörményi óvodai kísérletek is (Lázár, 1991; Bakonyi, 1998a, 19985). 

A sokféle reformgondolatból, innovatív koncepcióból a továbbképzéseken, konfe- 
renciákon, találkozókon lassan kezdtek kikristályosodni a hasonlóságok és a különbö- 
zőségek. Így szerveződtek és differenciálódtak, majd sajátos arculatot nyertek az alter- 
natív óvodai irányzatok, életmódszervezések, melyeket az óvodapedagógusok igazán 
magukénak éreztek, és a megvalósulás sikeréért fáradhatatlanul dolgoztak. 


A soproni Freinet-kutatócsoport megalakulása 


Az alternatív óvodapedagógiai mozgalom kibontakozásának kezdetén, 1989-ben ala- 
kult meg a Soproni Óvóképző Intézetben két oktató, Eperjesy Barnabásné és Zsámboki 
Károlyné dr. irányításával és két gyakorlatvezető óvodapedagógus, Friedrich Árpádné és 
Lakihegyi Alfrédné közreműködésével egy kutatócsoport, amely a Célestin Freinet fran- 
cia néptanító nevéhez kötődő természet- és életközeli reformpedagógia óvodai adaptáci- 
óját kívánta megvalósítani." Pedagógiai innovációjuk eredményeképp 1989 szeptembe- 
2 Jelen tanulmány témaválasztását kutatói munkám mellett személyes-szakmai érdeklődé- 

sem és elköteleződésem is befolyásolta, hiszen 1994-től 2007-ig az említett soproni, Frei- 
net-szellemű óvodai csoportban gyakorlatvezető pedagógusként dolgoztam és a Freinet- 


kutatócsoport tagja voltam. 

rétől az intézmény gyakorló óvodájában, minisztériumi engedéllyel, egyedi kísérletként, 
országosan elsőként valósult meg egy Freinet-szellemű alternatív óvodai program. 

Vizsgálódásaink alapján a soproni kutatócsoport tagjai — vallomásaik és a doku- 
mentumok tanúsága szerint is — az óvodai innovációs törekvéseik kidolgozásához nem 
kerestek tudományos-elméleti hátteret. A Freinet-pedagógiára való rátalálásuk tulaj- 
donképpen egy , szerencsés véletlen" következményének (Rákosi Judit újságcikke) is 
mondható. Az interjúk során azonban a kutatócsoport mindhárom tagja többszöri uta- 
lást tett arra, hogy a francia reformpedagógiai koncepció mélyebb, alaposabb tanulmá- 
nyozása során annak szellemiségében és pedagógiai alapelveiben, technikáiban szin- 
te ,magukra ismertek". További kutatásaink eredményei alapján megerősítést nyert, 
hogy a Freinet-pedagógiában meghatározó jelentőségű alapelvek - a természet- és 
életközeliség, szabad, alkotó, öntevékeny kifejezésmód - és az ezt biztosító technikák 
látens módon már jelen voltak a soproni oktatók és óvodapedagógusok korábbi szak- 
mai előéletében és a gyermekekről, a nevelésről, a gyermeki tanulás útjairól, módjairól 
alkotott nézeteikben, illetve attitűdjeikben. 

Eperjesy Barnabásné biológia-kémia szakos tanári hivatásából fakadóan mindig el- 
kötelezett híve volt a természet ismeretének és szeretetének, és ezen értékek mellett 
magáénak vallotta az ökológiai mozgalmaknak a társadalom és természet összhangjá- 
ban való fejlődéséről, új, kommunikatív együttéléséről vallott nézeteit és a zöld-moz- 
galmak által képviselt, alternatív társadalom" és , társ-élővilág" filozófiáját. Pszichológiai 
tanulmányokat is végzett, és ezt a tárgyat két középiskolában is tanította. 1988-ban lett 
a Soproni Óvóképző Intézet adjunktusa. ,4 környezeti nevelés egy interaktív tevékeny- 
ségrendszer. Nem lehet a környezetünket megismerni elmondás, prédikáció alapján, banem 
csak átéléssel" — vallotta a vele készült interjúban. Oktatóként rendszeresen szervezett 
kirándulásokat a Sopron környéki tájvédelmi körzetekbe és a Fertő-Hanság Nemzeti 
Park területére, hogy a leendő vagy már gyakorló óvodapedagógusok saját élményként 
szívják magukba a Hanság látnivalóit, természeti értékeit, a védelemre szoruló növény- 
és állatfajokat, a fertői tájat. Az ökológiai szemléletmód megalapozását már óvodás 
korban nagyon fontosnak tartotta. Ő dolgozta ki az Ökológia és a Fenntarthatóság 
pedagógiája című tantárgyak tartalmi kereteit, és az óvodások és a leendő óvodape- 
dagógusok körében is képviselte és alakította ezt a szemléletmódot. Örökös megúju- 
lási igénnyel, nagy szakmai tudással, a legmodernebb természetközeli módszerekkel 
tanított. Célestin Freinet , iskolakerülő sétáihoz" hasonlóan Eperjesy Barnabásné is a 
természetismeret szemináriumok nagy részét a tantermek helyett természetes környe- 
zetben tartotta, így életre szóló természetszeretetet alakított ki hallgatóiban. lagja volt 
különböző szakmai társulatoknak, ahol módja volt megismerni a legújabb pedagógiai 
kezdeményezéseket. Bekapcsolódott a KÖRLÁNC országos mozgalmába, amelyben 
együtt dolgozott dr. Havas Péterrel és dr. Nahalka Istvánnal. A fentiekben bemutatott 
nyitott, természetközeli szakmaiság tekintetében elmondható, hogy Célestin Freinet- 
vel rokon szellemiséget képviselt anélkül, hogy ismerte volna a francia pedagógust. , 4 
természet is örök szerelem a csodátval, a nyugalmával, a szépségével. Jó ismerni belőle minél 
többet, személyes kapcsolatba kerülni fűvel, fával, virággal, rovarral, madárral. Talán ez 
az, amitől hitelessé válhattam a tanítványaim és kollégáim előtt" - vallotta az interjúban. 
Freinet-hez hasonlóan ő maga sem értett egyet azzal, hogy az óvodás gyermekek az 
óvodai csoportszoba falai közt, az óvónők magyarázataiból, képek és szemléltető esz- 


közök segítségével — közvetlen tapasztalatok és élmények nélkül — szerezzenek for- 
mális tudást az őket körülvevő világról. Freinet pedagógiájának ismerete nélkül is — a 
francia néptanítóhoz hasonlóképp — vallotta, hogy a környezetbarát óvoda és a kör- 
nyezettudatos nevelés megvalósítása a gyermek-központúság, az egészséges életmód, 
a természeti és társadalmi környezettel kialakított harmónia mentén lenne kívánatos. 

Zsámboki Károlyné tanulmányait az Eötvös Lóránd Iudományegyetem lermé- 
szettudományi és Bölcsészettudományi Karán egyidejűleg végezte 1967-72 között, 
a matematika - ábrázoló geometria és a pedagógia tudományterületein. Egyetemista 
évei alatt részt vett Varga Tamás és C. Neményi Eszter komplex matematikatanítási 
kísérletében, amelyen keresztül munkakapcsolatba került az amerikai-magyar Dienes 
Zoltán, matematikussal. Dieneshez hasonlóan Zsámboki Károlyné nézetei szerint is 
a matematika tanulásának egyik legfontosabb jelentősége a hétköznapi élethez nél- 
külözhetetlen gondolkodási műveletek gyakorlása, a problémamegoldás, a kreativitás, 
az absztrakció és az általánosítás képességének fejlesztése. Mindezek megvalósítását 
a különböző tudományterületeket átívelő, komplex, holisztikus módon képzelték el a 
fentebb említett szakemberek. Az előzőekkel összhangban fedezhető fel Zsámboki 
Károlyné pedagógiai elképzeléseiben a Freinet-féle , élet által az életre nevelés" alapelv, 
amelyet később, az óvodai nevelés megújításában is mindvégig képviselt a természe- 
tes élethelyzetekben felbukkanó, kísérletező tapogatózás jellegű felfedezés fontossá- 
gának, a tévedés szabadságának, illetve a hétköznapi életből származó tapasztalatok 
fontosságának hangsúlyozásával (Vo: Freinet, 1946/1982 ill. Horváth H., Zsámboki 
és Eperjesy, 1991). A soproni oktató személyesen vagy műveikből ismerte J. Bruner, J. 
Piaget, R. R. Skemp, Pólya György, Lénárd Ferenc, Dienes Zoltán, Varga Tamás, C. 
Neményi Eszter, Barkóczy Ilona, Putnoky Jenő nézeteit a gyermeki megismerés és a 
gondolkodás mikéntjéről. A fentebb felsorolt művek a keletkezésük korszakát jellemző 
pedagógiai gyakorlatot jócskán meghaladó nézeteket képviseltek, az aktív, tevékeny, 
belső kíváncsiság által vezérelt gyermeki tapasztalatszerzésre alapozott tanulásnak, va- 
lamint a problémamegoldásban rejlő felfedezésnek és a tévedés értéknek és szabadsá- 
gának hangsúlyozásával, így nagy hatással voltak Zsámboki Károlyné neveléstudomá- 
nyi nézeteinek alakulására. Az ELTE Bölcsészettudományi Kar Pedagógia Tanszék 
vezetőjének, dr. Nagy Sándor professzornak köszönhetően egyetemi hallgatóként járt 
Winkler Márta osztályában, volt látogatóban Lénárd Ferenc pedagógiai-pszichológiai, 
gondolkodásfejlesztő kísérleti iskolájában, valamint Gáspár Lászlónál Szentlőrincen. 
A fentebb említett pedagógiai elképzelések alkalmazásáról a látogatásoknak köszön- 
hetően a gyakorlatban is meggyőződhetett. 

Az alkotómunka és a megújulás iránti igény vezérelte, amikor 1972-ben a diploma 
megszerzése után megpályázta és elnyerte a Magyar Iudományos Akadémia ösztön- 
díját az épp akkor alakuló Pedagógiai Kutató Csoportban. Három évet töltött olyan 
meghatározó egyéniségek között, mint Mihály Ottó, Kozma Iamás, Szebenyi Péterné, 
Veress Judit, Ritoók Pálné, Angelusz Erzsébet és mások. Szavai szerint , hallgatózni", 
,inaskodni" lehetett olyan kutatók között, akik már 1972-ben megérezték a változtatás 
lehetőségét. Az itt szerzett élmények és tapasztalatok által formálódó pedagógiai né- 
zetek következtében lett már az 1970-es években az autonómia, a decentralizáció és az 
alternativitás híve a későbbi soproni oktató. 

A budapesti éveket követően Sopronban 10 évig középiskolai tanárként is csak újító 
szellemben tudott tanítani. 1986. február 1-jétől lett a Soproni Óvóképző Intézet ad- 
junktusa. Ekkor már , jó szelek fújtak"pedagógiai elképzeléseinek megvalósításához. Az 
óvodai matematikai nevelés programját önállóan dolgozta ki, amely az oktatáscentrikus 
szemlélet helyett egy konstruktív, életközeli matematikai tapasztalatszerzésről és a 
gondolkodás fejlesztéséről szólt. A tantervfejlesztés mellett, gyakorlatvezető tanárként 
az óvodai életet is szerette volna megújítani. Az óvóképző intézményben uralkodó 
innovációs légkör számos korszerűsítési törekvésre adott lehetőséget, amelyek során 
nagy viták voltak az oktatott tantárgyak tartalmáról, az óvodai életmódszervezésekről 
és a hozzákapcsolódó hallgatói óvodai gyakorlatról. Körvonalazódtak az egyes tudo- 
mányterületek (pl. pedagógia, pszichológia, anyanyelv, sport, művészetek stb.) oktató- 
inak nevével fémjelzett elképzelések, amelyek gyermekközpontú szemlélettel egyrészt 
a fejlődés-fejlesztés, kötöttség-kötetlenség arányát tekintve, másrészt a játék hangsú- 
lyozása mellett próbáltak elkülönülni egymástól, éles kontúrokkal meghatározva saját 
karakterüket. Zsámboki Károlyné és Eperjesy Barnabásné esetében is így történt ez, 
amikor egy biológus és egy matematikus egyéniségéből fakadóan a természet élmény- 
világából és az egyénileg átélt élettapasztalatokból merített gyermeki felfedezésekre, 
alkotásokra építették arculatteremtő kezdeményezésüket. 

A gyakorlatvezető óvodapedagógusok egyike Lakihegyi Alfrédné volt, aki 1956- 
ban kapott óvónői képesítést, és 1962-től már a soproni óvóképző gyakorlatvezető 
óvónője lett. A képzés megújítása érdekében folyamatosan részt vett továbbképzéseken, 
szakmai fórumokon, mert az óvónőjelöltekkel való foglalkozás állandóan megújulni 
képes szakmai tudást és felelősséget kívánt. Falun nőtt fel, így — Célestin Freinet- 
hez hasonlóan -— a gyermek- és ifjúkorban átélt természetközeliség, a történetmondás, 
a népmesék világa, az ,egyszerű", logikus világszemlélet, gondolkodásmód hatotta át 
személyiségét. A gyerekek között kiváló , játékmester" volt, a kötelező foglalkozások 
helyett szívesebben mesélt - a népmesék mellett gyakran - magáról, a természetről, a 
, világ dolgairól". A szakma számára néha különc módon — számára azonban a legter- 
mészetesebben - a gyerekek közé, a szőnyegre ülve mesélt, hegedült, furulyázott. Mai 
szóval élve a tekintélyt és tiszteletet parancsoló, a tudást egyedül birtokló pedagógus 
helyett egyenrangú társa volt a gyermekeknek a játékban, alkotásban, felfedezésben és 
munkálkodásban, amelyek módját, idejét, helyét és témáját a gyermekek maguk vá- 
laszthatták az együtt átélt élményeket nyújtó óvodai életből. Célestin Freinet felesé- 
géhez, Élise-hez hasonlóan , gyermekművészeket" nevelt. A gyermekek nála többnyire 
nem az asztaloknál ülve, hanem állva, a földön térdelve, hasalva; üvegre, kőre, fára, 
különleges méretű papírokra rajzolhattak, festhettek. Egy-egy színházi előadást játszva 
saját mesét, dalokat írhattak, egyéni mozgásformákat, ,produkciókat" mutathattak be. 
Az előzőekből érthető, hogy számára — és Freinet számára is — miért okozott gondot 
a gyermeki tanulás kötelezően előírt formális rendje, és miért vállalkozott örömmel 
kolléganőjével, Friedrich Árpádnéval egy új szellemiségű óvodai élet megteremtésére. 
Pedagógiai munkásságának ismeretében érthető meg a vele készült interjúnak a követ- 
kező mondata: ,Nem én találtam meg Freinet-t, hanem ő talált meg engen". Lakihegyi 
Alfrédné Freinet pedagógiájának ismerete nélkül is Freinet-szellemű pedagógus volt. 

Friedrich Árpádné 1967-ben, a soproni Felsőfokú Óvónőképző Intézetben szerezte 

óvónői diplomáját, majd kezdő pedagógusként a megye egyik kis községében dolgozott 
három évig. Városi lányként ezek a falun töltött évek — ahogy Célestin Freinet életében 
is — nagyon emlékezetesek maradtak a számára. A természet- és az életközeliség által 
gazdag tapasztalatszerzési lehetőségként élte meg ezeket az éveket. Pályája során mind- 
végig emlegette, hogy milyen fontos maradt számára a falusi élet egyszerű, tiszta logi- 
kája, az emberek természetes viselkedése, a természet kincseinek megbecsülése, az aktív 
munkálkodás értéke, öröme. Szakmájában a legjobb szeretett volna lenni. Az állandó 
megújulás érdekében rendszeresen járt továbbképzésekre, tanfolyamokra, és az ott hal- 
lottakat — szintetizálva önálló elképzeléseivel — kipróbálta, és így folyamatosan alakította 
gyermek- és élményközpontúvá a korábbi didaktikus és oktatáscentrikus óvodai életet. 
Próbálkozásai sikerén felbátorodva, 1984-ben jelentkezett az akkori Felsőfokú Óvónő- 
képző Intézet I. számú Gyakorló Óvodájába. Tudását, tapasztalatait szerette volna át- 
adni a jövendő óvodapedagógusok számára is. Kolléganőjével, Lakihegyi Alfrédnéval 
hamar egymásra találtak, mert mindketten azonos találékonysággal és természetesség- 
gel próbáltak kibújni a kötelező foglalkozások szigorú rendjében előírt iskolás jellegű 
tanulás-tanítás alól, és próbálkozásaikkal bizonyították a játék, az életszerű gyermeki 
tevékenységekben rejlő tapasztalatszerzés és az együttes élmények fejlesztő hatását. A 
megkérdezett személyek emlékei szerint először mindkét óvónő kétkedve fogadta a gya- 
korlati képzésre beosztott két gimnáziumi tanárt, Eperjesy Barnabásnét és Zsámboki 
Károlynét. Nem bíztak óvodai hozzáértésükben. Az első találkozást követően azonban 
eloszlott minden félelmük, és jó emberismerők lévén azonnal felismerték a hozzájuk 
hasonló természet- és gyermekközpontú szemléletmódot a két középiskolai tanárban. 

Friedrich Árpádné munkája során a tankönyvek, a kézikönyvek utasításait a gya- 
korlat próbájával mérte, és — ha szükség volt rá — inkább hitt a saját szemének, tapasz- 
talatainak és a gyermekekből ösztönösen és őszintén fakadó visszajelzéseknek, mint a 
kézikönyvek formális szövegének. A gyerekekért mindenre hajlandó volt, még akkor is, 
ha ezzel esetenként kivívta a ,szakma" nemtetszését. Elegendő okot szolgáltatott a kol- 
légák felháborodására akkor, amikor , munkaidőben (!), a délelőtti séták során a gyere- 
keket elvitte a , suszterhoz" megcsináltatni a cipőjét. A cipésszel való találkozás a gyere- 
kek számára olyan életre szóló élményt jelentett, hogy — Célestin Freinet , iskolakerülő" 
sétáihoz hasonlóan — folytatni kellett a sort az asztalos, az üveges, a cserépkályhás, a 
gyertyaöntő és más mesterember meglátogatásával. Ezek megszervezése messze túl- 
megy az óvodapedagógus munkaköri leírásán, de erőfeszítéseihez, az elfogadottságért 
vívott küzdelmekhez hitet és erőt adtak — ahogy Freinet életpályájában is — az együttes 
élmények, az örömmel megélt tapasztalatok, a gyermeki tevékenységekben megnyilvá- 
nuló , kompetens" tudás és a megmutatkozó önkifejezési formák. 

A korábbiakban már bemutatott, egyénenként eltérő szakmai múlt, előképzettség és 
a más-más területen szerzett tapasztalat birtokában az óvodai élet megújításán fáradozó 
soproni pedagógusok mindannyian érezték tehát, hogy az iskolai jellegű kötelező fog- 
lalkozások , lépcsőtudománya" helyett az óvodában a gyermekkor sajátosságaira és érté- 
keire épülő szabad, tevékenységközpontú életnek kellene érvényre jutni. Így az 1980-as 
évek végén hangzatossá vált új jelszavak — alternativitás és pluralizmus — mentén, a 
szakmai autonómia kínálkozó lehetőségét kihasználva természetes volt számukra, hogy 
kreatív módon, jó pedagógiai érzékkel útkeresésre induljanak. Ehhez biztosított volt — 

az előzőekben bemutatott módon - a négy pedagógus gyermekközpontú, természet- és 
életközeli attitűd- és nézetrendszere és nélkülözhetetlen volt az előzetes szakmai tudás, 
a gyakorlati pedagógiai tapasztalat, a gyermekekért és az óvodai nevelésért tenni akaró 
alkotóvágy (Zsámboki és mtsai, 1993). A Freinet-szellemű óvodai életmódszervezés 
megteremtéséhez Friedrich Árpádné és Lakihegyi Alfrédné pedagógusi egyénisége, a 
gyermekekért tenni akaró elhivatottsága, szakmai magabiztossága és , józansága" mel- 
lett a két főiskolai oktató, Eperjesy Barnabásné és Zsámboki Károlyné személyisége és 
képzettsége biztosította a neveléstudományi-szakmai hátteret. A már világszerte élő, 
reformpedagógiai gyökerekkel rendelkező nevelési gyakorlatra való rátalálás pedig a 
kutatócsoport tagjai által korábban jó pedagógiai érzékkel, gyermekközpontú nézetek- 
kel és szakmai tapasztalatok által megfogalmazott célok, alapelvek és pedagógiai gya- 
korlat helyességének igazolását és megerősítését jelentette. 

Az egyedi kísérlet szakmai és oktatáspolitikai legitimációja 

A kezdeményező főiskolai oktatók és az óvodapedagógusok az 1985. évi oktatási 
törvény által deklarált szakmai autonómia mentén szerették volna megújítani az óvó- 
képző intézet gyakorló óvodájának egy gyermekcsoportjában az addig központilag 
előírt, didaktikus keretek között működő óvodai életet. Az 1988-89-es tanévtől kez- 
dődően elméleti és gyakorlati kutatómunkájuk célja egy olyan újszerű életmódszerve- 
zés kidolgozása volt, amely az óvodás gyermekek egyéni sajátosságaira építve, annak 
megfelelő módon, természetes élethelyzetekben és alkotó tevékenységekben biztosítja a 
tapasztalatszerzés és tanulás folyamatát, valamint a gyermeki és pedagógusi személyiség 
kibontakozását. A közös munka kezdetén, 1989 tavaszán megfogalmazták az óvodai 
nevelés legelemibb (csoportszintű) reformjának alapelveit, majd stencilezett papírokon, 
táblázatos formában elkészítették az 1989-90-es tanévre szóló kiscsoportos pedagógiai 
tervet. Az 1989-90-es tanév szeptemberétől — még nem hivatalos módon, de már az 
1989-es Óvodai Nevelési Program által is elismert és biztosított , módszertani szabad- 
ság" mentén - kísérleti jelleggel kezdték el megvalósítani óvodai csoportjukban a terve- 
zetben szereplő ötleteket. 

Az 1990-es esztendő elején váratlannak és meglepőnek nevezhető felismerésre tet- 
tek szert a soproni munkacsoport tagjai, amikor kezükbe került a Népszabadság folyó- 
iratban, Rákosi Judit (Rákosi, 1990, p. 9) tollából született írás Iskolateremtő szülők? 
címmel. A cikk egy, a szülők részéről induló, újszerű budapesti iskolai kezdeményezés- 
ről számolt be, amelyet Célestin Freinet, francia reformpedagógus neve és pedagógiája 
fémjelzett. Az írásban Zsámboki Károlyné az óvodai vonatkozásokra is talált utalást: 
,Freinet előtérbe kerülésének az a logikus indoka, hogy a magyar óvoda rendkívül sok Frei- 
net-elemet hordoz magában." (i.m. 9), illetve a főszöveg mellett olvasható volt egy keretes, 
apróbb betűs, rövid ismertetés Célestin Freinet pedagógiai alapelveiről, koncepciójáról: 
4 francia pedagógus, Freinet szerint a nevelésnek [...] a gyerek szükségleteire és igényeire 
tekintettel természetesnek és természetközelinek kell lennie. Elgondolásának lényegét három 
tényező adja: az életközeliség, a játékos munka és a természetes nevelés. [...] a gyerek érdeklő- 
dését nem felébreszteni, hanem fenntartani kell [...] Ezt az ősi motivációt úgy hasznosíthat- 
juk a nevelésben, hogy állandóan lehetőséget biztosítunk a kísérletező tapogatózásra, vagyis 
arra, hogy a gyerek [...] maga járja végig a megismerés kacskaringós ösvényeit" (i.m. 9). A 
fenti cikket elolvasva a soproni oktatók nagyfokú szellemi rokonságot véltek felfedezni 

saját szakmai nézeteik, elképzeléseik és a Freinet-pedagógia között. A felismerést köve- 
tően gyors és alapos könyvtári kutatást folytatva egyértelműen meggyőződhettek arról, 
hogy a tevékeny munkálkodásra építő természet- és életközeliségen alapuló nevelés 
gondolatának nem ők az első felfedezői, ezért úgy tartották etikusnak, hogy Célestin 
Freinet-ről nevezzék el óvodai programjukat. Ezt követően már Freinet-kutatócsoport 
néven folytatták tovább szakmai tevékenységüket. A , kutatócsoport" elnevezéssel egy- 
részt jelezni kívánták a francia eredetű, iskolai reformpedagógiai koncepció hazai adap- 
tációjával kapcsolatos tevékenységük útkereső-kísérletező jellegét, másrészt a kutató- 
munka egyben a két főiskolai oktató tudományos munkájának szerves részét is képezte. 

Az egyedi kísérlet mielőbbi hivatalossá és törvényessé tételét az érintett óvoda gya- 
korlóintézmény jellege miatt különösen fontosnak és sürgősnek tartották a kutatócso- 
port tagjai, ezért 1990. február 1-jén kérelemmel fordultak a Művelődési Minisztérium 
Alapfokú Nevelési Főosztályához. Az 1990. február 15-i dátummal keltezett válaszle- 
vélben dr. Dávid László, megbízott főosztályvezető a kísérlet engedélyezéséről adott 
hírt, amelyet visszamenőleg 1989. szeptember 1-jétől kezdődően, határozott időre, - az 
1991-92-es tanévig - kapott meg a soproni kutatócsoport. 

A munka folytatásában a Freinet-pedagógiával kapcsolatos ismeretek és tapasztala- 
tok iránti érdeklődés céljából a soproni oktatók kapcsolatba léptek a fentebb említett 
újságcikkben szereplő Horváth H. Attilával és Galambos Ritával, akik az Országos 
Pedagógiai Intézet (OPI) kutató-munkatársaiként a francia reformpedagógiai irányzat 
hazai képviselői voltak. A két eltérő helyszínről és megközelítésből — Sopronból, az 
óvodai nevelés irányából, valamint Budapestről, az iskolai adaptációs törekvések felől 
— induló Freinet-szellemű kezdeményezések csak lassan, alkalomszerűen és rövid időre 
fonódtak össze, mert az óvoda és az iskola világa eltérő utakat és lehetőségeket jelölt ki 
számukra. A fenti kapcsolódás egyik színtere volt az 1990 januárjában 31 alapító taggal 
megalakult Magyar Freinet Alapítvány, amelyhez a bejegyzést követő hónapokban a 
soproni szakemberek is csatlakoztak. Az alapítványi tagsággal egy azonos pedagógiai 
elvekért és gyakorlatért küzdő szakmai közösségnek, a Freinet-mozgalomnak lehettek 
részesei. Az alapítvány összefogásával működő mozgalom egyre több szakmai színtéren 
mutatkozott be, elindítva az újabb kapcsolatfelvételeket és gazdagítva a már létező ösz- 
szeköttetéseket. Az 1989-90-es tanévtől kezdődően tehát a soproni óvóképző gyakorló 
óvodájában — országosan elsőként — minisztériumi engedéllyel, egyedi kísérletként in- 
dult el egy Freinet-szellemű alternatív óvodai életmódszervezés. 


A soproni Freinet-szellemű óvodai életmódszervezés országos hírneve 


A kutatócsoport munkáját - az időközben főiskolai rangra emelkedett — óvóképző 
intézmény is mindvégig támogatta. Ióth Marianna, akkori oktatási, majd általános fő- 
igazgató-helyettes — a 12/1985. (X. 1.) MM rendeletben előírt intenzív továbbképzé- 
sek, később a 277/1987 (XII. 22.) Kormányrendeletben rögzített kötelező posztgraduá- 
lis továbbképzések felelős szervezőjeként — az elméleti kurzusokat kiegészítő gyakorlati 
specializációk keretei között lehetőséget biztosított az intézményben kidolgozott alter- 
natív óvodai életmódszervezések bemutatkozására. (Patyi, Sarkady, Simon, 2009). Így a 
Freinet-kutatócsoport tevékenységét és a francia gyökerű reformpedagógiai koncepció 
hazai óvodai megvalósulását évente számos óvodapedagógus ismerhette meg a fenti 
képzéseknek köszönhetően. 

A kibontakozó Freinet-szellemű kezdeményezést a soproni óvóképző évszázados 
múltja, szakmai elismertsége és az intézményhez kötődő számos neveléstudományi 
innováció miatt a hazai pedagógusképző társintézmények is kiemelt figyelemmel kö- 
vették. Szakmai tapasztalatcsere és információszerzés céljából — már néhány héttel az 
óvodai kísérlet hivatalos minisztériumi engedélyét követően, 1990. március 19-én - a 
Kaposvári Tanítóképző Főiskola Pedagógia Tanszékének oktatói tettek látogatást a 
Freinet-szellemű óvodai csoportban, valamint részt vettek a főiskolai hallgatók óvodai 
gyakorlati megbeszélésén is. A találkozás olyan sikeres volt, hogy három hét múlva 
az oktatókat a kaposvári óvodapedagógusok is követték, majd a társintézmények kö- 
zül ősszel az esztergomi és a bajai képző oktatói és hallgatói látogattak el Sopronba 
és vitték hírét a kutatócsoport eredményeinek. Az év végi oktatói jelentésekből ki- 
derült, hogy a győri Apáczai Csere János lanítóképző Főiskola — amellyel az 1986- 
tól 1990-ig tartó integráció szoros kapcsolatot eredményezett — többször is szervezett 
tanulmányutat a tanítójelölteknek a soproni Freinet-szellemű kísérlet megismerésére. 
(Egy érdeklődő hallgatójuk három hónapon át tanulmányozta a Freinet-szellemű 
óvodai életmódszervezést.) A kutatócsoport oktatói 1992-ben a sárospataki tanítóképző 
meghívásának tettek eleget, majd 1993 tavaszán a Budapesti Tanítóképző Főiskola 
oktatói és hallgatói is ellátogattak az óvodai csoport belgatükre mögé. 

Az innováció híre a felsőoktatási kapcsolatrendszeren túl az óvodapedagógiai szak- 
mai szervezeteknél, különböző neveléstudományi fórumokon és körökben, valamint 
a pedagógusok között is gyorsan terjedt, amelynek következtében a soproni oktatókat 
és a gyakorlatvezető óvodapedagógusokat országszerte és határainkon túl egyaránt 
bemutatkozó előadásokra invitálták, illetve a gyakorló óvodai csoport belgatükrös 
megfigyelőjéből számos vendég pillanthatott be a Freinet-szellemű óvodai csoport 
mindennapjaiba. Az 1990-es esztendő végén a bemutatkozó előadások sorában egy 
különleges, az óvodapedagógia szakmai ,elit"-je előtti bemutatkozás és megméret- 
tetés is helyet kapott. December 11-én, Budapesten a Magyar Pedagógiai Társaság 
Kisgyermeknevelési Szakosztálya felkérésére Horváth H. Attila Freinet-pedagógiáról 
szóló előadása után Eperjesy Barnabásné és Zsámboki Károlyné ismertették a soproni 
Freinet-szellemű óvodai élet egy éves tapasztalatait, sikereit. A hallgatóság soraiban 
jelen volt B. Méhes Vera is, aki — mint egy másik reformpedagógiai koncepciót (Mon- 
tessori-pedagógia) jól ismerő és Magyarországon alkalmazó óvodapedagógus - tagja 
volt a szakosztálynak. Az előadást követően felkérte Zsámboki Károlynét és Eperjesy 
Barnabásnét, hogy küldjék el részére a Freinet-szellemű óvodai életmódszervezésről 
szóló programjukat. A dokumentum tanulmányozását követően írt elismerő és köszö- 
nő levele az első reformpedagógiákat és az óvodaügyet egyaránt jól ismerő szakember 
véleménye volt. Sorai és a vele való kapcsolat szakmai megerősítést, bátorítást és ön- 
igazolást jelentett a soproni Freinet-kutatócsoport számára. 

A kutatócsoport kapcsolatainak és ismertségének alakulásában jelentős volt az 
óvodapedagógusok részére szervezett előadások mellett a más alternatív kezdemé- 
nyezések képviselőivel való találkozás, konzultáció, és a szakmai megmérettetést szol- 
gálták a különböző konferencia-előadások is. Ezek sorában az egyik legkorábbi és 
meghatározó jelentőségű az 1991 áprilisában a Magyar Óvodapedagógiai Egyesület 
által Miskolcon megrendezett Alternatív óvodapedagógiai elképzelések Magyaror- 

szágon című országos tanácskozás volt. A Freinet-pedagógiáról és az óvodai adaptá- 
ciós lehetőségekről Horváth H. Attilát követően a soproni oktatók tartottak előadást. 
1992. április közepén a Fejér Megyei Övodapedagógiai Napok rendezvénysorozatára 
voltak hivatalosak, majd ez év májusában, Nagy Jenőné felkérésére Szolnokon mutat- 
koztak be a II. Országos Óvodai Esztétikai Tanácskozáson. 

A kutatócsoport tagjai — óvodapedagógiai érintettségük és elköteleződésük miatt 
— a francia reformpedagógia iskolai adaptációját nem kísérték intenzív figyelemmel. 
A pedagógusképzéshez és a Soproni Óvóképző Főiskolához fűződő kötődés követ- 
keztében azonban a tanítókkal való kapcsolatfelvétel is megvalósulhatott. A gyakorló 
óvoda Freinet-szellemű csoportjának híre a szakmai-közéleti- és sajtónyilvánosságon 
keresztül a soproni iskolákhoz is eljutott, amelynek következtében a Hunyadi János 
Általános Iskola két tanítónője, dr. Simonné Horváth Márta és Kladler Gabriella he- 
tente visszatérő óvodalátogatók voltak. Korábbi neveléstudományi ismereteik és a lá- 
tottak hatására a Freinet-pedagógiával kapcsolatos érdeklődésük és elköteleződésük 
erősödött, majd a Horváth H. Attilával és a Nagykovácsiban működő Freinet-isko- 
lával való szakmai kapcsolat és önképzés eredményeképp 1992 szeptemberétől két 
Freinet-osztályt indítottak a soproni iskolában (Pápai, 1994). A soproniakat — konzul- 
táció és tapasztalatcsere céljából — felkereste a Csongrád Megyei Pedagógiai Intézet 
vezetője és két munkatársa, valamint Havasi Valéria tanítónő, aki a Szeged melletti 
Tápén vállalkozott egy Freinet-szellemű osztály (, Freinet-tanoda") indítására. 


A külhoni és külföldi szakmai kapcsolatok kibontakozása 


A soproni óvóképző főiskola a kutatócsoport megalakulását követő években nem 
csupán, mint a felsőfokú oktatásban elismert tudományos-szakmai tényező segítette 
az oktatók és az óvodapedagógusok tevékenységének kibontakozását, hanem külhoni 
kapcsolatai és képzései révén - a kutatócsoport tagjainak személyében - megterem- 
tette a Freinet-pedagógiával való ismerkedés lehetőségét a határainkon túli magyar 
pedagógusok számára is. A határon túli óvónőkkel való kapcsolatfelvétel során első- 
ként a hajdúböszörményi képző játszott közvetítő szerepet, ahol 1991. szeptember 
4-én a külhoni óvodapedagógusok és a Freinet-kutatócsoport közötti első találkozás 
történt. A pedagógusok többsége Erdélyből érkezett. A kutatócsoport oktatóinak val- 
lomásából kiderült, hogy az akkori Romániában az erdélyi magyarlakta területeken 
politikai okokból sokkal könnyebb volt elfogadtatni egy francia eredetű pedagógiai 
irányzatot, mint bármely magyar gyökerekkel rendelkező innovációt. A következő 
évtől kezdődően a korábbi, hajdúsági helyszín helyett már Sopronban megrendezett 
továbbképzéseken ismerkedhettek a pedagógusok az óvodai innovációkkal, köztük a 
Freinet-szellemiség adaptációjával is. 

A külhoni kapcsolatok köre a felvidéki Komáromba kihelyezett levelezős kép- 
zéssel, majd a dunaszerdahelyi Módszertani Központban folyó továbbképzésekkel 
bővült (Sarkady és Tóth, 1993, pp. 122-126). A fenti helyszíneken Zsámboki Károly- 
né, Eperjesy Barnabásné és a gyakorlatvezető óvodapedagógusok rendszeres előadók 
voltak. A bemutatkozó előadások folytatásaképp a későbbiekben két-három óvoda 
összefogásából született néhány freinet-s összejövetel, illetőleg 1994-ben a felvidé- 
ki Komáromban egy egész napos magyar nyelvű Freinet-szeminárium megtartására 
kaptak felkérést a kutatócsoport tagjai. A visszaemlékezések és a szemináriumról 

szóló riport tanúsága szerint a vizsgált időszakban a Felvidéken is működhettek az 
alternatív óvodai kezdeményezések, amelyeknek megvalósításához többnyire nem az 
engedély, hanem a szakmai háttér hiányzott. Ezen okból fogadták szívesen az óvo- 
dák a soproni pedagógusképző és a Freinet-kutatócsoport szakmai segítségét (Miskó, 
199559: 

A Soproni Óvóképző Főiskola által a szlovákiai Deákiban, a szlovéniai Lendván, 
a szerbiai Szabadkán, az erdélyi Szovátai Ieleki Oktatási Központban tartott nyári 
egyetemekre, pedagógus-továbbképzésekre a Freinet-szellemű óvodai életmódszer- 
vezésről készült — óvodai tevékenységeket, Freinet-technikákat dokumentáló — vide- 
ofelvételek segítségével jutott el a kutatócsoport híre és innovációjuk látható eredmé- 
nye. A külföldi kapcsolatok sorában az ausztriai St. Pölten-ben és Bécsben, valamint 
a németországi Deggendorfban tett látogatás létrejöttében játszott szerepet a Sop- 
roni Óvóképző Főiskola. Ezen alkalmak egyrészt az ismerkedést, tapasztalatcserét, 
másrészt a kutatócsoport számára a szakmai feltöltődést, megerősítést szolgálták, 
valamint a továbbfejlődés irányait és lehetőségeit mutató alternatívák megismeré- 
sét is biztosították. Az osztrák, illetve a német óvodákban a természetközeliség, a 
gyermeki, pedagógusi és intézményi autonómia már jól működő gyakorlatával talál- 
kozhattak a magyar vendégek. Itt bizonyosodhattak meg először a projektmódszer 
óvodai alkalmazásában rejlő komplex ismeret- és tapasztalatszerzésről, amelyet ké- 
sőbb a Freinet-szellemű óvodai életmódszervezésben is alkalmazni kezdtek. (Lásd 
Eperjesy Barnáné és Zsámboki Károlyné Az ősz kincsei című könyve.) A St. Pölten-i 
látogatást 1991 novemberében viszonozták a soproniak, amikor az érdeklődő osztrák 
óvodapedagógusokat a Freinet-szellemű óvodai csoportban látták vendégül. 

A reformpedagógiák XX. század végi adaptációs lehetőségeivel kapcsolatos isme- 
retekre tehettek szert a soproni oktatók, amikor a bécsi óvóképzőben szemináriu- 
mokat látogattak, és bepillantást nyertek az intézmény gyakorló óvodájának életébe, 
valamint a bécsi Waldorf - iskola és óvoda mindennapjaiba. Ezen értékes reform- 
pedagógiai tapasztalatokat elemezve, az eltérő — mégis azonos, reformpedagógiai 
gyökerű — irányzatok összehasonlításával vált egyre inkább letisztultabbá, érthetőbbé 
a francia néptanító, Célestin Freinet szintézis-pedagógiája. Zsámboki Károlyné és 
Eperjesy Barnabásné első nemzetközi bemutatkozó előadása szintén Bécsben volt, a 
Comenius-évforduló kapcsán a bécsi és soproni közös szervezetű Nemzetközi Wal- 
dorf-pedagógiai Társaság által szervezett rendezvénysorozat alkalmából. 

A németországi, deggendorfi Szociálpedagógiai Szakakadémián tett látogatás al- 
kalmával a soproni oktatók számára tanulságos élmény volt megtapasztalni a felsőok- 
tatásban folyó képzés hallgató- és gyakorlatorientált jellegét, amelyben olyan — a ko- 
operatív műhelymunka keretei között megvalósuló — szabad önkifejezési technikákat 
is felfedezni véltek, amelyek Célestin Freinet szellemiségével rokonságot mutattak, és 
amelyeket a későbbiekben szívesen honosítottak meg a hazai gyakorlati képzésben. 

A Freinet-kutatócsoport további külföldi vonatkozású kapcsolatai közül egy ja- 
pán-magyar óvodapedagógiai érintettség, illetve egy kaposvári francianyelvű, Frei- 
net-szellemiségű magánóvoda említhető még. A soproni oktatók 1992 januárjában, 
majd júniusában Kereszturi Ferencné, az OPI óvodai csoportjának vezetője és a japán 
Hani Kyoko zenepedagógus, a magyar óvodákat tanulmányozó kiváló szakember 

által létrehozott Hani Alapítvány meghívására Keszthelyen tartottak bemutatkozó 
előadásokat a Freinet-pedagógia iránt érdeklődő óvodapedagógusok részére. Az el- 
nök asszonnyal és az alapítvánnyal való kapcsolatfelvételt követő évben, 1993-ban 
már Japánból érkezett óvodapedagógusokat fogadhattak Sopronban a gyakorló óvo- 
da Freinet-csoportjában is.? 

A januári keszthelyi bemutatkozást követően tavasszal, a Hani Alapítvány reform- 
pedagógiákkal foglalkozó továbbképzésén a Freinet-kutatócsoport oktatóinak sze- 
mélyes találkozásra nyílt alkalmuk a téma jeles hazai kutatójával, Németh Andrással. 
Az interjúk tanúsága szerint az ismeretlenségből előbukkanó soproni docensek Cél- 
estin Freinet szintézis-pedagógiájáról és annak egy lehetséges hazai óvodai adaptáci- 
ójáról szóló előadását elismerően fogadta az ELTE neveléstörténész-kandidátusa, aki 
a későbbiekben a Freinet itt és most címmel megjelenő könyvük lektorálásával került 
újra munkakapcsolatba az oktatókkal. A Magyarországon akkoriban nem túl gya- 
korinak számító külföldi (japán) kapcsolat és érdeklődés, illetve a reftormpedagógiák 
szaktekintélyének számító Németh András elismerő véleménye újabb megerősítést 
jelentett, és a folytatáshoz motivációt nyújtott a kutatócsoport számára. 

A francia nyelvű Freinet-szellemiségű magánóvodát - amelyet egy francia-magyar 
házaspár alapított — a Kaposvárott megrendezett , HOL-MI" nemzetközi konferen- 
cia alkalmával látogathatta meg Zsámboki Károlyné és Eperjesy Barnabásné. A ka- 
posvári óvoda élő, levelező (és Freinet gyakorlatához hasonló csomagküldő) kapcso- 
latot ápolt a vence-i Freinet-iskolával, így a soproni kutatócsoport tagjai — eredetisége 
miatt különlegesen értékes — francia Freinet-szellemű ötleteket sajátíthattak el, és 
Vence-ból érkezett, a Freinet-technikák megvalósítását elősegítő eszközöket ismer- 
hettek meg a látogatás során. Ezen ötletek és technikák kipróbálása és a látottak- 
hoz hasonló eszközök elkészítése a későbbiekben a soproni óvodai életmódszervezés 
Freinet-szellemiségét is gazdagította. 

Az 1992. februári kaposvári módszertani vásár — helyet biztosítva az országban 
működő egyedi kísérletek, alternatív kezdeményezések bemutatkozására — még egy 
különleges élménnyel szolgált a soproni kutatócsoport számára. Az interjúkból és a 
dokumentumokbál kiderült, hogy a konferenciára meghívást kapott Freinet egykori 
Modern Iskolájának helyszínéről, Vence-ból érkezett pedagógus-házaspár, Mireille 
és Bartrand Renard is. A Freinet-pedagógiáról szóló francia nyelvű előadás alkalmá- 
val a soproni oktatók először hallhattak , eredeti", hiteles forrásból a francia népta- 
nító alapelveiről, pedagógiai nézeteiről és azok alkalmazásáról, értelmezéséről. Az 
eredeti francia gondolatokkal való nagyfokú azonosság, a teljes szellemi rokonság 
megnyugtató és értékes visszajelzés volt a hazai kezdeményezők számára, jól tükrözte 
és igazolta a Freinet-pedagógia alkalmazhatóságának jellegét és azon kritériumait, 
mely szerint az eredeti szellemiség mint , központi mag" (vö. Horváth H., 1994) kö- 
rüli elrendeződésben, az állandó megújulás mentén, a választhatóság és sokszínűség 
szabadságát és felelősségét egyaránt magában hordozva valósulhatnak meg a világ 
bármely pontján — a sopronihoz hasonló — adaptációk. 


3 2011-ben Zsámboki Károlyné - Freinet-szellemben írt - Matematika kézzel, fejjel, szív- 
vel című könyvét szintén a Hani Alapítvány közreműködésével, Iordáné Hajabács Ilona 
közvetítésével adták ki japán nyelven. 


41 


Az oktatáspolitika és a szakmai pályázatok támogató szerepe a Freinet-kutatócso- 
port tevékenységében 

Az 1990-es évek elejétől a soproni kezdeményezés a közoktatás-fejlesztési céllal 
meghirdetett minisztériumi és alapítványi pályázatok révén több alkalommal is jelentős 
anyagi támogatáshoz jutott, amelynek eredményeképp nem csupán eszközbeszerzések- 
re, tanfolyamok és találkozók szervezésére kerülhetett sor, hanem ennek köszönhetően 
jelenhettek meg a két főiskolai oktató tollából a kutatócsoport munkáját bemutató és 
a Freinet-pedagógiát népszerűsítő kiadványok. A kutatócsoport első, sikeres pályáza- 
ta 1991 tavaszán a Csokonairól elnevezett, a nevelőképzés reformjához című program 
keretei között valósult meg. A pályázatot 1991. február 6-án a kaposvári Csokonai Vi- 
téz Mihály Tanítóképző Főiskola a Művelődési és Közoktatási Minisztérium Pedagó- 
gusképzési és lovábbképzési Koordinációs Osztályának támogatásával hirdette meg. 
A benyújtott pályamunkával - a 30.000 forintos támogatáson túl - sikerült a soproni 
Freinet-kutatócsoportnak bekerülni az állami támogatást élvező egyedi pedagógiai kí- 
sérletek körébe. 

1991 júniusában a Művelődési és Közoktatási Minisztérium Közoktatás-fejlesztési 
Alapjához benyújtandó pályázat elkészítéshez Horváth H. Attilától — mint OPI mun- 
katárstól - kértek és kaptak segítséget a soproni oktatók. A pályázatok elbírálását köve- 
tően a Báthory Zoltán elnökletével vezetett kuratórium értékesnek találta, és 200.000 
forintos támogatásban részesítette a soproni kezdeményezést. Az összeg felhasználásá- 
ra számtalan igény és lehetőség kínálkozott. A Freinet-pedagógia hazai óvodai adap- 
tációját tekintve azonban — az interjúk tanúsága szerint — a kutatócsoport leginkább 
az óvodapedagógusok számára készítendő, az elinduláshoz segítséget nyújtó Freinet- 
szellemű óvodai programajánlás elkészítését látta kívánatosnak. A korábban már emlí- 
tett, stencilezett formában, saját használatra készített egy éves tervezet egyre szélesebb 
körben, szinte követhetetlen módon terjedt az országban, így a nagyfokú érdeklődést 
látva, szükségessé vált egy hivatalos, a kutatócsoport eddigi tapasztalatait összegző és az 
érdeklődők számára , szegletkőnek" minősíthető kiadvány megjelentetése. Ennek ered- 
ményeképp született meg 1991 nyarán, és Horváth H. Attila lektorálását követően, 
szeptemberben jelent meg, az Egy Freinet-szellemű alternatív óvodai program Sop- 
ronban című mű, amely — a korábbi stencilezett változat felhasználásával — három évre 
(kis-, középső- és nagycsoportra) tervezett komplex tevékenységkörökben a gyermeki 
és pedagógusi autonómiára és kreativitásra építve kínált ajánlást egy szabad, alkotó 
légkörű óvodai élet megvalósítására (Zsámboki és Eperjesy, 1991). Ezt követően, 1992 
áprilisában látott napvilágot a programhoz tartozó módszertani jellegű ajánlás, Freinet- 
vel szabadabban címmel. Az említett műben a szerzők a korábbi programajánlások 
elméleti háttereként, óvodapedagógiai nézőpontból értelmezték a Freinet-pedagógia 
szellemiségét, alapelveit és technikáit (Zsámboki és Eperjesy, 1992a). 

A Pedagógus Szakma Megújítása Projekt (továbbiakban PSZMP) elnevezésű 
szervezethez több pályázatot is benyújtott a soproni Freinet-csoport. Ezek egyikének 
eredményeképp, 1992. augusztus végén, Sopronban került megrendezésre egy országos 
Freinet-találkozó. A találkozóra az ország számos pontjáról érkeztek a francia reform- 
pedagógia iránt érdeklődő, illetve a hazai adaptáció megvalósításán már dolgozó óvoda- 
pedagógusok, akik az öt napos eseményt követően hírét vitték a soproni kutatócsoport 

tevékenységének. A pályázatok során elnyert támogatás felhasználásáról írásos beszá- 
moló is készült, amelynek egy részletét az Iskolakultúra 1993/3-4. számában Hogyan 
lesznek a Freinet-pedagógusok? címmel tette közzé Zsámboki Károlyné (Zsámboki, 
1993b). Egy későbbi, szintén a PSZMP-hez kapcsolódó pályázat eredményeképp Az 
ősz kincsei címmel látott napvilágot Eperjesy Barnabásné és Zsámboki Károlyné tollá- 
ból egy projektgyűjtemény, amely 1993 decemberében jelent meg a Keraban Kiadónál. 
Alcíme: Természet- és életközeli projektvázlatok, témaötletek. A Freinet-pedagógiára 
való utalás nem szerepel a könyv címében, de a szerzők a kiadvány megszületéséhez 
azoknak az óvodapedagógusoknak a leveleit, írásait használták fel, akik a freinet-s in- 
tenzív továbbképzéseket követően beszámoltak az óvodai munkájuk során megvalósí- 
tott természetközeli freinet-s élményeikről. 

A PSZMP-hez kapcsolódó újabb pályázati kiírás során a soproni oktatók a Montes- 
sori-pedagógia hazai képviselőjével, B. Méhes Verával közösen nyújtottak be egy kérel- 
met a Freinet- és Montessori-pedagógia összehasonlítására vállalkozó mű megírására. 
Maria Montessori és Célestin Freinet pályatársakként gyakori szakmai párbeszédeket, 
vitákat folytattak, többek között ezért is vetődött fel az összehasonlító elemzés gondo- 
lata. A pályázat sikeres volt, és a közös munka közösen elkészített vázlat és szempont- 
rendszer alapján elkezdődött. A későbbiekben azonban - B. Méhes Vera javaslatát elfo- 
gadva és a PSZMP-vel megegyezve - két különálló könyv lett belőle. Így született meg 
1994-ben a Freinet itt és most című könyv Eperjesy Barnabásné és Zsámboki Károlyné 
tollából, amely végül 1995-ben jelent meg a Tankönyvkiadó gondozásában." 

Mindeközben a soproni Freinet-szellemű egyedi kísérlet minisztériumi engedélyé- 
nek előre meghatározott ideje 1992 decemberében lejárt, így a Freinet-kutatócsoport 
és az óvodai kísérlet működésében elérkezett a számadás ideje. A kezdeményezés meg- 
valósulásáról, annak eredményeiről 1993. január 5-én a soproni oktatók és óvodapeda- 
gógusok összegző jelentést küldtek a minisztérium számára. Munkájuk eredményeinek 
bemutatása mellett újabb kérelmet nyújtottak be a Freinet-szellemű alternatív óvodai 
program további fennmaradásának engedélyezésére, amelyre 1993. február 11-én Szűcs 
Miklós tanügy-igazgatási főosztályvezető aláírásával érkezett meg a határozat. A doku- 
mentum tanúsága szerint a minisztérium a soproni kutatócsoport részére - egyedi meg- 
oldásként, határozatlan időre — továbbra is engedélyezte a Freinet-szellemű alternatív 
óvodai program működését, amely a későbbi években számos óvodapedagógusnak és 
néhány tanítónak is a közoktatás innovatív megújításának inspirációját nyújtotta, illetve 
a Freinet-pedagógiával való elméleti és gyakorlati találkozás lehetőségét és színhelyét, 
valamint az iránta való elköteleződés kiindulópontját jelentette és jelenti ma is. 


Az , Egy Freinet-szellemű alternatív óvodai program" sikerének titka 


A soproni kezdeményezésnek a hagyományos, központilag előírt óvodai neveléssel 
szembeni sikerének feltárásához a kutatócsoport által 1989 tavaszán készített legkoráb- 
bi, stencilezett változatban terjedő programtervezetet és az 1980-as évek utolsó harma- 
dának tartalmi szabályozóit, az 1971-es és az 1989-es központi, óvodai nevelési progra- 
mot (ONP) érdemes összevetni. Az 1991-ben napvilágot látott , Egy Freinet-szellemű 


4 A lektori véleményeket Dr. Németh András és Dr. Bakó Gyöngyi írták. A könyv né- 
hány részlete - azonos címmel - megjelent az Uj Pedagógiai Szemle 1993. évi 3. számában 
(Zsámboki, 1993a). 

alternatív óvodai program" című kiadvány (Zsámboki és Eperjesy, 1991), illetve annak 
korábbi, stencilezett formában létező változata iránti nagy érdeklődést mutatja, hogy 
— a kutatócsoport tagjainak emlékezete szerint — a megjelenést követő öt éven belül 
körülbelül hatezer példány kelt el belőle." 

Az 1971-es dokumentum (Bakonyi és Szabadi, 1971) bevonása és vizsgálata azért 
indokolt, mert keletkezésétől kezdve ennek tartalma és szellemisége határozta meg az 
óvodai nevelőmunkát egészen az 1980-as évek végéig. Az 1989-es ONP-t pedig abból a 
szempontból érdemes összevetni a kutatócsoport programtervezetével, hogy a fenti köz- 
ponti szabályozó a soproni dokumentummal szinte egyidejűleg, , újdonságként" jelent 
meg, így érdekes kérdés lehet, hogy vajon mely vonatkozásokban tartalmazhatott relatív 
előnyt egy újonnan kiadott tartalmi szabályozóval szemben a soproni programtervezet." 
A dokumentumok vizsgálata során elsősorban azokat a fellelhető és legmarkánsabb kü- 
lönbségeket kerestük, amelyek pozitív, előremutató jelentőséggel (azaz relatív előnnyel) 
bírhattak az alkalmazás tekintetében a korabeli óvodai nevelési gyakorlathoz és az 1989- 
es új, tartalmi szabályozóhoz viszonyítva. Az elemzést követően a relatív előnyök az 
alábbi, öt tartalmi kategória mentén váltak feltárhatóvá és értelmezhetővé: 

" . A programok (ONP, soproni tervezet) megvalósításának jellege 

" " Az óvodai élet rendje, a tevékenységek szervezeti keretei 

" . Az óvodai nevelés főbb tevékenységformáinak értelmezése és megvalósulása 

" "A természeti és társadalmi környezet szerepe a pedagógiai folyamatban 

" . A pedagógus és a gyermek helyzete, szerepe az óvodai nevelésben 


A programok megvalósításának jellegével kapcsolatban az elemzést követően megál- 
lapítható, hogy az 1971-es ONP és az 1989-es ONP minisztériumi rendelet központi- 
lag előírt, minden óvoda és óvodapedagógus számára kötelezően bevezetendő jelleggel 
bírt, figyelmen kívül hagyva az óvodák társadalmi beágyazottságát, természeti környe- 
zetét, helyi sajátosságait. Az 1971-es szabályozó egyáltalán nem, az 1989-es dokumen- 
tum is csak mérsékelt módon, részlegesen - a megvalósítás módszerei esetében - vette 
tekintetbe a pedagógusok számára törvényileg , megengedett" (1985-ös oktatási tv.) 
szakmai autonómiát, és tette lehetővé a kötelező és/vagy kötetlen foglalkozások meg- 
valósítását. A soproni program esetében a fentebb említett előíró jelleg nem fedezhető 
fel. A dokumentum címében az , ajánlás" szó szerepel, ami a program egészére vonatko- 
zóan magában rejti az alternativitást, a benne szereplő tartalmak választhatóságát, azok 
egyéni ötletekkel való gazdagítását, illetve a helyi sajátosságokhoz való alakíthatóságát. 
Az 1985-ös oktatási törvény, a"80-as évek végétől egyre határozottabban kibontakozó 
alternatív pedagógiai mozgalom, a társadalmi és politikai demokratizálódási folyama- 
tok légkörében a soproni program fentebb leírt sajátossága relatív előnyként értékelő- 
dött a kutatócsoport, különös tekintettel a két gyakorlatvezető óvodapedagógus, majd a 
későbbiekben az alkalmazók számára egyaránt. 


5 — Az említett időszakban megközelítőleg 4.700 óvoda működött Magyarországon, így a sop- 
roni innováció ismertségének terjedésével kapcsolatban érdekességképp megjegyezhető, 
hogy a fenti adatok alapján, elméletileg minden óvodára juthatott legalább egy program- 
füzet. (Forrás: KSH) 

6 Az 1971-es ONP szerzői Bakonyi Pálné és Szabadi Ilona voltak. Jelen tanulmányban az 
egyszerűbb hivatkozás miatt az (ONP, 1971) megjelölés szerepel. 

Az óvodai élet rendjét és a tevékenységek szervezeti kereteit az 1971-es ONP-ben 
a ,kötelező" és a , tervszerű kötetlen" foglalkozások jelentették (ONP, 1971, p. 143), 
amelyeket kiscsoport esetében heti egyszer 8-15 perc időtartamban, középső és nagy- 
csoport esetében napi rendszerességgel 25-30, illetve kétszer 35 perc időtartamban ha- 
tározott meg a központi szabályozás (ONP, 1971, p. 48). Az 1989-es ONP a kötetlen 
és kötelező foglalkozások időtartamát és számát szintén táblázatos formában foglalta 
össze és — elődjénél mérsékeltebb időintervallumokban, 25-30 percben - maximalizálta 
(ONP, 1989, p. 122). Az előzőekben leírt foglalkozások szervezését, korcsoportonkénti 
bontásban mindkét dokumentum csak a nevelési év bizonyos időszakára tekintette ér- 
vényesnek. Az 1971-es ONP október 1-jétől május 31-ig, az 1989-es utódja a kiscso- 
port esetében november 1-jétől, középső csoport esetében október 1-jétől, nagycsoport 
esetében szeptember 1-jétől május 31-ig írta elő azok tervezését és szervezését. 

A foglalkozásokat a korábbi központi szabályzó (1971) az óvodai oktatás szervezeti 
egységeinek tekintette, így (az anyanyelvi nevelést kivéve) testnevelés, környezetismeret, 
matematika, mese-vers, ábrázolás és kézimunka, ének-zene foglalkozásokat határozott 
meg. Az 1989-es utódja a kötelező és/vagy kötetlen foglalkozásokat a , fejlesztés tartal- 
mi eszközei"-ként írta le, és anyanyelvi, irodalmi, zenei, vizuális, matematikai, testneve- 
lés és a környezet megismerésére nevelésre tagolta az óvodai életet, amelyekhez konkrét 
feladatokat, illetve fejlesztési tartalmakat jelölt ki és módszereket ajánlott. 

A soproni programajánlás az óvodai nevelés központi dokumentumaival szemben az 
óvodai élet foglalkozási ágakra tagolását nem tartalmazta, helyette (a táblázatok fejlé- 
cében megjelenített formában) , Beszélgetéssel, mesével-verssel-mondókával-énekkel kísért 
Játékos tevékenységeket" tüntetett fel, és a bennük rejlő ,környezetismereti, matematikai, 
ábrázoló, ének-zenei eleme"-ket mutatta be és kínálta fel ajánlásképp a megvalósítók szá- 
mára. A , játékos tevékenység" szókapcsolat és a táblázatban szereplő kifejezések is (pl. 
, ismerkedés", , barátkozás", ,gyűjtögetés", ,egyéni megfigyelések", ,szabad alkotások" 
stb.) utalnak arra, hogy a részvétel a gyermekek számára önkéntes és kötetlen volt, a 
tevékenységek az előre meghatározott, kötött napirendi időpontok helyett az óvodai 
élet folyamatának szerves részeként, abba beilleszkedve kaptak helyet. A kipróbálás sza- 
kaszában és később a megvalósítás, illetve adaptálás során az újítók és az alkalmazók 
számára — a korábbi nevelési gyakorlattal szemben -— relatív előnyként értékelődhetett 
a gyermeki életkori sajátosságok figyelembevétele, az egyéni kíváncsiságtól és érdeklő- 
déstől vezérelt részvétel és motiváltság a közös tevékenységekben. 

Az óvodai nevelés folyamatjellegével kapcsolatos különbséget jelzi a vizsgált doku- 
mentumokban, hogy míg a központi óvodai programok például a kiscsoport esetében 
a kora őszi (szeptember, október) és a nyári időszakra nem terveztek foglalkozásokat, a 
soproni programtervezet a kiscsoportos gyermekek részére is már az óvodába lépés első 
napjától kezdődően, szeptembertől júniusig tartalmazott tevékenységajánlásokat. En- 
nek következtében ez utóbbi dokumentum az óvodai élet korábbi, foglalkozásokra ta- 
golt oktatáscentrikussága helyett a nevelésközpontú szemléletet erősítette meg, illetve az 
óvodai élet és a gyermeki tevékenységek folyamatjellegét és holisztikus teljességét képvi- 
selte, amely az óvodapedagógusok számára pozitívumként és előnyként értékelődhetett. 

Az óvodai nevelés főbb tevékenységformáinak (, játék, munka, tanulás") értelme- 
zése és megvalósulása tekintetében az összehasonlítást követően elmondható, hogy az 

1971-es és 1989-es ONP-ben a játék-munka-tanulás hármas egysége és dominanciája 
határozza meg és foglalja keretbe a tevékenységformákat mint az , óvodai nevelés alapve- 
fő eszközeit" (ONP, 1971, p. 11). Mindkét mű külön-külön fejezetben foglalkozik ezen 
tevékenységformákkal, azoknak a nevelési folyamatban betöltött helyével, az irányítás 
elveivel, a megszervezés során a pedagógusok számára előírt feladatokkal. A soproni 
programajánlás , játékos tevékenységekről" beszél, amelyekben a fent megnevezett három 
tevékenységforma implicit módon jelen van, de élesen nem határolódik el egymástól és 
hangsúlyosan nem is emelkedik ki. A soproni kutatók értelmezésében - a két központi, 
tartalmi szabályozóval ellentétben — a játékban, a munkában és a tanulásban nem a ne- 
velési folyamatban betöltött , eszköz"-jelleg fedezhető fel, hanem e (zen) tényezők, mint 
az életkori sajátosságokból fakadó szükségletek és a gyermeklét megjelenési formái van- 
nak jelen, és ilyen módon határozzák meg az óvodai nevelés jellegét és tartalmát. 

A játék hangsúlya és elsődlegessége mindhárom dokumentumban kitűnik; explicit 
vagy implicit módon kifejeződik bennük, hogy a játék az óvodáskorú gyermek elsőd- 
leges és alapvető tevékenysége, amelynek a gyermeki személyiségfejlődésben nélkülöz- 
hetetlen szerepe van (ONP, 1971, pp. 77-79; ONP 1989, pp. 76-78). A két tartalmi 
szabályozóban a munkát és a tanulást is a , játékosság" jellemzi, ezért tekinthető a játék a 
három fogalom közül elsődlegesnek (ONP: , játékos munka" játékos tanulás"). A soproni 
programajánlásban a játék a fentebb említett gyermeki lét alapvető formája, sajátossá- 
ga, éppen ezért nem , jellemzője" a gyermeki tevékenységeknek, hanem azok lényege, 
meghatározója és alapja (, Beszélgetéssel, mesével-verssel-mondókával-énekkel kísért játékos 
tevékenységek"). 

A játék szervezésével, irányításával kapcsolatban, illetve apedagógusnak a gyermeki 
játékban betöltött szerepéről is jelentős eltérések tapasztalhatók a vizsgált dokumentu- 
mokban. A pedagógus által közvetlen (ONP, 1971) vagy közvetett (ONP, 1989) módon 
irányított tevékenységként említik a központi szabályozók, amely ily módon a , sze- 
mélyiségformálás" eszköze is egyben: ,4 gyermekek tevékenysége során kialakuló játékot 
tudatosan felhasználjuk és sajátosan irányítjuk a gyermekek célirányos fejlesztése érdekében 
[...] [a játék] a gyermek számára nem pusztán szórakozás és időtöltés." (ONP, 1971. pp. 
77-78). A [játék] irányítása kiterjed a gyerekek világról szerzett tapasztalatainak, ismere- 
teinek állandó bővítésére, elmélyítésére és az élményeket kísérő pozitív érzelmek alakítására. 
[...] 4 folyamatban lévő játék irányítása korcsoportonként, egyénenként és játékfajtánként 
differenciált feladatokat jelent az óvónőnek" (ONP, 1989, pp. 79-80). A soproni prog- 
ramajánlásban a játék szintén az óvodai élet kiemelt jelentőségű tevékenysége. A pe- 
dagógus által történő , irányítása", ,a játékban történő fejlesztés" kifejezés vagy az arra 
történő utalás azonban nem jelenik meg a szövegben, helyette a játék folyamatának 
, megfigyelése", a ,beszélgetéssel, mondókával, énekkel történő bekapcsolódás" és ,szükség ese- 
tén játék kezdeményezése" kifejezések utalnak arra, hogy a pedagógus nem főszereplője 
és szervezője a gyermekek játékának, hanem előmozdítója, facilitátora, és a gyermek 
egyenrangú játszótársa. A soproni programajánlás utolsó két oldalán a leggyakoribb 
játéktevékenységek táblázatos összefoglalása olvasható, az egyes játéktevékenységekben 
felfedezhető , anyanyelvi, környezetismereti, matematikai, ábrázoló elemek" feltüntetésével, 
amely arra enged következtetni, hogy ebben a dokumentumban a játék nem a peda- 
gógus által irányított ismeretszerzés, -bővítés és az elmélyítés alkalma, illetve eszköze, 

hanem spontán módon megvalósuló gyermeki tevékenység. Ezen tevékenységben jelen 
vannak olyan, a különböző nevelési területekhez kötődő (anyanyelvi, környezetismeret, 
matematikai" stb.) tartalmak is, amelyek a gyermek számára a világban való eligazodást, 
az őt körülvevő természeti és társadalmi környezettel kapcsolatos tapasztalatszerzést 
segítik. Pl. Játék a babaszobában és a babakonybhában: a család összetétele, szerepek a család- 
ban, a tisztálkodás fontossága, környezetünk megóvása, a családi asztal esztétikuma, az ét- 
kezések illemszabályai." (Programajánlás p. 10) A játék alapvető és elsődleges jellegének 
hangsúlyozása, a fentebb részletezett, új, gyermek közelibb és komplexebb szemléletű 
értelmezése, a játék fejlődés-lélektani sajátosságainak tekintetbe vétele relatív előnyként 
értékelődhetett az egyedi kísérletben résztvevő óvodapedagógusok és az elméleti 
szakemberként közreműködő oktatók részéről egyaránt. 

Az óvodai nevelésben - a két központi szabályozó szerint kívánatos tevékenység- 
formaként - jelen lévő gyermeki munka értelmezésében ismételten a játékhoz hasonló, 
, eszköz" — jelleg és a személyiségformálás célzatossága fejeződik ki. A dokumentumok 
a munka ,játékossága" mellett sajátosságainak tekintik az , objektív célzatosságot", azaz a 
okülső szükségességet , ,a kötelezettségvállalást", ,a felelősségérzetet , ,a közösségért végzett 
jelleget" és a , teljesítményt". Feltételeiként pedig többek között a , munkára való taní- 
tást", ,a munkalehetőségek megteremtését", ,a fokozatos bevezetést , ,a munkavégzés értéke- 
lését" határozzák meg (ONP, 1971, pp. 109-110.; ONP, 1989, pp. 100-102). Az 1989- 
es ONP-ben újszerű gondolatként - egyben talán paradoxonként is - jelenik meg a 
, munkára való tanítással" kapcsolatban a gyermekek tényleges aktivitásának biztosítása" 
és a munkavégzést követő gyermeki , önértékelés". (ONP, 1989. p. 102) Ezen kifejezé- 
sekben már az óvodás gyermekek életkori sajátosságainak figyelembevétele, formális 
tevékenykedtetésük helyett az aktivitásukra való alapozás, illetve a munka belülről mo- 
tivált, szubjektív jellege (önértékelés) jelenik meg, azonban továbbra is a pedagógus által 
irányított, szervezett, biztosított módon és feltételek mellett. 

A hagyományos értelemben vett és az 1971-es, illetve 1989-es ONP-ben definiált 
munka sem terminológiai, sem pedig tartalmi szinten nincs jelen a soproni program- 
ajánlásban, így az elemzés során, a megkülönböztethetőség érdekében a , munkálkodás" 
szó használatát tartom a leginkább kifejezőnek. A munkálkodás jellegű tevékenységek 
a napirend és az óvodai élet szerves részeként, illetve velejárójaként, természetes mó- 
don ,bukkannak fel" a program szövegében és az óvodai mindennapokban egyaránt. 
Pl. , Tevékenységek ehető gyümölcsökkel: gyümölcsmosás és kóstolgatás, hámozás, darabolás , 
,Készülődés karácsonyra: ajándékok készítése, karácsonyfa díszítése, ünnepi asztal terítése , 
, Havas játékok: bhólapátolás, seprés. " , Tavaszi zöldségfélék: tisztítás, darabolás, tízórai ké- 
szítése". (Programajánlás pp. 3-4, 7) Az előzőekben bemutatott tevékenységekben nincs 
szerepe az 1971-es és 1989-es ONP-ben hangsúlyozott objektív célzatosságnak, illet- 
ve a teljesítményre ösztökélésnek, mert a cselekvések forrása a gyermekeket körülvevő 
természeti és társadalmi környezet, elindítója a belülről motivált gyermeki kíváncsiság, 
életszerű velejárója pedig a munkálkodás. A közösségÉRT végzett munka , kényszere? 
helyett itt a közösségBEN végzett, együttes tevékenykedés jelenik meg, amely mint 
belülről vezérelt hajtóerő mozdítja elő és támogatja a kompetencia, a társas kapcsolódás 
(és serkentés), valamint az autonómia szükségletét, és járul hozzá a szocializációhoz és 


önmegvalósításhoz. (Vö. Katona, 2009, p. 135) A munkálkodás öröme vagy kudarca 

egyúttal magában rejti az (ön)értékelés szükségességét és megvalósulását is. Az elő- 
zőek szükségszerű következménye, hogy a pedagógus nem szervezője, megteremtője, 
,ellenőrzője és bírája" a munkának, hanem aktív részese és társa az együttes élménynek, 
valamint segítője, előmozdítója, koordinátora a folyamatoknak. Ez az újfajta megköze- 
lítésbe helyezett pedagógusszerep, a munkának, munkálkodásnak az óvodás gyermekek 
életkori sajátosságainak való megfeleltetése és újraértelmezése, a természetes, szükséges 
és hasznos aktivitásként való átélése véleményünk szerint pozitívumként értékelődött 
az óvodai nevelést megújítani szándékozók számára a korábbi vagy meglévő pedagógiai 
gyakorlattal szemben. 

A soproni kutatócsoport kezdeményezésében rejlő siker vizsgálata során az elkö- 
vetkezőkben a gyermeki tevékenységformák közül a harmadik, egyben utolsó tényező, 
a tanulás/oktatás tekintetében hasonlítjuk össze a dokumentumokat. Míg az 1971-es 
ONP a tanulást egyértelműen az oktatás fogalomköréhez rendelve értelmezi, addig az 
1989-es utóda már önálló - , A tanulás? címet viselő - fejezetben tárgyalja. A soproni 
programajánlásban maga az , oktatás" vagy a , tanulás" szó - a munkához hasonlóan — 
nem szerepel. A két központi szabályozóban — a gyermeki spontán tapasztalatszerzés 
elismerése mellett — hangsúlyozottan a pedagógus által szervezett, irányított tevékeny- 
ségként kap helyet a tanulási/oktatási tevékenység, amelyet a , korcsoportonként tervsze- 
rűen megszervezett kötelező és kötetlen foglalkozások rendszere közösségi keretben biztosít" 
(ONP, 1971, p. 141), és amely , differenciált feladatadás" és , vezetett tapasztalat- és is- 
meretszerzési folyamat" (ONP, 1989, p. 117) által valósul meg. Az 1971-es ONP-ben 
a tervszerű, irányított, szervezett" óvodai oktatás célja az iskolai tanulásra való előké- 
szítés, amelynek sajátos , óvodai jellege" van. Az 1989-es utódjában az iskola-előkészítő 
célzatosság árnyaltabb formában van jelen: , Az egyes foglalkozások anyagának tervszerű, 
tudatos feldolgozása hozzájárul a sikeres iskolára előkészítéshez." (ONP, 1989, p. 120), a 
szövegben pedig a tanulás , jázékossága" kap hangsúlyt. A soproni dokumentumban a 
fentiekkel ellentétben a gyermeki tanulás az óvodai élet egészét, annak minden tevé- 
kenységét átszövő folyamat, amelynek foglalkozási ágakra tagolt, előre megszervezett és 
kötelezően előírt rendje sem a gyermekek, sem a pedagógus számára nincsenek. Meg- 
valósulása a gyermeket körülvevő világ iránti érdeklődés és felfedezés mentén, abból 
kiindulva, a spontán gyermeki tapasztalatszerzés és a pedagógus által felkínált, önkéntes 
részvételen alapuló tevékenységeken keresztül történik. Pl. ,4 reggeli hideg időjárás ta- 
basztalatainak megbeszélése az óvodába érkezéskor és a séták alkalmával." ,A téli természet 
,kincsei": a fenyőfa színe, illata, toboza.", , Kertészkedés: a felásott fold kapálása, gereblyézése, 
a föld anyagának érzékelése kézzel." (Programajánlás, pp. 4-6) A programtervezetben sze- 
replő kifejezések között a tanulás szó helyett leggyakrabban az , ismerkedés" ,megtapasz- 
falás", ,megfigyelések" szabad alkotások", élmények megörökítése" kifejezések szerepelnek, 
amelyek a folyamat spontán és önkéntes jellegét, tapasztalat-alapúságát és élményköz- 
pontúságát erősítik (az iskolára való felkészítés célzatossága nélkül). 

A tanulási folyamat során a két központi tartalmi szabályzóban egyaránt hangsú- 
lyos az elsajátított tudás verbalizációja, illetve reprodukciója: ,4 spontán ismeretszerzés 
[...] a felnőttek beavatkozása nélkül könnyen megreked a cselekvés és az észlelés síkján, nem 
kényszeríti a gyermeket a szóbeli kifejezésre. [...] Az óvodai nevelésben elsősorban az okta- 
tásra hárul az a feladat, hogy I...] az értelmi képességeket fejlessze, szóbeli megfogalmazá- 

sokra késztessen." (ONP, 1971, p. 142), ,4mikor lehetséges, a gyerekek maguk vonják le a 
következtetéséket, alkossanak ítéletet, általánosítsanak." (ONP, 1989, p. 118). A soproni 
programtervezetben a fentiekkel ellentétben a tudás megalkotásának, konstrukciójá- 
nak folyamata és jelentősége körvonalazódik a fentebb már idézett kifejezésekből. A 
tanulás ezen megközelítése relatív előnyként értékelődhetett az újítók és az alkalmazók 
számára, mert tekintetbe vette a gyermeki gondolkodás és fogalomalkotás fejlődésének 
életkori sajátosságait, elismerte az egyéni, differenciált tapasztalat- és ismeretszerzés 
létezését és jelentőségét, és mentesítette a pedagógusokat a gyermekek számára kevéssé 
motiváló, didaktikusan játékos és gyakran , életidegen" tanulásirányítás megvalósítása 
alól ( Vö. Varga, 2015). 

Az 1971-es és 1989-es ONP tanulást és oktatást bemutató fejezeteinek elemzé- 
se, valamint a soproni programajánlás tanulmányozása során különösen érdekesnek 
és eltérőnek találjuk a gyermekeket körülvevő természeti és társadalmi környezetnek 
az óvodai nevelésben betöltött szerepével kapcsolatosan értelmezhető gondolatokat, 
szövegrészeket. Az 1971-es tartalmi szabályozó a természeti és társadalmi környezet 
jelentőségét mint az ,okzatás anyagát" értelmezi: , Az oktatás anyagát a gyermekek társa- 
dalmi és természeti környezetéből merítjük. [...] Az oktatás anyaga biztosítja a művelődés 
elemeiben való tájékozódást is. [...] hatására [...] fokozódik a környező valóság iránti ér- 
deklődés" (ONP, 1971, p. 141). Az 1989-es központi szabályozó a ,zanulás tartalmá"- 
nak, illetve a ,Zzapasztalati- és élményanyag"? forrásaként definiálja: ,4 tanulás tartalma, 
vagyis a tapasztalatok és az ismeretek elsősorban a gyerekek közvetlen (társadalmi és termé- 
szeti) környezetéből származna." (ONP, 1989, p. 119). Mindkét dokumentum elismeri a 
természeti és társadalmi környezettel kapcsolatban az óvodán vagy az óvodai oktatá- 
son kívüli, spontán tapasztalatszerzést is, de mint az oktatást/tanulást kiegészítő, céljai 
megvalósulásához hozzájáruló, illetve a könnyebb szemléltetést biztosító tényezőként 
értékeli e folyamatokat: ,4 gyermekek a világgal az oktatáson kívül is ismerkednek. [...) 
Az oktatáson kívül szerzett tapasztalatok hozzájárulnak a foglalkozások anyagának aktív 
feldolgozásához." (ONP, 1971, p. 142), ,Az óvónő törekedjék arra, hogy minél több foglalko- 
zás a tárgy vagy a jelenség természetes környezetében, a szabadban folyjék." (ONP, 1989, p. 
121). Az eredeti tárgyak vagy jelenségek, természetes környezetben lévő dolgok (élő kiscsirke, 
lepke, gyümölcs) a legalkalmasabbak a megfigyelésre. Ha erre nincs lehetőség, éljen a szemlélte- 
tés más módjával (pl. kép, diakép, makett)" (ONP, 1989, p. 124). Az alkalmi megfigyelések, 
az óvodán kívüli spontán élmények és a gyermekek meglévő tapasztalatainak figyelem- 
bevétele mellett az ismerkedés leginkább hatékony módjának a szervezett foglalkozá- 
sokat és a pedagógus által irányított megfigyelést és tapasztalatszerzést tartja mindkét 
dokumentum: , Közben olyan témát is ütemezzünk be, amely a csoportszobában kerül fel- 
dolgozásra, különben nem lebet jól beosztani az anyagot. A benti foglalkozások a szabadban 
folyó beszélgetéseknél kedvezőbb lehetőséget biztosítanak a gyermekek folyamatos beszédének 
[...] ellenőrzésére, csiszolására." (ONP, 1971, p. 204), ,Az óvónő a foglalkozásokon kívüli 
időben is használja ki a tapasztalatszerzési lehetőségeket. A gyerekek érdeklődéséhez igazodva 
[...] Zeremtsen alkalmat megfigyelésre. Így is tudja biztosítani a szükséges tapasztalati és 
élményanyagot"(ONP, 1989, p. 209). A vizsgált központi, tartalmi szabályozókban a pe- 
dagógus elsődleges szerepe tehát a kognitív jellegű ismeretszerzés tervezése, szervezése, 
biztosítása és a hozzá megfelelő alkalmak megteremtése. 

A természeti és társadalmi környezettel való ismerkedés oktatási-tanulási célzatos- 
sága helyett a soproni programajánlásban a szimbiózisjellegű együttélés és kölcsönös 
gazdagítás szemlélete körvonalazódik, amelyben a megismerő (kognitív) megköze- 
lítés mellett az érzelmi (affektív, komponensek is hangsúlyosak. A természet és a 
társadalom az óvodai életet körülvevő egyenrangú társ, amely , ezernyi csodás véletlen 
felfedeznivalót" rejt magában (Programajánlás, p. 9). Ezen átélésekhez többnyire nem 
szükséges a pedagógus ,bábáskodása", mert a gyermeki érdeklődés belülről vezérelt 
ösztöne és a kíváncsiság motivációja mentén önkéntelenül is megvalósulhat a közös 
felfedezés. A pedagógus irányító, szervező személyisége és feladatai helyett — a játék- 
hoz, a munkálkodáshoz és a tanulási folyamatokhoz hasonlóan — ismét a facilitátor 
és társszerep válik meghatározóvá. Az ajánlásban szereplő tevékenységek és kifeje- 
zések alátámasztják és illusztrálják az ember és a természet kapcsolatáról alkotott 
szimbiotikus szemléletet, az érzelmi odafordulást, gondoskodást és kölcsönösséget 
pl. kertészkedés", ,a téli természet kincsei", ,madáretető elhelyezése: az ember gondoskodó 
szeretete", , tavaszi illatok és hangok , , az erdő Jriss zöldje, susogása, zümmögése". A fenti 
megközelítésben az óvodai életet körülvevő környezet nem , tárgya", ,anyaga" vagy 
,tartalma" a nevelésnek, hanem szerves, felfedeznivaló, aktív közege, amely az emberi 
lét nélkülözhetetlen társaként nyújt , kincseket" és lehetőségeket és egyúttal számíthat 
a védelemre és a gondoskodásra. A fentebb részletezett, új, , társ-élővilág" szemléletű 
megközelítés a korábbi nevelési gyakorlattal szemben relatív előnyként értékelődhe- 
tett az újítók és az alkalmazók számára (Molnár, 2015). 

A pedagógus és a gyermek helyzetéről, szerepéről az 1971-es és az 1989-es köz- 
ponti szabályozó egyaránt külön-külön fejezetben szól. A soproni programajánlásban 
erre vonatkozó fejezet vagy összefüggő szövegrész nem található, így az összehasonlí- 
tó elemzés során a táblázatokban szereplő tevékenységekből és a szövegben olvasható 
kifejezésekből következtethettem ezen vonatkozásokra és ezek alapján vizsgálhattam 
a különbségeket. 

A pedagógus szerepével kapcsolatban a leghatározottabb kívánalmakat az 1971-es 
ONP tartalmazta: , Az óvónő legyen mindig a gyermekek közösségi életének irányítója, a kö- 
zösség központja [...] Az irányítást mindig kézben kell tartania, csak így biztosíthatja, hogy 
a gyermekek a kívánt irányba fejlődjenek" (ONP, 1971. p. 53). A pedagógusok számára a 
szövegből kiolvasható további előírások: a határozottság, következetesség, igazságos- 
ság és a gyermekek felé megnyilvánuló fejlesztő jellegű követelés és közösségépítés. 
Az 1989-es dokumentum megfogalmazásában a pedagógus modellértékű, irányító 
szerepe mellett már az érzelmek is — indokolt célzatossággal - helyet kapnak, mint 
a befolyásolás eszközei: ,4z óvónő a gyerekek közösségi életének irányítója. A közte és a 
gyerekek között létrejött érzelmi kötődés a csoport egészére gyakorolt befolyás leghatékonyabb 
eszköze" (ONP, 1989, p. 45). A befolyásolás hatása kezdetben , érzelmi", majd , belátásos" 
módon járul hozzá annak értékközvetítő céljához. A pedagógusoktól továbbra is elvárt 
tulajdonságok a határozottság, az igazságosság és kívánatos a gyermekek egyéniségé- 
hez mért differenciált követelés is. E kifejezések mellett azonban már megjelennek a 
, barátságos", ,szeretetteljes", ,őszinte" jelzők, valamint a , megértés, a tolerancia" mint a 
helyes értékelés és a megfelelő ösztönzés elősegítői. A két központi szabályozóban a 
pedagógus tehát alapvetően irányító, központi szerepet játszik az óvodai nevelésben. A 

gyermekek számára ő az ismeretnyújtás felelősségteljes és hiteles forrása, a közösség- 
építés és a gyermeki személyiségfejlesztés kulcsszereplője és minden tekintetben kö- 
vetendő, értékközvetítő minta. A gyermek az előzőekben bemutatott pedagógusszerep 
tükrében a nevelés befogadó alanya, aki , jól érzi magát a csoportban" és aki ,a belyér[...] 
az óvónő közvetítésével találja meg" (ONP, 1971, p. 53). A gyermek személyiségében a 
,közösségi vonások" fejlesztése elsődleges, és a pedagógusi modell által közvetített érté- 
kekkel való azonosulás kívánatos. 

A soproni programajánlásban — a pedagógus szerepére és helyzetére utaló tevékeny- 
ségek és kifejezések alapján — az óvónő az a személy, akivel , meg lehet ismerkedni", akivel 
, megnyugtató beszélgetéseket" lehet folytatni, akivel lehet , játszani" aki segít ,eligazod- 
ni és tájékozódni" aki az ,érzelmi biztonság" megteremtésében közreműködik, akivel 
együtt , élményeket szerzünk, felfedezünk, sétálunk és kirándulunk" Az előzőekben idé- 
zett tevékenységek és kifejezések a központi szabályozókból kirajzolódó pedagógus- és 
gyermekszerephez képest egyenrangúbb, partneri kapcsolatra utalnak, amely a szere- 
tetteljes kötődés és érzelmi biztonság alapjain nyugszik. Ezen óvodai közegben a gyer- 
mek és a felnőtt egymás segítőtársai, akik az együtt átélt élmények és tevékenységek 
örömében és azok szinergikus hatása által gazdagodnak és formálódnak közösséggé 
( Varga, 2015). Az újító szándék ezen sajátossága a gyermekközpontú óvodai élet meg- 
teremtésére vállalkozó óvodapedagógusok számára mindenképp pozitív és előnyösnek 
ítélhető motívumként értékelődött. 

A soproni kezdeményezés sikertényezői a soproni programajánlás és a két központi 
tartalmi szabályozó összevetését követően a megvalósítás jellegében, az óvodai tevé- 
kenységformákról alkotott szemléletmódban, a természeti és társadalmi környezet sze- 
repére vonatkozóan, illetve a megváltozott pedagógus- és gyermekszerep tekintetében 
vált azonosíthatóvá. Az óvodai nevelést az 1970-es, 1980-as években jellemző pedagó- 
gus-központú gyakorlatával szemben a soproni programajánlásban hangsúlyosabban 
van jelen az óvodai nevelés gyermek- és személyközpontúsága, az óvodáskor életkori és 
fejlődési sajátosságait alapul vevő pedagógiai szemlélet. Ennek szükségszerű következ- 
ményeként a soproni programból a játék, a munkálkodás és a gyermeki tanulás újszerű 
értelmezése rajzolódik ki. A megváltozott pedagógus- és gyermekszerep sajátosságai 
pedig az autonómiatörekvés elismerése mentén, a közösségben való gazdagodás által 
létrejövő önmegvalósításban érhetők tetten. 


Záró gondolatok 


A soproni Freinet-kutatócsoport tagjai a megújulás belülről fakadó igénye és el- 
határozása mentén indultak útkeresésre, és a nyolcvanas évek közepétől kibontakozó 
óvodai innovációs törekvések közül a Freinet-pedagógiában találták meg és/vagy fe- 
dezték fel újra szakmai identitásukat. A francia eredetű irányzat vonzerejét az jelentet- 
te, hogy épített a sokoldalú pedagógusi személyiségre, valamint a megvalósítás során 
szinte magában hordozta és megkövetelte — a szabadság légkörében természetesen is 
megnyilvánuló — differenciáltságot, sokszínűséget. Szigorúan vett didaktikai elvek, elő- 
írt stratégiák és módszerek nélkül az alapelvek és a megvalósulást biztosító technikák 
mentén nagyfokú szabadságot kínált a pedagógusoknak, amelynek következtében a 
helyi adottságoknak és lehetőségeknek megfelelő, azokkal összhangban létező alterna- 
tívaként születhetett meg egy-egy Freinet-szellemű óvodai kezdeményezés. A soproni 

oktatók és óvodapedagógusok személyiségükkel, szakmai hitelességükkel és támogatá- 
sukkal meghatározó szerepet játszottak a fentiekben részletezett útkeresés folyamatá- 
ban, majd később a Freinet-pedagógia iránti elköteleződés érzésének megerősítésében. 
Tevékenységük a szakmaiságukat kereső óvodai innovatív törekvések megerősítésé- 
ben és legitimizációjában valamint a Freinet-pedagógia által kijelölt nevelési alapelvek 
mentén kibontakozó egyedi arculatú óvodai életmódszervezések inspirációját tekint- 
ve volt meghatározó. A vizsgálat során feldolgozott szóbeli és írásbeli narratívák ál- 
tal válhatott értelmezhetővé az a folyamat, amelyben a soproni kutatócsoport tagjai 
és az óvodapedagógusok az alternativitás és pluralizmus légkörében a változó világot 
megértették, ahogy ezekre a változásokra reflektáltak, saját szerepüket értelmezték, és 
ahogyan önmagukkal és másokkal való azonosságukat definiálták. Ezen eljárás segítsé- 
gével a közelmúlt eseményei interaktív módon, , új ablakban" tárulhattak fel, s bennük 
láthatóvá váltak a megkérdezettek önmagukra és a múltra vonatkozó interpretációi. 

Mese a fákról — és az emberi igényekről, 
avagy Nevelj Földet védelmező Embert! 


Molnár Katalin 


Absztrakt 

A pedagógusképzés történelmi múltját vizsgáló kutatások, tanulmányok azon ér- 
tékek feltárását célozzák, melyek beépíthetők, hasznosíthatók napjaink pedagógiai 
gyakorlatában, pedagógusképzéseiben. A tanulmány célja az 1959-ben felsőfokúvá 
vált óvóképzés történetiségében vizsgálni a környezeti nevelés, a külső világ tevékeny 
megismerése műveltségterület sajátosságait, azonos értékrendjét, szemléleti változásait. 
E műveltségterületek helyét, szerepét kívánjuk áttekinteni a képzés szerkezetében, a 
követelmények és módszerek változásainak bemutatásával. Célunk felhívni a figyel- 
met, hogy a környezeti nevelés kapcsán mely tudományterületek összekapcsolódásával 
lehetett és lehet napjainkban eredményesen felelősségteljes környezettudatos szemé- 
lyiséget/embert nevelni, s ez hogyan alakult a 6 évtized alatt. Az ember és környezete 
kapcsolatának elemzésekor óhatatlanul fölmerül az ismeret és a felelősség kérdése. Kü- 
lönösen ügyelünk arra, hogy a gyermeki világmegismerés másként zajlik, mint a fel- 
nőttek, pedagógusjelöltek világmegismerése. A kisgyermekkorban egy rendkívül gyors 
és minden képességet átható kognitív érés zajlik, s ennek színtere a környező világ. 
Ezért kell a kisgyermeknevelőnek, óvodapedagógusnak számos használható ismerettel 
rendelkeznie ahhoz, hogy ezt a megismerési utat segíteni, szervezni, kiegészíteni tudja, 
s elkerülhesse azokat a téves ismereteket, melyek akár több évtizede is részesei a külső 
világ tevékeny megismerésének: általánosságok növényekről és állatokról, fajmeghatá- 
rozás nélkül; fajok összekeverése: Bambi őz vagy szarvas? 

...és vette az Úr Isten az embert, és helyezte őt az 
Éden kertjébe, hogy művelje és őrizze azt (Móz. 2,15). 

A fenntarthatóság és a környezeti nevelés kapcsolata 


A gazdasági fejlődés következtében megjelenő környezeti problémák kapcsán már 
az 1950-es években felfedezték, hogy a termelés és a környezet állapota között szoros 
összefüggés és konfliktusok elemezhetők. R. Carson tengerbiológus 1962-ben megje- 
lent Néma tavasz című könyve figyelemfelkeltő volt, a tudósok százai kezdtek gondol- 
kodni, írni a fenntartható jövőről, annak kritériumairól. Közös jövőnk címmel 1987- 
ben meg is jelent egy átfogó jelentés, mely megelőzte, irányt mutatott az 1992-es Rio-i 
Környezet és fejlődés konferenciának. Ezen időponttól épült be a fenntartható fejlő- 
dés, mára fenntarthatóság a nemzeti- és globális szakpolitikába, így a társadalmak in- 

tézményrendszerébe is. Ez időszaktól kedvező és kedvezőtlen folyamatok párhuzamo- 
san vannak jelen az egyes országok, országcsoportok (EU) fenntarthatóságról vallott 
nézeteinek, elvárásainak megfogalmazásában. Az egyes intézkedések sikere, például az 
ózonkárosító vegyületek kibocsátásának csökkentése mellett fokozott nyomás is érzé- 
kelhető az erőforrásaink felhasználásában, a népességnövekedésben, annak aránytalan 
eloszlásában. Jelentős előrelépést jelentett a 2015-ben Agenda 2030 néven elfogadott 
új fenntarthatósági keretrendszer. A 17 fenntarthatósági cél a 169 alcéllal, eszközcéllal 
meghatározza a hatékonyabb gazdasági-, társadalmi és környezeti fejlődési és fejlesz- 
tési együttműködés érdekében lévő cselekedeteket. 


Agenda 2030 


Szegénység Az éhezés Egészség, jólét Minőségi oktatás 
felszámolása megszüntetése 


Nemek közötti Tiszta víz és alapvető [ Megfizethető tiszta — [ Tisztességes munka 
egyenlőség köztisztaság energia és gazdasági növe- 
kedés 


infrastruktúra csökkentése és közösségek termelés 
Fellépés az éghajlat- Szárazföldi ökoszisz- 
változás ellen védelme témák védelme intézmények 


1. táblázat: fenntartható fejlődési célok 2015. 


A fenntarthatóságra nevelés a környezeti nevelés kibővült tartalmára épül, nap- 
jainkra a két eszme/módszer egymástól nehezen választható szét, de fontos, hogy 
egymásnak nem szinonimái. Hazánkban 2007-ben jött létre a Nemzeti Fenntartható 
Fejlődési Tanács. (NFFT), melynek munkája kapcsán az országgyűlés 2013. március 
25-én fogadta el a Nemzeti Fenntartható Fejlődési Keretstratégiát. Az EU források 
felhasználása követelményként állította minden közintézmény számára a fenntartha- 
tóság feltételeinek biztosítását. Az egyes emberek, az emberiség és társadalmak köz- 
vetlenül vagy a gazdaság, a mindennapi élet révén szükségleteik kielégítése érdekében 
természetes környezetükből veszik el azokat a javakat, amelyeket a földi rendszer lé- 
tezése óta felhalmozott, ami az emberiség felhalmozott , kincse". Ebből az etikai sza- 
bályok szerint az ember annyit és olyan körülmények között vehet el, hogy ne sértse 
saját létkielégítésének jövőbeli esélyeit. Mindennapi életünk során azonban már nem 
szükségleteink, hanem igényeink szerint élünk, ami veszélyt jelent épp úgy ránk, mint 
a környezetünkre. Ezért kell a fenntarthatóság pedagógiai kérdéseit a mindennapi 
nevelőmunkába illeszteni, ezért felelősségteljes a felnövekvő nemzedék környezettu- 
datosságának alapozása és alakítása. A fenntarthatóság célja egy olyan önszabályzó 
társadalom és gazdaság létrehozása, fejlesztése, amely a környezet túlhasználatának 
elkerülésével biztosítja a környezet problémamentes működését, segít az emberhez 
méltó életminőség megtartásában. Az emberiségnek látnia kell, hogy mindaddig, míg 
a társadalmak egyes szereplői csak szabályok árán terelhetők megfelelő magatartás 
irányába, addig fennáll és növekszik a környezeti és társadalmi katasztrófák kockázata. 

E megállapítás kapcsán el kell gondolkodni azon, hogy természet- és környezetvé- 
delem nem érhető el bűntető szabályozással, csak neveléssel, szokás és szemléletfor- 
málással. 

A felsőfokú óvóképzés 1959-ben indult, épp akkor, amikor a fenntarthatósági kér- 
dések a cselekvés szükségszerűsége megjelent, hogyan is lehetett volna ilyen széles az 
elvárások köre, mint napjainkban! Azonban az megállapítható, az akkori viszonyok 
között a téma épp oly időszerű és pedagógiai volt, mint napjainkban. A további- 
akban lássuk, mely témák fontosak a fenntarthatósági politikában, s melyek hatnak 
majd az óvodai nevelés külső világ tevékeny megismerése témaköreinek meghatáro- 
zására. A fenntartható fejlődés indikátorait a szakdokumentum 4 szempont szerint 
sorakoztatja: 

e — Emberi erőforrások 

e — Társadalmi erőforrások 
e — Iermészeti erőforrások 
e Gazdasági erőforrások 


A fenntarthatóság pedagógiája elvárja a pedagógusoktól, hogy az egyes erőforrá- 
sok elemzéséhez ismerjék azok tartalmát, ugyanis azok a témák bonthatók majd le 
az óvodáskorú gyermek életterére, azokkal lehet kiegészíteni a mindennapi játékot 
és az élményalapú tevékenységeket. A következő összefoglaló e területhez nyújt át- 
tekintést, vastagítva mutatja azon témaköröket, melyek kapcsolatban vannak/vagy 
helyezhetők az óvodai neveléssel. 


Emberi erőforrások 
Életkörülmények 


Eltartottsági ráta Szegénységi arány A várható élettartam ] Iskolai végzettség 
Teljes termékenységi  ] nélkülözés Vélt egészség Iskolai kompetenciák 
arányszám A foglalkoztatottal Magas vérnyomás- Kilépés az oktatásból 
Belföldi vándorlás nem rendelkező ház- 1 krónikus betegségek Hátrányos helyzetű 
Nemzetközi vándor- 1! tartásban élők Orvos-beteg találko- ] és balmozottan hát- 
lás Lakások felszereltsége ] zások rányos helyzetű gyer- 
Lakókörnyezettel való ] Dohányzás mekek 


elégedettség Aikobolfogyasztás Digitális ismeretek 


Ongyilkosság Idegennyelv-ismeret 
Halálozások kiemelt Egész életen át tartó 
halálokok szerint tanulás 
Szandardizált halan- 1 Oktatási kiadások a 
dósági hányados GDP arányában 


2. táblázat: Emberi erőforrások az óvodai nevelés területével összefüggésben 

"Társadalmi erőforrások 
Anyagi biztonsá Bizalom Társadalmi aktivitás 
ag § 


Szegénységi kockázat Általános bizalom Nonprojit szervezetek 
A jövedelemeloszlás egyenlő-l Személyes kapcsolati háló Önkéntes munkát végzők 


sége A lakosság jogrendszerbe vetett Részvételi arány a parlamenti 
Háztartások anyagi helyzete  ] bizalma választásokon 

Anyagi biztonságérzet Az e-kormányzat elérhetősége 
Önfoglalkoztatók — atipikus 

foglalkoztatás 

Gyermekek óvodai és bölcsődei 

elhelyezési lehetősége 


3. táblázat: társadalmi erőforrások az óvodai nevelés területével összefüggésben 


Környezetünk, életfeltételeink a technológiai fejlődés következtében gyorsan vál- 
toztak. Ezzel egy időben az emberekre zúduló információ mennyisége is évről évre nö- 
vekszik, napjainkban meghúszszorozódik. A harmadik évezred kapujában az emberiség 
legfőbb törekvése az anyagi feltételek korlátlan biztosítása, ami sokszor a természeti, 
környezeti értékek pusztulásához, pusztításához is vezet. Az elmélet már évekkel ez- 
előtt takarékosságra, megfelelő gazdálkodásra intett. Mára már elfogadottá vált, hogy 
a fogyasztási igényeket olyan módon kell csökkenteni, hogy azok ne veszélyeztessék 
a következő nemzedék életfeltételeinek meglétét. Ezt a törekvést fogalmazza meg a 
fenntartható fejlődés gondolata, amely a közelmúlt nevelési elvei között vezető helyen 
jelent meg. ,4 huszonnegyedik óra utolsó perceiben jár az emberiség, visszafordíthatatlan 
környezeti változások következnek be, ha rövid időn belül nem változtatjuk meg gyökeresen 


az életmódunkaz. . ." (HVG 2015/3:6) 


Az üvegházhatású gázok kibo- Éves középhőmérséklet Közüzemi víztermelés 
csátása Csapadék mennyisége Lakossági közüzemi vízfo- 
Az energiafogyasztás Hőség és fagyos napok száma gyasztás 


üvegházhatásúgáz-intenzitása I Aszállyal érintett területek Települési szennyvíztisztítás 
Savasodást okozó légszennyező Közműöolló 
anyagok kibocsátása Folyóvizek biokémiai oxigén- 


Az ózonképző vegyületek kibo- igénye 


csátása 
szállópor-szennyezettség 


Biológiailag inaktív területek  ] A mezőgazdasági élőhelyhez Keletkezett hulladék 
Műútrágya-értékesítés kötődő madárfajok állomány- ] Kezelt hulladék 
Növényvédőszer-értékesítés változása Csomagolási hulladék 


Tápanyagmérleg Védett természeti területek Erőforrás-termelékenység 
Állatsűrűség Őshonos fafajok 
Árvíz és belvíz Fakitermelés és folyónövedék 
Ökológiai gazdálkodás Erdők egészségi állapota 
Agrár-környezetgazdálkodás- 
ban résztvevő területek 
Környezeti adók Energiaimport-függőség Az áruszállítás teljesítménye 
Implicit energiaadó Energiaintenzitás A személyszállítás teljesítménye 
környezetvédelmi ráfordítások ] megújuló energiaforrások 

Háztartások energiafogyasz- 

tása 

A közlekedés energiafelhasz- 

nálása 


4. táblázat: természeti erőforrások az óvodai nevelés területével összefüggésben 


Gazdasági erőforrások 
Általános gazdasági mutatók ] Foglalkoztatottság Gazdasági kapcsolatok 


Bruttó hazai termék GDP Gazdasági aktivitás Külkereskedelmi termékforga- 
Bruttó nemzeti jövedelem GNI 1 Foglalkoztatási arány lom egyenlege 

Bruttó állóeszköz felhalmozás 1] munkanélküliségi ráta Külföldi közvetlen tőkebefek- 
Bruttó megtakarítási ráta Tartós munkanélküliségi ráta — 1 tetés 

Bruttó államadóssága GDP. ] 4 munkaerőpiacról való kilépés ! Osztalék formájában kivitt 
arányában átlagos életkora Jövedelem 


A kormányzat végső fogyasz-  ] Női-férfi kereseti rés nemzetközi ár versenyképességi 
tási kiadása A fiatalok elhelyezkedési esélye ] index 
Munkaerő-termelékenység Időskori eltartottsági ráta 

Működő vállalkozások 


Kutatási és fejlesztési ráfordí- 
tások, innováció 

Fogyasztási szerkezet 
Fogyasztóiár-index (infláció) 


5. táblázat: gazdasági erőforrások az óvodai nevelés területével összefüggésben 


A fenntartható fejlődés, a környezeti nevelés, a környezettudatos magatartásformálás 
a tudomány és a hitélet vezető személyiségeinek gondolataiban is megjelent. lémánk 
aktualitását támasztja alá az a tény is, hogy 2015 júniusában Ferenc pápa kiadta második 
enciklikáját, melynek témája a teremtett világ védelme. A pápa megválasztása óta szor- 

galmazta a megfogalmazása szerint , fék nélküli kizsákmányolt" környezet védelmét. Az 
enciklika alcíme: a közös otthon gondozása több szempontból értelmezhető. Felszólítja 
a családokat, a közösségeket saját és a természeti környezet, épített környezet óvására, 
védelmére, szolgálatára, de jelenti azt is, hogy a teremtett világ a mi családunk, annak 
óvása kötelességünk! A Laudato sí (Áldott légy) Szent Ferenc — az állatok védőszentje 
- Naphimnusza, mely két versszak kivételével 1225-ben íródott, a Nap, a Hold, a Föld, 


a Tűz, a Víz és az egész teremtés dicsőítő éneke. 


Áldjon, Uram, téged Földanya nénénk, Ki minket hord és enni ad, 
és mindennemű gyümölcsöt terem, füveket és színes virágokat." 


A környezeti nevelés helye az óvodai nevelésben 


A környezeti nevelés óvodai nevelésben, tanításban való helyzetének meghatározása 
nem egyszerű feladat. Arra kell választ adnia, kinek a feladata, milyen körülmények 
között kell megvalósítani, milyen módszerekkel eredményes. A környezeti nevelés s0- 
rán a gyermekeknek fogalmakat kell elsajátítani úgy, hogy közben képesek legyenek a 
környezeti problémák összefüggéseinek megértésére, átgondolására. A megfelelő szem- 
léletmód kialakításához szükséges, hogy a nevelő óvodapedagógus kellő módon viszo- 
nyuljon környezetéhez, annak minden alkotóeleméhez. Ezáltal lesz képes a neveltjeiben 
a megfelelő viselkedés- és magatartásmódot kialakítani, vagyis szemléletet formálni. 
Eszköze itt személyes példamutatása lesz. 

A környezeti nevelésnek fontos színtere a család, a szűkebb és tágabb környezet és 
az intézmény, esetünkben az óvoda. A környezeti szocializáció értékközvetítő szerepe, a 
környezeti nevelés minél sokoldalúbb és eredményesebb megvalósítása tehát nem csu- 
pán feladat, hanem szükségszerűség is. Újra kell gondolni az ember és környezet viszony 
alakulását, új alapokra kell helyezni a szemléletünket. Ebben a folyamatban elsődleges 
látni, hogy az emberi személyiség az egyén és környezete viszonyrendszerében alakul, 
szociális interakciók során. A családok értékközvetítő szerepe és ereje eredményessége 
attól függ, mennyire tudják értékrendszerükben prioritásba helyezni a környezeti érté- 
keket. A környezeti értékek elsődlegességében az érzelmeknek és a felelősségvállalás- 
nak, az abból fakadó cselekedeteknek fontos szerepe van a gyermekek környezettudatos 
magatartásának kialakítása során. Az érték-, és ismeretadás területe a nevelés, a tanítás/ 
oktatás és az ismeretnyújtás lesz. Fontos látnunk azt, hogy a nevelés családi mintákon, 
példákon és gyakorlatsorokon keresztül eredményezi azt az alapot, amelyben az ismeret 
a tanulás és ismeretnyújtás színterein, élményszerű közvetítésén keresztül tudássá rög- 
zül. Az értékvédelemhez az állam, az intézményes nevelés és a spontán/civil szerveződé- 
sek ismeret és élményanyaga is hozzájárul. Minél több közegben találkozik a gyermek 
környezeti értékőrzéssel, annál inkább interiorizálódik cselekvéseiben a környezet iránti 
elkötelezettség. A környezeti nevelésnek egyik legfontosabb célja, hogy aktív, környe- 
zetükről felelősen gondolkodni és cselekedni képes egyének nevelődjenek családi és 
társadalmi keretek között. Mindehhez elengedhetetlen a személyes megtapasztalás, an- 
nak meg- és átélése, hogy az egyénnek milyen lehetőségei vannak a dolgok/helyzetek/ 
körülmények megváltoztatásában. Amikor egy gyermek megtapasztalhatja, hogy is tud 
tenni, változtatni a fennálló renden, felbecsülhetetlen ajándékot kap: bizalmat, hitet 
és reményt, hogy a környezete megőrzésével életteret és újabb lehetőséget élhet meg. 


Amennyiben a nevelés a társadalmi szerepvállalásra is fel tud készíteni, a társadalom, a 
további generációk számára is biztosítékkal szolgál. Így kerülhet a környezettudatosság 
az elsődleges értékek közé. A környezeti nevelés, a tudatos természeti- és környezeti 
értékekre fókuszáló pedagógiai folyamat napjainkban minden életkor nevelésében, taní- 
tásában-oktatásában kiemelkedő helyet foglal el. Az attitűúdformálást a család kezdi, ezt 
egészíti ki az intézményes nevelés környezeti nevelési stratégiája. A tervszerű és korszerű 
ismeretek a napi aktualitáshoz, szükségletekhez illeszkedve egészítik ki az attitűd formá- 
lását érzelmi, értelmi és közösségi, szociális területeken. A környezeti nevelés csak akkor 
lehet eredményes, ha a gyerekek a problémák feltárásában és lehetséges megoldásában 
aktívan, érzelmi azonosulással, tevékenyen vesznek részt. Így láthatják meg cselekedeteik 
következményét, mely újabb gondolatokra, problémák megoldására serkentik őket. 

A környezeti nevelés tudományos helyének meghatározása komplex feladat. Fontos 
jellemzője az inter- és multidiszciplinaritás (Lükő, 2003). A természeti- és környezeti 
ismereteket különösen a játékba és a tanulásba, de minden óvodai műveltségterületbe be 
kell illeszteni. Az óvodai környezeti nevelés során olyan tanítási-tanulási célok megfogal- 
mazása fontos, amelyek megfelelő arányban mozgatják/működtetik a gyermek kognitív, 
az affektív és a pszichomotoros tevékenységeit. Lényeges, hogy az egyes műveltségterü- 
letek tartalma közötti összhang együtt eredményezzen holisztikus látásmódot, összefüg- 
géseket még akkor is, ha a különböző tudományterületekről érkező ismeretanyag némi- 
leg különbözik egymástól. Erre jó példa, ha a tervezésben heti terv szerint valósul meg 
a témafeldolgozás úgy, hogy minden műveltségterület módszertani sajátossága mégis 
megmarad. A környezet természeti és ember alkotta értékeinek felismerésére és meg- 
őrzésére újfaja élet, gondolkodás,- és viselkedésmód kialakítását, fejlesztését irányozza 
modern tanulásszervezési módokon keresztül. A környezetért felelős, környezettuda- 
tos magatartás és életvitel szokásainak kialakítása, az egyéni felelősségvállalásra nevelés. 
Ezeket az elvárásokat egyetlen tudományterület, szakterület, vagy kurzus sem vállalhat- 
ja magára, komplexitásra, összehangolásra és egységes szemléletre van szükség ahhoz, 
hogy a jövő generációk élhető világban nevelődhessenek. Sokszor hallhatjuk, láthatjuk 
a hírekben, médiában, hogy mennyire fontos környezetünk védelme. Már az óvodában, 
iskolában is erről tanulnak gyermekeink, s ez mégis valahogy még mindig nagyon kevés. 
Tennünk kell mindezt azért, mert készleteink, tartalékaink végesek, a minket , kiszolgá- 
16" növény- és állatvilág lassan elfogy, és nem biztos, hogy utánunk jövő gyermekeink/ 
unokáink képesek lesznek jóvátenni az előző generációk károkozásait. 

A gyermek a játékon keresztül fedezi fel a világot, annak minden jelenségét, tárgyát, 
helyzeteit. Az ismerkedés egyenlő az ismeretszerzéssel, a gyermeki lét mindenre kiter- 
jedő megélésével úgy, hogy közben az élet alapjaival (alapismeretekkel) gazdagodik a 
gyermeki személyiség. A környezetkultúra, a természeti környezet, a társadalmi kör- 
nyezet sokfélesége multiperspektivikus tapasztalatszerzést eredményez. A fenntartha- 
tóság, a környezeti érzékenyítés, az új és gyakorlati megoldások megismertetése mellett, 
a természettudományos érdeklődés megalapozása a külső világ tevékeny megismerése 
közben a legeredményesebb. 

A tanulást leginkább az utánzási kedv alapozza meg. Különösen kisgyermekkorban 
jellemző a folyamatos utánzás. Nem csak embert, hanem állatot, tárgyat, jelenségeket 
is utánoz a gyermek. Nincs olyan gyermek, aki nem szeret utánozni. Mondhatjuk a 


61 


gyermekek legtöbbje, — addig, míg a szülői teljesítmény orientáltság, az összehasonlítási 
kényszer meg nem jelenik —, született tanuló. A tanulási folyamatot ebben a korban 
folyamatos tudásvágy és öröm jellemzi. A felnőtteknek csupán az érvényesülés lehe- 
tőségének biztosításával kell a háttérben állni. E korban — tehát mindent megalapoz- 
va — a tanulás nem más, mint a világ megismerése: a természet, a zene, a mozgás, a 
színek, az emberi kapcsolatok, jelenségek stb. megtapasztalása. Az óvodai nevelési év 
számtalan lehetőséget kínál a külső világ tevékeny megismerésére történései, ünnepei 
által, a gyermekeket körülvevő természeti és társadalmi környezetben. A látható, ér- 
zékelhető, cselekedtető lehetőségek során matematikai tapasztalatokat és környezeti- 
természeti ismereteket egyaránt szerezhetnek a gyerekek spontán és szervezett tanulási 
függ (Kissné, 2017). 

A későbbi tanulási folyamatok eredményessége is attól függ, milyen élményekkel, ta- 
pasztalatokkal rendelkezünk a tanulásról. Tudjuk-e a tanultakat hasznosítani? Ez befolyá- 
solja későbbi tanulási kedvünket is. Eltünk-e meg sikereket azzal, hogy valamit megfelelő 
időben és módon tudtunk magunk és mások elé tárni? Ez inspirál a további gondolkodás- 
ra. Kaptunk-e pozitív megerősítést, dicséretet, biztatást? Ezzel nyitunk a nyilvánosság, a 
közösség felé. Fel tudjuk-e dolgozni a , tudatlanság" hiányát, az abból fakadó kudarcokat, 
sikertelenségeket? Mindez inspirálhat, de egyénenként másképp jelentkezik. 

Ebből is láthatjuk, hogy nem az iskola az egyedüli hely, ahol az említett folyama- 
tokon keresztül alakul személyiségünk! Az örömmel végzett tanulást, gyermek és fel- 
nőtt az élet számtalan területén megtapasztalhatja. Sikerei hozzájárulhatnak az iskolai, 
szervezett tanulási folyamatokban lévő eredményekhez is. Az információs korszakban 
zúdul ránk az ismeretanyag. Azzal a módszerrel, ahogyan eddig tanultunk/tanítottunk, 
már nem lehet haladni, nem lehet kompetenciát fejleszteni. Sokszor azt is mondhatjuk: 
az a tananyag, amit hagyományos módszerekkel közvetítünk már nem is használható, 
érdekes/értékes. A globalizált világban több évszázados gyermek-felnőtt modell van 
átalakulóban. Posztmodern bizonytalanság, értékek relativizálódása, követhetetlen élet- 
tempó, a fogyasztó gyermek megjelenése jelzi a változást, melyre új gyermeknevelési 
módszerekkel, szellemi erőfeszítést előhívó tevékenységekkel kell reagálnunk ( Varga, 
2011). A környezeti nevelés és egyben az élményalapú ismeretátadás legszélesebb te- 
rülete a közoktatás, mellyel szembeni elvárásokat a Köznevelési törvény dokumentálja. 
Ide tartozó intézmények életkorok szerint: az óvoda, az általános iskola, és a középisko- 
la. Az intézményes környezeti nevelés az óvodában kezdődik, mely sajátos szerepet tölt 
be, megalapozója az iskolarendszerű képzésnek. A környezetkultúra alapvető szokásai 
és viselkedésformái egész életre kihatóan ebben az életkorban alakulnak ki. Eredmé- 
nyesség akkor mérvadó, ha a családi nevelés elképzeléseire épülhet, és azt kiegészítve 
fejti ki hatását. Tudjuk, hogy a 0-6 éves korú gyermek természetes élettere a család, így 
a környezeti nevelés már a családban elkezdődik a születés pillanatától, s folytatódik a 
különböző nevelési színtereken. 

E szempontokat figyelembe véve meg kell említenünk a szülők természetről, kör- 
nyezetről szóló ismereteinek időszerűségét, vagy elavultságát. Napjainkban ez utóbbi 
jellemzőbb, amin családi programokkal, szakszerű vezetéssel történő közös foglalko- 
zásokkal lehet és kell segítenünk. Jó példa erre a népszerű természeti látogatóközpon- 


62 


tok családi programajánlata, vagy a tanösvények ismeretterjesztő tábláinak felnőttekkel 
való felfedeztetése, de említésre méltó számos szakkönyv vagy foglalkoztató füzet is. 
A kisgyermekkori környezeti nevelés az első lépést jelenti abban a folyamatban, amely- 
lyel környezeti ismeretekkel rendelkező és a környezetért felelősséget vállaló felnőtteket 
nevelünk, akik megfelelő módon gondolkodnak, és cselekednek. Amennyiben a spon- 
tán és szervezett tanulási folyamatokban széles tevékenységi lehetőséget, ingergazdag 
környezetet biztosítunk a gyerekek számára, akkor aktívan fordulnak a környező világ 
felé, sokféle tapasztalatot szereznek, azokat beépítik ismereteikbe, s egy új szituációban 
a tanultakat képesek lesznek alkalmazni is. A természethez való pozitív viszonyulást 
segíti a támogató/segítő szülői, nevelői példa, a modellkövetés, hiszen ez lesz az alapja 
ezen életkor elsődleges tanulási formájának a szociális tanulásnak. Így, ha a környezet 
megfelelő mintát közvetít a kisgyermek számára a környezettel kapcsolatos magaratás- 
ban, akkor ez segíti a megfelelő értékrend kialakulását. A gyerekek ösztönösen tiszte- 
lik a természetet és rácsodálkoznak sokszínű élővilágunkra. A környezeti nevelés tehát 
egy folyamat, amelyben olyan világnemzedék nevelkedik fel, amely ismeri legtágabb 
környezetét is, törődik azzal, valamint annak problémáival. Ismeretekkel, készségekkel, 
attitűdökkel, motivációval és elkötelezettséggel rendelkezik, hogy egyénileg és közös- 
ségben dolgozzon a jelenlegi problémák megoldásain és az újabbak megelőzésén. Célja 
pedig nem más, mint: elősegítse annak felismerését, hogy a gazdasági, társadalmi és 
ökológiai jelenségek kölcsönösen függenek egymástól (falun és városon egyaránt), és 
hogy kialakítsa az egyes emberekben, csoportokban és a társadalom egészében a kör- 
nyezettel kapcsolatos, új magatartási és életviteli mintákat (Czippán, K. Havas, P. Vic- 
tor, A., 2010). A környezetpedagógia magában foglalja a környezeti nevelés és oktatás, 
a környezeti képzés elméletét és gyakorlatát, koordinálja a környezeti nevelés, oktatás- 
különböző színtereken végzett tevékenységét, foglalkozik a környezeti nevelés és okta- 
tás célrendszerével, valamint elősegíti az oly sokszor említett módszertani megújulást 


(Lükő, 2003). 
Élménnyel nevelj Földet védelmező Embert - élvezd Te magad is! 


A környezeti nevelés ismeret és élmény alapú. Kulcsa a megélés és átadás. Az outdoor 
élménypedagógia — vagy más néven kalandpedagógia — a német Kurt Hahn nevéhez 
fűződik. Hahn 1920-ban, Németországban alapított iskolát, a Salem Schule-t, mely egy 
merőben újfajta képzési modell, az úgynevezett tapasztalati oktatás szerint működött. 
A tapasztalati oktatás célja az akadémikus tudás megszerzése helyett a személyiség és az 
érettség fejlesztése az aktív tapasztalatszerzés folyamatán keresztül. Hahn elképzelése 
szerint - melykésőbb messzemenőenigazolódott - bizonyos tapasztalatok önmagukbanis 
a legkülönbözőbb szociális készségek, például együttműködés, tolerancia, segítőkészség, 
közös problémamegoldás stb. fejlődését eredményezik. A módszert a képzés, fejlesztés 
és gyógyítás legkülönbözőbb területein alkalmazták. Ma szerte a világon számtalan 
outdoor módszerrel dolgozó nonprofit szervezet is létezik. A kalandpedagógia 
integrálja a tapasztalati tanulás módszerét és a szabadban, természetes környezetben 
végzett fizikai jellegű gyakorlatokban alkalmazza azt. E programok során a résztvevők 
az outdoor gyakorlatokat megoldva szereznek tapasztalatokat, amelyekből a feladatokat 
követő megbeszéléseken a valós életben felhasználható tanulságokat fogalmaznak meg. 
Az élménypedagógia feladata, hogy visszaadja az élet számára a titkot, ami a modern 

világban eltűnőben van (Mező, 2015). Az életbe történő szocializálódás igen hosszú és 
összetett folyamat. Ebben a folyamatban nem a tudatunk, hanem az érzelmeink játsszák 
a főszerepet. Érzelmi intelligencia, és empátiás képességek rendkívül fontos szerepet 
játszanak a témairányult attitűdök formálásában és kialakításában a környezeti nevelés 
során. A gyermek/tanuló szempontjából mindez a család érzelmi biztonságából kel útra, 
majd életkori állomásokon a mese, szabad játék, művészet, sport, szerepjátékok, tanulás 
és a közös, közösségben végzett együttes tevékenységek során fejlődik tovább. Vekerdy 
Tamás a téma kiemelt szakírója szerint az érzelmi biztonság hiánya teszi sodródóvá az 
embert, mivel megreked a személyiség fejlődése és ez kihat a kíváncsiságára, tanulási 
kedvre és megjelenik a tevékenységekben a motiválatlanság ( Vekerdy, 2016). Ezért fontos 
felismerni és alkalmazni a személyiségfejlesztés során az élményközpontú és kooperatív 
tanulás elemeit. Be kell illeszteni e hatékony pedagógiai tevékenységsort a mindennapi 
pedagógiai munkába. A versengés helyett az együttműködésre kell a hangsúlyt tenni, 
így a gyermek/tanuló munkálkodik saját személyisége kibontakoztatásán, s mi több 
saját tudásának konstruálója, alakítója, fejlesztője lesz. E közegben felnövő gyermek/ 
tanuló életképesebb a társadalmi kihívásokra, problémamegoldó gondolkodása minden 
őt és a társadalmat is érintő kérdésben a közösség érdekeit is szolgálhatja majd. 
Minden összetevőben megjelenik a cselekvés, az önálló és az együttes munka. Így az 
élménypedagógiai alapokon nyugvó tanulási folyamat a cselekvés általi tanulás és fejlődés 
sajátos változata, multiszenzoros tanítási folyamat. Az élménypedagógia a helyzetek 
teremtésének nagymestere, ezáltal cselekvésre készteti a résztvevőt, provokál, sikert 
kínál. A résztvevők/tanulók próbára teszik tudásukat, képességeiket, kreativitásukat, 
mindezek által feltárva a fizikai, és pszichikai képességeiket. Az élménypedagógia 
a személyes élményre, megélésre, tapasztalat és ismeretszerzésre koncentrál. A 
saját tapasztalati tanulás lényege az önirányítás. C. Rogers a személyiségközpontú 
pszichológia atyja így vall az élményalapú tanulásról: Pozitív visszajelzéseket közvetít, 
az élményben rejlő tanulságok levonásával. Ievékenykedtetése pedagógiai célra épül és 
fejleszt. A hagyományos pedagógia jó kiegészítője. 

Az élménypedagógia alapjai sokféle nevelési mozgalomban fellelhetők, mint például a 
szabadtéri nevelésben (outdoor education), a kalandpedagógiában (challenge education), 
a szomatikus nevelésben (somatic education), a tudatos pedagógiában (awareness 
education), az emberközpontú pedagógiában (humanistic education), a szabadidő- 
pedagógiában (recreational education) és a játékpedagógiában (play education). 

Az élménypedagógia hatékonyságát a tanulásban megélt flow bizonyítja leginkább. 
A Csíkszentmihályi Mihály által leírt optimális élmény, — a flow — (Csíkszentmihályi, 
2018) az aktuálisan zajló cselekvésbe való teljes bevonódást és/vagy az abban való 
feloldódást jelenti. A flow élményét érezheti a hegymászó, a zenész vagy a tudós, a 
kiránduló, a túrázó, gombaszedő, amikor teljesen belefeledkezik a cselekvésbe, de 
mindannyian érezhetjük és érezzük is ezt az érzést bármely olyan tevékenységünk 
végzése során, melyben az egész lényünkkel jelen vagyunk. A flow lényege a kellő 
erőfeszítés nyomán létrejövő kompetencia élménye — képes vagyok megcsinálni — és az 
önmagunkkal, saját cselekvésünkkel való teljes azonosság — ezt ÉN csinálom — érzése 
és élménye. A változatosan szervezett tevékenységközpontú foglalkozások lehetőséget 
jelentenek tehát arra, hogy minél több gyerek/tanuló tapasztalja meg munkája során a 

flow élményét. Ahhoz, hogy magával ragadó, a flow lehetőségét hordozó feladatokat 
tervezzünk, tisztában kell lenni a gyerekek/tanulók képességeivel és tudásával. 
Ugyanis a fejlesztő tevékenységek, a tanulási folyamat során olyan feladathelyzetet 
kell létrehoznunk számukra, ami jól kihasználja a képességeiket, de még megoldható 
és tényleges erőfeszítést igényel. A flow esélyével ugyanis csak azok a helyzetek 
kecsegtetnek, amikor olyasmiben tesszük próbára magunkat, amiben jók vagyunk. A 
helyzetteremtések kulcsszereplői az élmény-szervezők, legyenek szülők, pedagógusok 
vagy pedagógus-jelöltek. 

A pedagógusoknak/tanulás-szervezőknek ezért nagyon körültekintőnek és kellő- 
képpen felkészültnek, kompetensnek kell lennie környezeti kérdéskörökben. Amikor 
környezeti kompetenciákról beszélünk, akkor nem egy újabb elemet illesztünk be a 
fejlesztendő kompetenciák sorába. A környezeti kompetencia kifejezéssel is hangsú- 
lyozzuk, hogy csak akkor érhetünk el eredményeket a fenntarthatóság pedagógiája, a 
környezeti nevelés terén, ha a köznevelési rendszerből kikerülő növendékek/állampol- 
gárok képessé válnak minden megszerzett kompetenciájukat a fenntarthatóság, a kör- 
nyezeti problémák kezelésének érdekében használni ( Varga, 2011). Az alapkompeten- 
ciák mellett tehát fontos a fenntarthatóság, környezeti nevelés szempontjából jelentős 
kulcskompetenciák ismerete: 


— rendszerszemléletű gondolkodás, 
— kritikai gondolkodás, 
— kreatív gondolkodás, 


— a fenntartható fejlődéssel kapcsolatos tudáselemek, 
" . a fenntartható fejlődést nem támogató döntések következményeinek ismerete, 
" "a globális, regionális, nemzeti és helyi környezeti problémák ismerete, 
" . a környezeti problémák gazdasági, ökológiai és társadalmi következményeinek 
ismerete, 
" . a fenntartható fejlődés etikai dimenziójának tudatosítása, 
" . a nemzedékek közötti és nemzedéken belüli szolidaritás és felelősség 


A tanítási folyamat tervezett. Fontos része a tervezésnek a szakmai önvizsgálat: 
" . rendelkezik-e a téma iránti elkötelezettséggel, érzelemmel a pedagógus; 
" . van-e megfelelő korszerű/tudományos és az adott korosztályhoz illeszthető is- 
merete a témából, és 
" — ki tud-e találni olyan tevékenység és cselekvéssorokat, mellyel az ismeret tudássá 
alakul a nevelő/tanító folyamat során. 


Az élő és élettelen harmóniájának megismerése nem csupán gyermekkorban, felnőtt 
korban, annak küszöbén, egy pálya elindulása során is rendkívüli fontossággal bír. A 
pedagógussá válás folyamatában fontos a családi értékrendből hozott attitűdök szere- 
pe, de jelentős az is, mit és hogyan tanult meg a tanítás folyamatáról, annak követel- 
ményeiről, felépítettségéről, hatékony módszereiről a tanár-jelölt/pedagógus-jelölt. Az 
oktatóknak/tanároknak segíteni kell a pedagógus-jelölt már meglévő érzelmeit/isme- 
reteit/tevékenységeit-attitűdjét az adott tématerület, jelesül a természettudományok, 

környezettudatos gondolkodás irányába alakítani, fejleszteni. A jelöltek épp úgy, — csak 
több természettudományos tartalommal — könnyen nevelhetők, mint a gyermekek. 
Holisztikusan mutassuk meg a jelölteknek, amit könyvekből nem lehet megtanulni, 
tapasztalni. Ez a mai kor tanulóinak rendkívül fontos. Láttatni kell, hogy a digitális 
világ által nyújtott információ nem egyenlő a személyes élménnyel, tapasztalással. 
Erdőben, réten, folyóparton, tanösvényeken a lehetőségek végtelenek, csak ki kell menni 
a tantermek zárt helyiségeiből a , nyitott tantermekbe". A kíváncsiság és az érdeklődés, 
ez a két késztetettség segít megérteni a világot és annak működési feltételeit, rendsze- 
rét. Fontos tehát, hogy találjuk meg a megfelelő motivációt, és alkalmazzuk a meglévő 
forrásokat. Számos szakíró szerint megfelelő motivációval egyszerűen felkelthető és 
fenntartható az érdeklődés. 


Környezetismeret, világmegismerés az óvodai nevelés irányt adó dokumentumaiban 


Környezeti neveléssel, a környezet és a természet védelmével már évszázadokkal ez- 
előtti neveléssel foglalkozó szakírók is foglalkoztak. Comenius, a világhírű cseh pedagó- 
gus egész életén keresztül szőtte panszofikus terveit; arra törekedett, hogy megalkossa 
minden tudomány enciklopédikus összefoglalását. Ebből a szempontból valóban — aho- 
gyan önmaga is kifejezte — , vir desideriorum", ,a vágyak embere" maradt mindvégig, jó 
szándékú utópisztikus törekvésekkel, s kétségtelenül jelentős humanista gondolatok- 
kal. Elméleti okfejtéseit módszertani útmutatásaiban, tanterveiben és tankönyveiben 
ültette át közvetlenül a gyakorlatba, s az iskolában ellenőrizte tanításai helyességét. Az 
Orbis pictus is e sorban helyezkedik el, mint a szemléletesség elvének az enciklopédikus 
tananyag keretében tükröződő megvalósítása, a természetről, a világ megismeréséről 
szóló műként. A látható világ képekben című műve vagyon népszerű volt, 1658-ban 
egész Európában elismerték és számos nyelvre le is fordították. A gyermekeknek szánt 
könyvek megírásának, kiadásának ötlete a felvilágosodás korához köthetők. E könyvek 
nagy hangsúlyt fektettek a szórakoztatás mellett a tanításra is. 

Báró Eötvös József, író, a Batthyány- és Andrássy-kormány vallás- és közoktatásügyi 
minisztere így fogalmazott: ,4z ész az embernek nem azért adatott, hogy a természet fe- 
lett uralkodjék, hanem, hogy azt követni s annak engedelmeskedni tanuljon." (Sőtér, 1988). 
Az 1868-ban jelent meg az Eötvös József nevével jelzett népiskolai törvény. A kötele- 
ző iskoláztatás lehetővé tette a természeti és környezeti ismeretek tanítását, gazdászat, 
kertészeti ismeretek keretében (Horváth, 2006). Az 1900-as évektől ez az ismeretanyag 
kiegészült természet és környezetvédelmi ismeretekkel is. Ezen időszak legjelentősebb, 
minden iskolára kiterjesztett ismeret és védelmi, cselekvési nevelési területét a Madarak 
és Fák Napja bevezetése (1906) jelentette. A népoktatási törvény és a tankötelezettség 
bevezetése után hazánkban a tanítók egyre többet foglalkoztak a természetszeretetre és 
védelmére nevelés, az iskolai utak és módszerek kérdéskörével. Amerika mintára Her- 
man Ottó és az Országos Állatvédő Egyesület által szorgalmazott ünneplést a népisko- 
lákban Gróf Apponyi Albert vallás- és közoktatási miniszter 26.120 számú körrendele- 
tével tették rendszeressé hazánkban (Hartl, 2018). 

1957-ben jelent meg a Nevelőmunka az óvodában irányt adó pedagógiai össze- 
foglaló, mely így fogalmaz a természeti és környezeti ismeretekről: ,...4 gyermeket 
minden érdekli. A kopaszodó ágak közül kibukkanó madárfészek, a földekről hazatérő 
szekerek, a közeli kert gyümölcsfái vagy egy mozgalmas építkezés — mind élmény. De a 

gyerekek szívesen beérik egy napon sütkérező gyíkocskával, egy friss vakondtúrással, vagy 
egy éppen előbűvő kövér földigilisztával is. Ha lehetőség nyílik rá, pibenjünk le a gyere- 
kekkel a fűbe, hívjuk fel figyelmüket a táj szépségeire, a madárcsicsergésre, az égen úszó 
bárányfelhőkre ..." (Nevelőmunka az óvodában 1957. p. 17 3:7). Műveltségtartalma, 
ismeretanyaga a következő területekre épült: Anyanyelv és környezet ismeret: Álla- 
tok, növények, Evszakok; Egészségünk védelme; Óvodáink, Otthonunk, és az óvoda 
környéke témákat tárgyalta. ajánlott módszerei a beszélgetés, elbeszélés (gyerekek, 
óvónők elbeszélései alapján) didaktikus játék, képolvasás, mesélés, versmondás, 
bábozás, diafilm vetítése volt (Nevelőmunka az óvodában 1957. p. 135). Fontos 
megjegyeznünk azt is, hogy tartalmában a kiscsoportosok tudnivalóit 3 oldalban, 
a középső csoportosok ismeretköreit 6 oldalban, a nagycsoportosokkal szembeni 
elvárásokat a dokumentum 7 oldalban részletezte. Tantervkészítési szempontokat fi- 
gyelembe véve fontos megjegyeznünk, hogy az 1957-es években jelentős vita zajlott 
az óvó- és tanítóképzés egységesítéséről. Fő gondolkodója a Pécsi Pedagógiai Főiskola 
tanszékvezető főiskolai tanára, majd a debreceni KLI E professzora Kelemen László 
volt, aki 1957-ben , A nevelőképzés problémáiról" című írásában foglalta össze véle- 
ményét. Kelemen a nevelési intézmények, illetve iskolafajok sajátosságainak elemzé- 
sét három szempont alapján végezte. Szakmai elemzéshez napjainkban is aktuálisak 
szempontjai: életkori sajátosságok, nevelő-oktató munka sajátosságai, társadalmi és 
településsajátossági viszonyok. Hangsúlyozza, hogy az óvodában a játék és a mese ke- 
retei között elemi ismereteket szerez a gyermek. Világot ismer meg, vagyis a külső vi- 
lágot, természeti és emberi környezetét. Tevékenyen, nevelői hatásokkal (Patyi, 2020). 

Az 1971-ben kiadott Az óvodai nevelés programja dokumentum a téma kapcsán 
így fogalmazott: )... Az óvónő a gyermekek tapasztalatainak, ismereteinek gyarapítása, 
rendszerezése közben keltse fel, mélyítse el a környező valóság iránti érdeklődésüket, kíván- 
csiságukat, megismerő vágyukat. ... Aakítsa... a természet és társadalmi környezet iránti 
esztétikai fogékonyságot. . .erkölcsi viszonyt..." (Az óvodai nevelés programja, Környe- 
zetismeret p. 195). Környezetismereti témáit tekintve: Én és a másik ember; Csa- 
lád; Testünk; Évszakok; Növények; Állatok; Közlekedés; Színek; Modern technikai 
eszközök (rádió, tv. telefon, fényképezőgép, háztartási gépek, űrhajó, ipari, mezőgaz- 
dasági gépek) témaköre szerepelt a feldolgozandó ismeretanyagban. A beszélgetés, 
kérdések, szabadtéri séta, cselekedtetés, képek, tárgyak nézegetése, ellenőrzés, csopor- 
tos munka módszerével valósították meg az ismeretek átadását, azok gyakorlását és 
mélyítését, összekapcsolását (Az óvodai nevelés programja, Környezetismeret fejezet 
pp. 193-212). 

A gyerekekhez társként csatlakoznak az állatok. Az állatokhoz és fogalmazhatunk 
úgy is az élhető világhoz, az épített környezethez való viszonyulás, törődés, viselke- 
dés kialakítása, valamint esetleg később a felelős állampolgári magatartás kialakítása/ 
menedzselése bizony komoly feladat a mindennapi nevelőmunkában épp úgy, mint 
a pedagógusképzésben. Számos tanulmány foglalkozik azzal, hogy a környezetkap- 
csolatnak mekkora szerepe van a gyerekek személyiségfejlődésében. Az állat és nö- 
vénykapcsolatok oldják a feszültséget és csökkentik a magány érzetét, feltétel nélküli 
szeretet érzését hívják elő, segítik a gyermekek egészséges fizikai és szellemi fejlődését, 
társas kapcsolataik kialakítását. Hatással vannak a kognitív képességek fejlesztésére is. 

Az állat és növénykapcsolat csodálatos módon fejleszti a szociális készségeket, a gye- 
rekek is könnyebben mennek oda és állnak szóba olyan gyerekekkel, akik éppen egy 
kisállattal vagy egy növénnyel játszanak, vagy ez van a közelükben. A félénkebb, zár- 
kózottabb gyerekek is hamarabb megnyílnak egymás felé, hiszen az állat és a növény 
hidat, összekötő kapcsot képez közöttük. Ahogy a gyerekek fejlődnek az érdeklődésük 
is egyre nagyobb. Különösen a környező világ érdekli őket, szeretnék azt mihamarabb 
megismerni. Ez a tudásvágy arra ösztönzi őket, hogy minél többet megtudjanak, kuta- 
tómunkát végezzenek, kérdezzenek. Felébred bennük a tanulási vágy. Ezt felnőttként, 
szülőként, pedagógus-jelöltként kötelességünk támogatni. A kérdéseikre szakszerű és 
korszerű választ adni, involválva őket, hogy megismerjék az állatok és növények élő- 
helyét, sajátosságait, jellemzőit és védelmét. A kíváncsiság a tanulás kiindulópontja, 
tudásra való szomjúság, ami arra ösztönzi a gyerekeket, hogy a világ és az élet kérdése- 
it kutassák, megtapasztalják, felfedezéseket tegyenek. Gyakran alakul ki gyermek állat 
és növény között különleges kötelék, kapcsolat. Az állatok, sokszor azok plüss mása 
a gyerekek számára mély bizalmi szerepbe kerülést is jelentenek. Szeretett társukkal 
megosztják a legféltettebb titkaikat. Nem véletlen, hogy az állatokat terápiás kezelé- 
seknél is sok esetben használják. Az érintésnek, simogatásnak pedig óriási ereje van a 
kötődés kialakulásában. 

A természet és a gyermek is ritmusban, rítusokban él. Az évszakok, a nappalok és 
éjszakák, a mindennapi cselekedeteink is ritmikus változásban vannak. a gyermeknek 
biztonság ez a szabályozottság, hiszen időérzéke hiányában is ezekkel a megszokott 
cselekedet és személy-élményekkel tájékozódik. Az anyanyelv lüktetése is ritmushor- 
dozó. Nyugtat, izgat, gyógyít, fellendít — épp, ahogy azt a gyermek érzi. A vers is egy 
külső ritmus, az anyanyelvre épül, de az élet ritmusa lüktet legtöbb versben, gyermek- 
versben is, még ha a gyermek nem is érti, csak érzi azt. A gyermekvers a személyi- 
ség pozitív jegyeinek megalapozását, érzelmi, értelmi, erkölcsi fejlődését is elősegíti. 
Jellemformáló. Fejleszti a nyelvi és kommunikációs képességeket úgy, hogy közben 
számtalan ismeretet is nyújt vagy serkent a kérdésekre. Ezért is kiemelt szerepű a 
külső világ tevékeny megismerésében. A legtöbb gyermekvers tartalma természeti, 
környezeti jelenség, folyamat, tárgy, mely elengedhetetlen az egészséges lelki fejlődés- 
hez. a vers örömforrás, belső erőket mozgósít, kíváncsiságot ébreszt, tanulást serkent. 
A vers a gyermek anyanyelve, segítségével kapcsolódik a gyermek az őt körülvevő 
világba, általa tanul az életről, annak működéséről, jelenségeiről. Az óvodapedagógia 
épít a gyermekversekre, ezért is álljon itt pár példa 1959 — akár napjainkig. Napjaink 
kortárs, világmegismerésre serkentő gyermekversírójától egy példa: 


László Noémi: Csupavíz 


Fut a fűben, fut a falban, kiárad, ha bősz vihar van. 
Cseperészget, szaporázza, levegőben perdül táncra. 

Itt egy felhő, ott egy felhő, csurran-csöppen az esztendő. 
Csiga házán harmat-árok, csupasz ágon vízvirágok. 


(Forrás: Friss tinta (antológia), Pagony - Csimota, Bp. 2005.) 

Fazekas Anna (1905-1973) 


Író, szerkesztő, tanár. 1952-1963 között az Ifjúsági, 
illetve a Móra Ferenc Könyvkiadó igazgatója volt. 1950- 
től jelentek meg részben önálló kötetekben, részben 
gyűjteményes kiadványokban óvodásoknak és kisiskolá- 
soknak szóló verses meséi. Öreg néne őzikéje című me- 
séjét lefordították német, cseh, orosz és kínai nyelvre is. 


,Mátraalján, falu szélén lakik az én öreg néném, meleg- 
szívű dolgos, derék, tőle tudom ezt a mesét..." 


Kormos István (1923-1977) 


Költő, író, műfordító, dramaturg, kiadói szerkesztő; 
A mesék világában sok mackóhős megfordul, és a gye- 
rekek könnyen a szívükbe zárják a kedves, jólelkű, ám 
néha oktondi lompos medvéket. Vackor mindenképpen 
a legszeretettebb mackóhősök egyike. 


,Hol volt, hol nem, messze, messze, volt egy boglyos, 
lompos, loncsos és bozontos, Vackor nevű kicsi medve, nem 
is medve, csak egy apró, lompos, loncsos és bozontos, piszén 
bPisze kölyökmackó..." 


Gazdag Erzsi (1912-1987) 


Ifjúsági író, költő. Életeleme a játék és a dal. Mindezt 
elsősorban a népköltészettől, népi gyermekdalokból ta- 
nulta. Talán nincs is még egy olyan gyermekköltőnk, aki 
ennyire feloldódna a játékban és a dalolásban. 


Álmomban hol Jártam? Erdőben. § mit láttam? Két 
nyulat, két szarkát, kop-kop-kop, víg harkályt. A nyulak fű- 
leltek, két lábra leültek. A szarkák csörögtek, csörögve pörög- 
tek. 4 harkály kop-kop-kop, koppantott egy nagyot. Elillant 


Fő út . . gát 3 
az álom, még most is sajnálom. 

Weöres Sándor (1913-1989) 


Kossuth- és Baumgarten-díjas magyar költő, író, 
műfordító. A jó gyermekvers nemcsak ritmikailag tö- 
kéletes, változatos és élvezetes, de sokak szerint nevelő 
hatásúnak is kell lennie. Weöres Sándor ebben is példát 
mutatott, versei arra nevelnek, hogy szeressük az állato- 
kat, környezetünket. 


, Őszi éjjel izzik a galagonya izzik a galagonya ruhája. 
Zúg a tüske, szél szalad ide-oda, reszket a galagonya ma- 
gába..." 


Nemes Nagy Ágnes (1922-1991) 


Kossuth-díjas költő, műfordító, esszéíró, pedagógus, 
a Digitális Irodalmi Akadémia posztumusz tagja, úgy 
gondolta: minden gyerek költő. 

A Bors néni alkotásában a mese, a költészet és a hu- 
mor egyvelegét lehet felfedezni. 


,Húzgáltam egy kocsikát, úgy kerestem a csigát. Lassú 
állat a csiga, betettem a kocsiba. Jól húztam a kocsikát, ko- 
csiztattam a csigát. Ne csak füvet, virágot, lásson Ő is vilá- 


g0t. 

Richard Scarry (1919-1994) 


Amerika gyermekíró, illusztrátor, több mint 300 
könyvet tett közzé világszerte. 

Nagy áttörést a magyar gyermekkönyvek világában 
színességével, ötleteivel és témafeldolgozásával a Tesz 
vesz város R. Scarry könyve/i hoztak. 


, Olyan általános állatfajokról szólnak írásai, mint a 
kutyák, macskák, mosómedvék, medvék, baglyok, kecskék, 
rókák, farkasok, nyulak, oroszlánok, tigrisek, patkányok, 
sertések, egerek, mókusok, aligátorok, krokodilok, hódok 
SEB 


Az1989-ben kiadott Az óvodai nevelés programja így fogalmazott: , 4 környezettelvaló 
ismerkedés az óvodai nevelés egészében érvényesülő folyamat. Általa a gyerekek az őket 
közvetlenül körülvevő és tágabb természeti, társadalmi környezetről olyan tapasztalatokat 
szereznek, amelyek az életkoruknak megfelelő biztonságos eligazodáshoz, tájékozódáshoz 
nélkülözhetetlenek. ... A gyerek a természeti és társadalmi környezetéből szerzett 
ismereteit játékában felhasználja, folyamatosan gyakorolja, munkatevékenységében 
alkalmazza" (Az óvodai nevelés programja, Környezetismeret megismerésére nevelés p. 
208). Témái: Család, Testünk, Közlekedés, Évszakok, Virágok, zöldségfélék, gyümölcsök, 
állatok, Időjárás, öltözködés, Színek, Modern technikai eszközök (rádió, tv. Telefon, fény- 
képezőgép, háztartási gépek, űrhajó, ipari, mezőgazdasági gépek). Nem történt a témák- 
ban változtatás. Szerephelyzetek, szimulációs játékok, beszélgetés, kérdések, tevékeny- 
kedtetés, összehasonlítás módszerével érték el az ismeretek átadását és szilárdítását. 

A 2012-ben megjelent Óvodai Nevelés Országos Alapprogramja A külső világ 
tevékeny megismerését 3 környezeti 1 matematika tartalomban tárja a szakma elénk: 

szi gyermek aktivitása és érdeklődése során tapasztalatokat szerez a szűkebb és tágabb 
természeti-emberi-tárgyi környezet formai, mennyiségi, téri viszonyairól. A valóság felfedezése 
során pozitív érzelmi viszonya alakul a természethez, az emberi alkotásokhoz, tanulja azok 
védelmét, az értékek megőrzését. 

A gyermek miközben felfedezi környezetét, olyan fapasztalatok birtokába jut, amelyek a kor- 
nyezetben való, életkorának megfelelő biztos eligazodáshoz, tájékozódáshoz szükségesek. Meg- 
ismeri a szülőföld, az ott élő emberek, a hazai táj, a helyi hagyományok és néphagyományok, 
szokások, a családi és a tárgyi kultúra értékeit, megtanulja ezek szeretetét, védelmét is. 

A környezet megismerése során matematikai tartalmú tapasztalatoknak, ismereteknek is bir- 
fokába jut a gyermek és azokat a tevékenységeiben alkalmazza. Felismeri a mennyiségi, alaki, 
nagyságbeli és téri viszonyokat: alakul ítélőképessége, fejlődik tér-, sík- és mennyiségszemlélete. 

Az óvodapedagógus feladata, hogy tegye lehetővé a gyermek számára a környezet tevékeny 
megismerését. Biztosítson elegendő alkalmat, időt, helyet, eszközöket a spontán és szervezett 
tapasztalat- és ismeretszerzésre, a környezetkultúrára és a biztonságos életvitel szokásainak 
alakítására. Segítse elő a gyermek önálló véleményalkotását, döntési képességeinek fejlődését, 
a kortárs kapcsolatokban és a környezet alakításában továbbá a fenntartható fejlődés érde- 
kében helyezzen hangsúlyt a környezettudatos magatartásformálás alapozására, alakításá- 
rag (363/2012. (XII. 17.) Korm. rendelet az Óvodai nevelés országos alapprogramjáról 
V./A külső világ tevékeny megismerése). 

Az Óvodai Nevelés Országos Alapprogramja (továbbiakban ONAP) Külső világ tevé- 
keny megismerésének fejezete elvárásaival, teendőivel, elérhetjük a gyermeki speciális kom- 
petenciák hatékony fejlesztését és az óvodapedagógusi speciális kompetenciák kibonta- 
kozását. A kormányrendelet a külső világ tevékeny megismerése műveltségi terület alatt 
hangsúlyozza a gyermeki aktivitást és érdeklődést; a természeti-emberi és tárgyi környezet 
megismertetését; a pozitív viszony kialakítását; a tapasztalatokra épülő ismeretszerzést; 
a szülőföld és annak értékeinek megismertetését, a védelemre irányuló tevékenységek 
meg- és átélését; a matematikai tartalmú ismeretek tevékenységekben való alkalmazását. 
Kiemeli, hogy a tanulási folyamatokért elsődlegesen a szaktudással és kompetenciákkal 
felvértezett pedagógus felel. Így várható, hogy az élményalapú, tapasztalatokra és tevé- 
kenységre főkuszáló ismeretátadás a fenntartható fejlődés érdekében hozzájárul a kör- 

nyezettudatos magatartás formálásához és a felelősségteljes személyiség kialakulásához. 
A körülöttük levő világot érzékszervi tapasztalati úton ismerik meg a gyerekek. A világról 
megszerzett tapasztalatok elrendezése és a problémamegoldás érzékszervi-mozgásos sé- 
mákban történik. A környezeti nevelés kultúrára, világképre és életmódra nevelés. Értéket 
közvetít, informál és motivál, de elsősorban azt a szerepvállalást erősíti, ami szükséges a 
természeti erőforrások hatékony felhasználásához valamint erősíti a felelősségvállalást a 
környezet állapotának megőrzéséhez. A külső világ tevékeny megismerése műveltségte- 
rület számos más nevelési/tanítási területhez ad témát. Például a kétnyelvűség, az idegen 
nyelvi környezet megteremtése során is gyermekek számára kedves témák: állatok, növé- 
nyek, az év változásai kerülnek elő nem anyanyelven. Itt az óvónők szakmai felelőssége 
még nagyobb, hiszen nem csupán a nyelvet, hanem az ismeretet is két vagy akár több 
nyelven kell a gyermekekhez juttatni, akár egy időben is. Erre az egyik legelsőként támo- 
gatott óvodai nyelvfejlesztési program a , Step by Step" (, Lépésről lépésre"), amelyben az 
óvónő a már meglévő nevelési feladatrendszerhez csatlakoztatja az idegen nyelvet. A cso- 
portszobában több , nyelvfejlesztésre teret, helyet adó" központot alakít ki. Ezek: családi 
szituációs játékok, építőjáték, manipulációra teret nyújtó hely, homok-víz asztal, környe- 
zetismereti-tudományos helyszín, ahol kísérletezni, próbálgatni, folyamatokat megfigyel- 
ni lehet, valamint teret kap az irodalmi és zenei, művészeti nevelés is (Kitzinger, 2010). 
A környezeti nevelés célkitűzései a világon mindenhol ugyanazt jelentik, mégpedig 
azt, hogy őrizzük meg, és javítsuk a környezet állapotát, előzzük meg a jövőbeli környezeti 
problémákat. Felismerteti a saját, személyes értékeinket, segít a jövő generációjának az 
önértékelésben és hozzájárul a környezeti problémákkal szembeni felelősség kialakításá- 
hoz. Minden embernek segít a másik egyénileg változó értékrendjének elfogadásában és 
arra törekszik, hogy az emberek közti konfliktusok megoldása, megelőzése a környezet 
értékeivel összhangban valósuljon meg. A munka eredményességét mi sem bizonyítja 
jobban, minthogy napjainkra a magyar óvodák között csaknem ezer Zöld Óvoda műkö- 
dik a mindennapokban a gyermekek környezettudatosságának kialakításában, a bioszféra 
megőrzésében. A 2000. Évi XLIII. Hulladékgazdálkodási törvény kiadásával indult meg 
a Zöld Óvoda program kidolgozásának folyamata hazánkban. 2005-ben kidolgozásra ke- 
rült a Zöld Óvoda 20 pontos kritérium- és indikátorrendszere. Legfontosabb pedagógiai 
feladatunk tehát, hogy megismertessük a felnövekvő nemzedékkel az élővilág szépségét 
annak sokféleségét, felébresszük bennük a szeretetet és a felelősséget, hogy felnőttként ne 
pusztítsák majd, hanem védjék és becsüljék azt. 
Új témakörök, melyekkel aktuális természeti- és környezeti problémákra reagálhatunk: 

" — Időjárás, annak változása — okok, megoldások; 

" . Víz; Hulladékkezelés, gazdálkodás; 

. . Erdő, fahasználat; Szárazföldi ökoszisztémák és védelmük — koncentrálva lokális 
környezetünkre; 

" . Tengerek, óceánok védelme; Halászat; 

" " Levegő; Talaj; Növények; Állatok; 

" Az Ember: Társadalmi rétegek — szegénység; Élelmiszer — élelmiszerpazarlás; 
Egészség — prevenció; Közlekedés, közösségi közlekedés, modern városok; Ener- 
gia — gazdálkodás, megújuló energia; Vásárlási szokások; Önellátás, gazdálkodás, 
helyi termékek. . . lokális, globális problémák, amelyeket a gyermekekhez közel le- 
het hozni! 

Záró gondolatok 


A nevelés minden területe magában foglalja a környezeti nevelést is, hiszen a ne- 
velés során átülteti/neveli a felnövekvő nemzedékbe azt az értéket, kultúrát, módot, 
amivel megőrizheti/gondozhatja és fenntarthatja a bioszférát, környezetét, az élhető 
világot. A környezettudatos nevelés célja a környezettudatos magatartás és életvitel 
szokásainak kialakítása mellett épp ez. Tanulásszervezésünk sikere azt eredményezi, 
hogy hallgatóink ökológiai alapú, természettudományos műveltsége nő, érzékennyé 
válnak a környezet gondjai iránt, s kialakul bennük a felelősség és felelősségvállalás 
képessége. Problémaérzékenyek és megoldók lesznek a helyi és regionális környezeti 
problémákra, átlátják ezek globális hatásait is. Azért, hogy mindez megvalósulhasson 
elkötelezetten megismerik a környezetük értékeit, cselekednek a megóvásáért. E ta- 
nulási/tapasztalási folyamaton belül lévő támogatás/tanítás/oktatás, a pedagóguskép- 
zésben oktatók felelőssége is. 

A Soproni Egyetem Benedek Elek Karán az ismeretanyagainkat, kurzusaink tan- 
tárgyi programjait a fenntarthatóság és környezeti nevelés számos alapdokumentu- 
mára építjük. Arra törekszünk, hogy a legkiemelkedőbb fenntarthatósági témák tár- 
gyalása mellett gyakorlatias, a hallgatók számára a mindennapi életben is releváns 
területekkel is foglalkozzunk. A környezeti nevelés, melynek fő célja természetköz- 
pontú gondolkodásmód kialakítása, ápolása, ugyanolyan fontos része a környezet-és 
természetvédelemnek, mint az élőhelyvédelem, vagy a fajok védelme. A környezeti 
nevelés az emberek kezébe , eszközöket" kíván adni, amelyekkel a környezeti prob- 
lémákat legalább részben orvosolhatják, ezáltal saját életminőségükön is javíthatnak. 
Olyan eszközöket, amelyek lehetővé teszik, hogy otthonunkat, a Földet, a természeti 
környezetünket rendbe hozzuk és megóvjuk, hogy nyugodtan maradhassunk, fejlőd- 
hessünk ezen a bolygón. A környezeti nevelés kultúrára, világképre és életmódra ne- 
velés. Információkat, motivációt, értéket közvetít, de elsősorban azt a szerepvállalást 
erősíti, ami szükséges a természeti erőforrások hatékony felhasználásához, kiemeli a 
felelősségvállalást a környezet állapotának megőrzéséért. Ezt valósítjuk meg képzé- 
seinken, komplex, egymásra épített rendszerben, alapszakokon: Ökológia és környe- 
zetvédelem az óvodában, Környezeti nevelés, lermészetismeret és gyakorlata az óvo- 
dában [-II., Fenntartható fejlődésre nevelés elmélete és gyakorlata, Erdőpedagógia, 
Állatismeret és zoopedagógia kötelező, kötelezően választható és szabadon válaszható 
kurzusok tananyagaiban és gyakorlatai során. A Neveléstudomány mesterszakon: A 
fenntarthatóság és társadalom specializáció ismeretkörei/tantárgyai keretein belül, va- 
lamint az Erdő- és Környezetpedagógiai Doktori Programunkban. 

Az Angol nyelv az óvodában specializáció 
szociolingvisztikai háttere és nyelvpedagógiai megvalósítása 
a Soproni Egyetem Benedek Elek Pedagógiai Karán 


Kitzinger Arianna 


Absztrakt 
2006-ban indult a Soproni Egyetem Benedek Elek Pedagógiai Karán az Angol nyelv 


az óvodában specializáció. A tanulmány elsődleges célja, hogy bemutassa ezt a fajta in- 
novatív képzést. Mindezt oly módon, hogy igyekszik a társadalmi-politikai kontextust 
is behatárolni, rávilágítva azokra a XX. század végén végbemenő társadalmi változások- 
ra, különös tekintettel az 1989-es évet követő időszakra (Frang, 2019), melyek jelentő- 
sen befolyásolták a hazai nyelvpedagógiát, benne sajátos módon az óvodapedagógiát is 
(Kissné, 2018). Megrajzolja azt a nyelvpolitikai és szociolingvisztikai hátteret, melyben 
Magyarország mozgott 2004-ben az uniós csatlakozás idején, szól az átmeneti időszak- 
ról a régi terhek és az új feladatok tükrében. Kitér a magyar-angol kétnyelvű specia- 
lizáció elméleti alapvetéseire, azokra az olykor ellentmondásos kutatási kérdésekre és 
pedagógiai kételyekre, melyek kísérték a korai nyelvfejlesztés megszületését a karon. A 
gyakorlati részben ismerteti a gyakorlóóvodákban jelenleg is működő kétnyelvű óvo- 
dai programot, annak formai és tartalmi elemeit. A specializáció eredményeiről szintén 
számot kíván adni, körüljárva a nyelvi és kulturális nyitás hozadékait, benne a képzés 
nemzetköziesedésben betöltött szerepét. 


Bevezetés 


60 évvel ezelőtt, az óvodapedagógiai tanulmányok felsőfokúvá válásakor (Patyi, 
2010, 2020) Sopronban már elindult a német nemzetiségi képzés (Babai, 2010; Pásztor, 
2018), ugyanakkor az angol nyelvi specializáció bevezetésére ezt követően csaknem fél 
évszázadot kellett várni. Erdekes és érdemes megvizsgálni, hogy milyen tényezők befo- 
lyásolták a korai angolnyelv-fejlesztést az óvodapedagógiában Magyarországon, illetve 
melyek azok a társadalmi változások, melyek hatására az angol nyelv a magyar pedagó- 
giában tiltott nyelvi státuszát lassan tűrt nyelvvé módosítva mára a legtámogatottabb 
nyelv szerepét tölti be. A nyelvpedagógiában létrejött paradigmaváltásnak elsősorban 
nem nyelvi, hanem politikai, társadalmi, gazdasági okai voltak. Ennek a különös meta- 
morfózisnak lehetnek tanúi azok, akik a XX. századi kelet-európai rendszerváltozások 
környékén, a kora 90-es években kezdtek foglalkozni az angol nyelvvel, s gyakorolni azt 
diákként vagy nyelvtanárként. 

Nyelvi körkép Európában 

Az angol nyelv ma minden kétséget kizáróan a világ, így Európa első számú /ingua 
Jrancája. Ennek okait Phillipson már 1992-ben — még az internet széles körű elterjedé- 
se előtt — tárgyalta, amikor is megállapította, hogy az angol nyelv előretörésének legfőbb 
okai a brit gyarmatosítás, a nemzetközi egymásrautaltság, a technika, a közlekedés, a 
szállítmányozás, a kommunikáció és a kereskedelem forradalma, valamint az USA szu- 
perhatalmi pozíciója (Phillipson, 1992). Ezek alapján könnyen belátható, miért nem 
töltheti be ezt a szerepet más nyelv, például az olasz, holott az újlatin nyelv olaszországi 
beszélőinek száma megközelítőleg hasonló (60 millió), mint az angolt anyanyelvként 
Nagy-Britanniában beszélők aránya (66 millió). 

Mindemellett az angol nyelv hegemóniáját több irányból is szeretnék megtörni 
(Phillipson, 1992). Ide tartoznak a volt brit gyarmatbirodalom lakosai, az angolszász 
országok politikai ellenfelei, az angol nyelvművelők, akik féltik a nyelv tisztaságát, illet- 
ve számos értelmiségi, köztük az eurokraták. Utóbbiak azért nem nézik jó szemmel az 
angol nyelv kizárólagos használatát, mivel az automatikusan gyengíti az európaiak többi 
(pl. kisebbségi) nyelvekhez fűződő viszonyát. Az angol nyelv világméretű térhódítása 
ellenére az Európai Unió nyelvpolitikája valójában a diverzitásra, a nyelvi sokszínűségre 
épül. A multilingvalitás fogalmát már 2006-ban meghatározták az Európai Unió nyel- 
vekért felelős döntéshozói: ,4 multilingvalitás két dolgot takar: egyrészt azt jelenti, hogy 
egy adott földrajzi területen különféle nyelveket beszélnek, másrészt azokat a képességekre 
utal, amelyekkel az olyan egyén rendelkezik, aki több nyelvet használ." ( Europeans, 2006). 

A nyelvi sokszínűség kérdése különösen fontossá vált a 2004-es EU-hoz való csatlako- 
záskor, amikor tíz ország, köztük Magyarország is az Unió tagja lett. Ezzel, az eddig pél- 
dátlan mértékű bővítéssel nemcsak újabb tagországokkal, de újabb hivatalos nyelvekkel 
is gyarapodott az Unió, mivel a belépés pillanatában az újonnan csatlakozó országok hi- 
vatalos nyelve az Európai Unió hivatalos nyelve is lesz automatikusan. A multilingvalitás 
deklarálása is az ezredforduló után kapta a legnagyobb figyelmet, amikor Leonard 
Orban töltötte be három évig (2007-2010) az EU nyelvpolitikai és többnyelvűségért 
felelős biztosi tisztjét. Orban nevéhez köthető az Anyanyelv--2 elve, ami azt az ajánlást 
fémjelzi, miszerint va- 


lamennyi európai uniós Languages most commonly used is the EU- 96 
állampolgárnak az anya- a Mother tongue Foreign language TOTAL 
nyelvén kívül két idegen English 3896 5196 


nyelvet érdemes elsajátí- 
tania. A már elnevezésé- 
ben is a nyelvi sokszínű- ) French 1496 2696 
séget hirdető program Í 


German . 1496 ] 3296 


4 ; D( nralian KESZI 396 1696 
könnyen . értelmezhető, ] 
ha nem is az angol nyelv.) Spanish 1596 
hegemóniáját megtör- ish úg igás 
ni kívánó javaslatnak, 
de — mindenképpen a [Russian HT66 796 


multilingvalitást hirdető 


elképzelésnek. Ha csak 1. ábra. Az EU leggyakrabban használt nyelvei 


Forrás: Europeans, 2006 

dAnyanyelva1 lenne a célkitűzés, jó esély lenne arra, hogy az angol nyelvet tekintené az 
európai lakosság döntő többsége az egyetlen idegen nyelvnek. Ezt mutatja az a felmérés 
is (1. ábra), amely rávilágít arra, hogy hiába beszélik Európában a német nyelvet mint 
anyanyelvet a legtöbben, az első számú tanult nyelv az angol. Az olasz nyelv anyanyelvi 
beszélőinek száma pedig hiába egyezik meg az angol anyanyelvűek létszámával, az olaszt 
mint idegen nyelvet ma Európában sokkal kevesebben (3906) választják tanult nyelvük- 
nek, mint az angolt (3890). (Az ábra sötét színnel jelöli az anyanyelvet, világossal az 
idegen nyelvet.) Mindezek ismeretében nem meglepő, hogy ma a kommunikáció döntő 
többsége — két angol nyelvet nem anyanyelvként beszélő között is — angol nyelven folyik. 

A nyelvi sokszínűség kialakításában kulcsfontosságú a nyelvtanítás, melynek irányát 
a 2004-06-os Akcióterv határozta meg az Unióban (Promoting, 2004). Ennek értelmé- 
ben a következő nyelvtanítási alapelveket tekintették mérvadónak: 


1. Nyelvi sokszínűség 

2. Korai kezdés 

3. Nyelvtanulás a középiskolában és a felsőoktatásban 
4. Élethosszig tartó tanulás 

5. Nyelvtanárképzés 


Magyarországnak mindegyik területen volt tennivalója. Amikor azonban a feladato- 
kat számba vesszük, nem szabad megfeledkezni a magyar nyelv sajátos helyzetéről Eu- 
rópában, illetve a XX. század meghatározta nyelvpolitikai és nyelvpedagógiai miliőről. 
Nyelvi körkép Magyarországon 

A társadalmi egymásrautaltság, a XXI. századra olyannyira jellemző globalizáció, 
az idegen nyelvek szerepének ugrásszerű megnövekedése, az angol nyelv világméretű 
térhódítása és a magyarországi nyelvtanulás eredményessége között a mai napig sza- 
kadék tátong. Egy EUROSTAT -felmérés szerint (Statistical, 2013) a magyar lakosság 
mintegy 37 96-a beszél egy idegen nyelvet, ami az EU-átlagot tekintve (6690) a sereg- 
hajtók közé sorol minket. Ami az okokat illeti, érdemes azokat nyelvtipológiai, illetve 
nyelvpolitikai-nyelvpedagógiai szempontból vizsgálni. 

Amikor a nyelvcsaládokat vesszük szemügyre Európában, feltűnik, hogy az európai 
nyelvek többsége az indoeurópai nyelvcsaládba tartozik (melyek tovább ágaznak ger- 
mán, latin, szláv, stb. nyelvekre), a magyar azonban, a finnugor nyelvek ugor ágába tar- 
tozva a többi nyelvtől erősen elszigetelten létezik. A baszk és az altáji nyelvekhez hason- 
lóan nem sorolható az indoeurópai nyelvek népes családjába. Ez a különleges és egyedi 
státusz kihat a nyelvtanulásra is. A magyar nem nevezhető elterjedt nyelvnek, még ak- 
kor sem, ha az országhatárokon túl csaknem ötmillió ember beszéli, és nem tekinthe- 
tő jelentős nyelvtanulási célnyelvnek sem. Az agglutináló nyelvekre jellemző rendkívül 
összetett és bonyolult deklinációs és konjugációs rendszere, árnyalatokban különösen 
gazdag szókincse és speciális nyelvtani szerkezete révén nem nevezhető népszerűnek a 
nyelvtanulók körében. Mindezeket azért érdemes megjegyezni, mert a viszonosság elvét 
kevesen veszik figyelembe a nyelvtanulásnál, azaz, hogy ha egy indoeurópai nyelvcsa- 
ládból származó beszélőnek nehéz megtanulnia magyarul, mekkora kihívást jelenthet 
egy magyarnak megtanulni egy indoeurópai vagy más nyelvcsaládba tartozó nyelvet. 

Ami a nyelvtudást illeti, a nyelvtanuláshoz fűződő elrontott hozzáállás és a kevésbé 

hatékony nyelvtanítási módszerek tűnnek szembe az 1949 és 1989 közötti periódust 
tanulmányozva. Ezek a negatív attitűdök és pedagógiai kudarcok szociolingvisztikai 
és (nyelv)politikai szempontból magyarázhatók. A 45 évnyi diktatúra és a ,kötelező 
nyelv"-szindróma rányomta bélyegét a hazai nyelvoktatásra. A második világháború 
utáni újrarendeződésnél új ideál váltotta fel a polgári értékrendet: a , szocialista ember- 
típus" keresése és megjelenítése lett a cél a kultúrában, az irodalomban, a művészetekben 
— és az oktatásban is. Amíg 1945 előtt a klasszikus (latin, görög) és a nyugati (német, 
francia, angol) nyelveket oktatták, 1949-re új oktatáspolitikai irányvonal látszott kiraj- 
zolódni, mely különösen a humán tárgyak oktatásában mutatkozott meg, így a törté- 
nelem-, irodalom- és nyelvoktatás nem lehetett mentes a korabeli szovjet ideológiától. 
1949 őszén az orosz nyelv kötelező tárgy lett az általános iskolák felső tagozatában, 
csakúgy, mint a középiskolákban és az egyetemeken. 

Amennyire hirtelen, egyik napról a másikra történt az orosz nyelv bevezetése az okta- 
tásba, ugyanilyen gyorsan és felkészületlenül érte a magyar oktatást a £ivezetése is 1989- 
ben. 1949-ben ideológiai okok játszották a vezető szerepet a nyelvtanítás átalakításában, 
50 évvel később pedig egy erős társadalmi nyomásnak megfelelően kellett felhagyni a 
tanításával. 1989. június 16-án Glatz Ferenc művelődési miniszter bejelentette, hogy 
bár a nyelvtanulás továbbra is része marad a magyar oktatásnak, a tanulni kívánt idegen 
nyelvet a tanulók választhatják meg. Ennélfogva az orosz nyelv tanítása hivatalosan 1989 
szeptemberétől már nem volt kötelező. Bár a bejelentést társadalmi elégedettség kísérte, 
váratlan és átgondolatlan voltáról az elkövetkező időszakban kellett meggyőződni. 

"...] az eufória, melyet a diákok és a szülők éreztek 1989-ben, nem volt hosszú életű. Kiderült, 
hogy az iskolák képtelenek a növekvő igényt az angol és német nyelvek oktatására kielégíteni, mivel 
éppen ezekből a nyelvtanárokból volt hiány. Szerény becslések szerint 10 000 oktató hiányzott a rend- 
szerből." (Medgyes és Malderez, 1996, p.2) 

Arra a kérdésre, hogy ki fogja az orosz helyébe lépő nyugati nyelveket tanítani, há- 
romfelé válasz érkezett. A budapesti Eötvös Loránd Tudományegyetem élen járt az an- 
goltanárképzésben azzal, hogy megalapította a CET1T-et (Centre for English Teacher 
TIraining/ Angoltanárképző Központ), ahol mind formáját, mind tartalmát tekintve 
szakítottak a hagyományos nyelvtanárképzéssel. Az addig elterjedt kétszakos rendszer 
helyett csak egyre, az angol nyelvre helyezték a hangsúlyt. A képzés három év alatt adott 
nyelvtanári diplomát (BEd.) szemben a régi négyéves főiskolai képzéssel. Mégsem a 
formai újtások adták a képzés egyedi jellegét, hanem a tartalma. Amíg a hagyományos 
nyelvtanárképzés az elméleti tárgyakra épült, a CET IT képzése a módszertanra alapozott, 
azon belül is annak gyakorlati használhatóságára. Ezt a mintát követte később a német-, 
majd a franciatanár-képzés is. A másik nagy kérdésnek az bizonyult, hogy mi legyen 
az eredeti szakjuktól elköszönni kényszerülő orosz szakos tanárokkal. Ekkor alakultak 
a különféle főiskolai és egyetemi átképző kurzusok, ahol az orosztanárok angol- vagy 
némettanárokká válhattak. Bár a gazdasági elképzelés, miszerint az újonnan felmerülő 
igényeket ily módon elégítik ki, elfogadható volt, a gyakorlatban ez a fajta átalakulás- 
átalakítás mégsem ment könnyen. Ez derül ki Szabó István Edes Emma, drága Böbe 
című, a korszakot s az adott problémát megrázóan bemutató filmjéből is (Szabó, 1992). 
Főleg nem mehetett zökkenőmentes azon pedagógusok esetében, akik ekkor már év- 
tizedek óta tanították az orosz nyelvet, és — mint a legtöbb nyelvtanár esetében — erős 


kötődés alakult ki az általuk tanított nyelv és a célország(ok) kultúrája iránt. Ez a fajta 
átképzés csaknem tíz évig (1989-1998) tartotta magát. Erre az időszakra sikerült betöl- 
teni a nyelvpolitikai-nyelvpedagógiai változások okozta hiányt. Az átmeneti időszakban 
a nyugati nyelvekre való igény és a gyér kínálat között alternatívát ajánlottak a piacori- 
entált nyelviskolák is. Mivel a gazdasági átalakulás már megindult, gyombamód szapo- 
rodtak és széles választékot mutattak a magánnyelviskolák, ahol a választék mellett a 
minőség is nagyon széles skálán mozgott. 

A fenti változásokkal egyidőben kell megemlíteni azokat a kelet-európai nyelvpe- 
dagógiai újításokat felkaroló intézményeket, melyek külföldről nyújtottak segítséget az 
átmenethez. Az angol nyelv népszerűsítésében a British Council, a német nyelvében a 
Goethe Institut, az olasz nyelv tanításában az Istituto Italiano di Cultura elévülhetet- 
len érdemeket szerzett. Ezek a kulturális intézetek nyelvtanítás mellett a nyelvtanárok 
továbbképzésében is jeleskedtek. A British Council például olyan sikeresen, hogy né- 
mely továbbképzésük hosszú évekig tartó nemzetközi projektté nőtte ki magát, s az 
újfajta nyelvtanítási szemlélet mellett kézzelfogható produktummal is szolgált. Zoom 
in on Britain and Hungary (Andrews, et al., 2001a, b; Kitzinger, 2002) című könyvük és 
tanári kézikönyvük először integrálta Magyarországon a nyelv, az irodalom és a kultúra 
oktatását. Ezekre az újításokra azért érdemes emlékezni, mert a modern nyelvoktatás 
alapjait teremtették meg Magyarországon. 


Átmenet: régi terhek és új feladatok 


Az ezredforduló közeledtével a nyelvtanításnak új kihívásokkal kellett szembenéz- 
nie. Mára a nyelvek közötti , sorrend", ha létezik ilyen, lassan helyreáll, és az oktatás 
válaszolni tud a társadalom és gazdaság által kialakított igényekre. Bár az angol nyelv 
prioritását nem lehet megkérdőjelezni Magyarországon sem, a többi európai nyelv is 
kezdi elfoglalni méltó helyét a nyelvoktatás palettáján. A német nyelv főleg a nyugati 
határszélen népszerű, a bővülő kulturális, gazdasági és oktatási kapcsolatok (példa erre 
az Erasmus-program) kedveznek a spanyol, olasz és francia nyelv iránti érdeklődésnek 
is, a keleti nyitás politikája pedig megnöveli az olyan távol-keleti nyelvek ázsióját is, 
mint a kínai vagy a japán. Az újragondolt kereskedelmi és turisztikai kapcsolatok az 
orosz nyelvet sem szorítják ki, s bár nem olyan nagy létszámban tanulják a diákok, mint 
1945 és 1989 között, az ideológiai teher alóli felszabadulás és a motiváltság jobb nyelv- 
tanulási eredményeket hozhat. 

ol... ] Elegendő harc, hogy a multat be kell vallani.", mondhatjuk József Attilával. A 
múltat nem csak az első világháború után, nem csak a második világháború után, nem 
csak 56 és nem csak 89 után kellett bevallani. A múltat mindig be kell vallani. Az orosz 
nyelv bizarr magyarországi sorsának margójára kívánkozik, hogy maga a nyelv önhi- 
báján kívül vált egy politikai rezsim és annak nyelvoktatás-politikájának áldozatává, s 
kellett viselnie annak minden terhét. Különös Jurij Prohorov megállapításával szem- 
besülni, miszerint Puskin, Tolsztoj, Jeszenyin nyelve , ideológiai bajkeverőként" (idézi 
Emelyanenko, 2016, para. 9) működött a kommunista érában. Ami még különösebb, 
hogy aki átélte ezt az időszakot, pontosan érti az orosz matematikus szavait. 

Az új lehetőségeket tekintve az 1989-es változások gyorsan népszerűvé váló módsze- 
re, különösen a középiskolákban, a CLIL (Content and Language Integrated Learning/ 


1 József Attila: A Dunánál (1936) 

tartalom alapú nyelvoktatás) lett, aminek keretein belül meghatározott tantárgyakat 
idegen nyelven tanulnak a diákok. Az egyetemeken elterjedtek az ún. közös diplomák 
(joint degrees), ami azt jelenti, hogy a diplomát együttesen állítja ki egy magyar és egy 
külföldi egyetem. A családi kétnyelvűség mellett az intézményesített kétnyelvűség is 
igényként jelent meg az alapfokú intézményekben így már az óvodában is. A munka- 
vállalással járó migráció (például autógyárakban vagy a pápai NATO-bázison) szintén 
új kihívások elé állították a hazai oktatást az óvodai neveléstől a pedagógus-képzésig. 
A magyar-angol kétnyelvű óvodapedagógus-képzés kezdetei 

A fentebb körvonalazott társadalmi és nyelvpedagógiai kontextusban kellett a peda- 
gógusképző intézményeknek megtalálniuk azokat az innovatív módszereket, melyek le- 
hetővé tették a nyelvtanulás spektrumának szélesítését, figyelembe véve az új igényeket, 
a változó korszellemet. Már a 80-as évek végén működtek olyan, többnyire magánkez- 
deményezések, melyek biztosították a legkisebbek számára is a nyelvtanulást. Kiscso- 
portos foglalkozásokon tanították kisiskolásoknak és óvodásoknak leginkább az angol 
nyelvet nyelvszakos pedagógusok, és gyakorta még csak főiskolai, egyetemi hallgatók. 
Kevés tankönyv, még kevesebb módszertani segítség állt az oktatók rendelkezésére. A 
gyakorlat azt mutatta, hogy a 3-6 éves gyermekeket vagy jól képzett, de óvodapeda- 
gógiában járatlan, vagy óvodapedagógiai szempontból megfelelően képzett, viszont a 
célnyelvet hiányosan ismerő szakemberek tanították. Előbbieknél a kora kisgyermekkori 
sajátosságokat nem ismerő, utóbbiaknál a nyelvpedagógiai módszereket nem elsajátított 
pedagógusokkal lehetett találkozni. A hiátust, miszerint nincs megfelelően képzett 
kisgyermekekre szakosodott óvodapedagógus, aki szakmai téren magas színvonalon el 
tudná látni a feladatot, azaz a kisgyermekek nyelvpedagógiai fejlesztését, jól ismerte fel 
Tárnok Péter, a Benedek Elek Pedagógiai Kar docense, s a 2000-es évek közepén újragon- 
dolta a hazai nyelvpedagógiát, szélesítve azt egy újdonságként ható kezdeményezéssel. 

Az Angol nyelv az óvodában specializáció 2006 szeptemberében indult, mindössze hat 
jelentkező hallgatóval. A cél nem volt kevesebb, mint olyan óvodapedagógusok képzé- 
se, akik az angol nyelvet megfelelően ismerve (bemeneti szint: középfokú nyelvtudás), 
nyelvtudásuk állandó gyarapításával speciális kora kisgyermekkori nyelvpedagógiai esz- 
köztárra tesznek szert, mindemellett megvan az igényük arra, hogy jártasak legyenek a 
gyermekirodalomban, és olyan nyitott szemléletmóddal rendelkezzenek, amely lehetővé 
teszi számukra, hogy adekvát (inter)kulturális ismereteket is elsajátítsanak. A követelmé- 
nyek nemcsak a hallgatók, de az őket oktató nyelvszakos tanárok számára is új szakmai 
kihívást jelentettek, hiszen ők maguk sem voltak óvodapedagógusok. Hogy az óvodai 
életbe bepillantást nyerhessenek, állandó megfigyeléseket kellett végezniük a gyakorló- 
óvodákban, és olyan szakmai eszmecseréket folytatni a gyakorlatvezető óvodapedagó- 
gusokkal, melyek csak az adott pedagógiai kontextus alapos ismeretében értelmezhetők. 


Az elméleti háttér 

Bár az egyetemi oktatók nyelvszakos pedagógusok voltak, saját egyetemi tanulmá- 
nyaikból hiányoztak azok a modern pszicho- és szociolingvisztikai elemek, melyekkel 
elvezethetik hallgatóikat a kora gyermekkori nyelvfejlesztés alapjaihoz. Ezért mindenek- 
előtt elméleti tudásukat kellett gyarapítani ahhoz, hogy biztonsággal megkezdhessék a 
magyar—angol kétnyelvű óvodapedagógiai képzést: alapvető fogalmakat kellett tisztázni, 

megfelelő terminológiát találni, majd azt olyan következetesen és egyértelműen alkal- 
mazni, hogy az elterjedhessen a leendő óvodapedagógusok nyelvpedagógiai kultúrájában. 
A kétnyelvűség fogalma 

Az első, és egyben legkézenfekvőbb teendő, hogy az idegen nyelvi képzéseknél tisztáz- 
zuk a kétnyelvűség fogalmát, hiszen az idegen nyelv, amennyiben óvodában kezdjük, már 
második nyelvnek számít, így meg kell vizsgálni, hogy az anyanyelv és az idegen nyelv 
hogyan viszonyul egymáshoz, mit takar a kétnyelvűség, illetve a kétnyelvű egyén fogalma. 
Maga a kétnyelvűség egyidős a nyelvekkel, különböző korok azonban másképp véleked- 
tek róla, megítélése mindig változott. Régmúlt időkben nem volt ritka, hogy hódítók és 
legyőzöttek megtanulták egymás nyelvét, s így a kétnyelvűség az ő életükben mindenna- 
pos jelenségnek számított. A nemzetállamok kialakulásával azonban a kétnyelvűség nem 
volt követendő példa (Bene, 2000), s XIX-XX. század fordulóján már nem is tartozott 
az európai normák közé. Még a XX. század végén is arról ír Wardaugh (1995), hogy a 
kétnyelvűség ambivalens érzéseket válthat ki az emberekből: egyrészt irigylik a kétnyel- 
vűeket a nyelvtudásuk miatt, másrészt kívülállóként kezelhetik őket bizonyos helyzetek- 
ben. A kétnyelvűség meghatározására számtalan kísérletet tettek, de úgy tűnik, könnyebb 
kategorizálni a jelenséget, mint pontos definícióval szolgálni (1. táblázat). 


TETSZENE MT 


Maximalista Kétnyel- [,az egyén két FENE beszél úgy, ! Bloom- 1933 
vűségaz, !mint az illető nyelvek anyanyelvil field 
amikor  Ivbeszélői 
P mindkét nyelvben és kultúrában 
járatos (- nyelvi és kommunikatív 
kompetencia) 
-TELJES KÉTNYELVŰSÉG 


Minimalista Kétnyelvű I, érthető nyelvi egységeket produ- ! Haugen ! 1953 
az, aki kál egy másik nyelven" 


Megengedő A kétnyelvű Í ,egy másik nyelvben létező nyelvi! Diebold[ 1961 
egyén modellekkel kommunikál, s képes 
arra, hogy ezeket a másik nyelv 
anyanyelvi környezetében használ- 
ja 


Funkcionalista (1) [ A kétnyel- I,két nyelv váltott használata" Wein- 1979 
vűség reich 

Funkcionalista (2) ] Kétnyelvűek Í , mindennapi  interakcióik során! Gros- 1994 
azok, akik I egynél több nyelvet használnak" jean 


Frakcionalista . Í A kétnyelvű Í , nem más, mint két KEZEK E akáN TÉL ÁKMNA egy 
egyén KEZEK E akáN TÉL ÁKMNA 
Holisztikus A kétnyelvű I különböző nyelvi jellemzőkkel! Baker 2011 
egyének I rendelkeznek, különösen a nyelv- 


elsajátítás, a gondolkodás, illetve a 


nyelvek kölcsönhatása terén" 


1. táblázat: Ki a kétnyelvű? — Kétnyelvűség-meghatározások a megadott szerzők alapján gi 


82 


Amint az ábrából kitűnik, a meghatározások — két véglet között mozognak. 
Bloomfield maximalista felfogása szerint csak az anyanyelvi szinten beszélők nevezhe- 
tők kétnyelvűnek (idézi Hoffmann, 1991, p. 15), a teljes kétnyelvűség kritériumaként 
pedig még kiterjesztettebb (kulturális) feltételeket szab. Ezzel szemben húsz évvel ké- 
sőbb Haugen (idézi (Butler 8c Hakuta, 2004, p. 114) jóval szerényebb teljesítményt 
nyújtó beszélőket is kétnyelvűnek nevez. Habár pontos meghatározásra nem lelünk, a 
mai kor kommunikatív szemléletéhez Grosjean (1994) elgondolása állhat közel. Ha- 
sonló meghatározással él Bartha is: 

T...] kétnyelvű az, aki a mindennapi érintkezései során két vagy több nyelvet kommunikatív, 
szociokulturális szükségleteinek megfelelően (szóban és/vagy írásban, illetőleg jelelt formában) rend- 
szeresen használ." (1999, p. 40) 


Nyelvelsajátítás vs. nyelvtanulás 


A korai nyelvi készségek kialakításánál sarkalatos pont, hogy az óvodapedagógus 
megértse és magáénak érezze tevékenységének pedagógiai elnevezését. Eszerint kü- 
lönbséget kell tenni a nyelvzanítás/ nyelvtanulás, illetve a nyelvfejlesztés/ nyelvelsajáti- 
zás között. A korcsoportok sajátosságait tekintve nem mindegy, melyik kifejezést 
használjuk, mivel az elnevezés meghatározza a megfelelő szemléletet, ami 
befolyásolja a nyelvpedagógiai munka sikerét. Wolff (1998) a kétnyelvű oktatás 
különböző szintjeinek és céljainak meghatározása közben hívja fel a figyelmet 
a tanulás és elsajátítási közötti különbségre. Az ő modelljében a nyelvvel történő 
ismerkedés márazóvodábanelkezdődik, amikorisakisgyerekdalokatés mondókákat 
tanul meg egy idegen nyelven. Ebben az életkorban a játékos nyelvelsajátítás 
szerepe dominál, s kioltja a szisztematikus nyelvtanításét. Ugyanakkor az 
általános iskolában megfigyelhető átfedés az óvodai nyelvfejlesztés céljaival, és az 
elsajátítást fokozatosan felváltja az idegen nyelv tudatos tanulása. Ez folytatódik a 
középiskolában is, bár még hatékonyabb az oktatás, ha bizonyos tárgyakat idegen 
nyelven tanítunk (Content and Language Integrated Learning/ CLIL - tartalom 
alapú nyelvoktatás). 

Fontos hangsúlyozni, hogy a kisgyermekek nem tanulják, hanem elsajátítják az anya- 
nyelvüket. Ezt az elsőnyelv-elsajátítási modellt érdemes alkalmazni az idegen nyelvnél 
is, amelynek fejlesztése Kovács (2002) szerint nagyon szerencsés, ha az óvodában egy 
holisztikus pedagógiai szemlélettel párosul, ami figyelembe veszi a gyermek életkori 
sajátosságait. Ebben az értelemben legjobb, ha az anyanyelv és az idegen nyelv fejlesz- 
tésének módszerei lényegesen nem különböznek egymástól. Ennek érdekében az óvoda 
idegen nyelvi programjának egyeznie kell az általános nevelési célokkal, a nyelvfejlesz- 
tésben pedig, legyen szó az anyanyelvről vagy az idegen nyelvről, különös hangsúlyt 
kell kapnia a kommunikációs készségek fejlesztésének. Szintén nagyon fontos a pozitív 
attitűd kialakítása az idegen nyelv irányában, mely a későbbiekben segíti a gyermeket a 
tudatos nyelvtanulásban is. 

A nyelvtanulás és nyelvelsajátítás közötti különbséget Krashen (1981) vezette be a 
nyelvészetbe, aki természetes nyelvelsajátítási modelljében (Natural Approach) külön- 
böztette meg a nyelvtanulási formákat. Az alábbi összefoglaló (2. táblázat) szemlélete- 
sen világít rá azokra az eltérésekre, melyekkel mindenkinek érdemes tisztában lennie, 


aki nyelvoktatással vagy nyelvfejlesztéssel foglalkozik: 


Szempontok Nyelvelsajátítás Nyelvtanulás 
Mentális vezérlés nem tudatos tudatos 
Cél az üzenet átadása a nyelvről való tudás átadása 
Fókuszban a nyelvi funkció a nyelvi forma 
Legfontosabb érték a kockázatvállalás a nyelvi precizitás 


Tanári szerep 


partner, beszélgetőtárs 


előíró, irányító és ellenőrző 


Tanulói szerep 


a szabályokat érzi 


a szabályokat követi 


Hibajavítás nem ajánlott, kötelező része 
gátlást okozhat a folyamatnak 

A kommunikáció folyamat jellegű produktum jellegű 

A tanulás módja integratív specifikus 


2. táblázat. Krashen (1981) nyelvelsajátítás és nyelvtanulás közötti különbségtétele 
Forrás: Kovács (2014) alapján 


Bár az elsajátítást gyakran az anyanyelvvel hozzák kapcsolatba, a tanulást pedig az 
idegen nyelvvel, nem szabad megfeledkeznünk arról, hogy idegennyelv-elsajátításról 
beszélhetünk felnőttek esetében is, például rövidebb vagy hosszabb külföldi tartóz- 
kodás esetén, illetve az anyanyelvre is vonatkoztatható a tanulás, például egy szakma 
nyelvének megismerésekor. Amiért az elsajátítás mint elnevezés fontos lehet az óvoda- 
pedagógusok számára, az a folyamat természetességében rejlik. Ezt a természetességet 
érdemes megvalósítani az óvodai nyelvfejlesztésben is úgy, hogy az ne tudatos tanulás, 
hanem spontán nyelvelsajátítás legyen. Ha ezt az elvet elfogadjuk, és szem előtt tart- 
juk, az idegennyelv-fejlesztés módszerei közelíteni fognak az anyanyelv fejlesztésének 
módszereihez, ami azért is célszerű, mert ily módon az anyanyelvi nevelés támogatni 


fogja az idegen nyelvi nevelést, és fordítva (M. Batári, 2008). 


Ervek és ellenérvek 


Még mindig sok a bizonytalanság a korai nyelvfejlesztés szükségességének és hasz- 
nosságának kérdésében. A kritikus periódus elméletre alapozva (Navracsics, 1998) a 
, minél előbb, annál jobb" elve alapján az egyik tábor szilárdan hisz a korai nyelvfej- 
lesztés hasznában, míg az ellenérvek leginkább pszichológiai okokra hivatkozva elvetik 
azt. Mivel egyikre sincsenek meggyőző kutatási eredmények, tapasztalt kutatók nem 
foglalnak állást a pro és kontra vitában. Hoffmann (1991) - figyelmen kívül hagyva azt 
a feltevést, miszerint ,a gyerekek eleve könnyebben tanulnak nyelveket, mint a felnőttek" 
(1991, p. 35) — felhívja a figyelmet arra, hogy a gyerekek előnyben vannak a , fonezikai 
képességek" (1991, p. 36) terén. Ugyanakkor rávilágít, akárcsak Ellis (1994) arra, hogy a 
felnőttek jobb kognitív és érettebb szociális képességeik miatt — különösen a szókincset 
tekintve — gyorsabban jutnak előre a nyelvtanulásban. Johnstone (2002) beható vizs- 
gálata is azt mutatja, hogy bizonyos területeken a gyerekek vannak előnyben (fonetika, 
időfaktor, gátlások), míg másokon a felnőttek (motiváció, célirányosság, érettség). 

Az érvek és ellenérvek labirintusában érdemes megvizsgálni Kovács (2009) állí- 
tásait, melyek szembeállítják a félelmeket a pedagógiai gyakorlattal (3. táblázat). (A 
félelmeket itt tév/hiteknek nevezem): 

Tév/ hit Magyarázat Megjegyzés 


1. ) Éretlenség Az óvodás éretlen az] Az idegen nyelv tanulása mást jelent a 
idegen nyelv szellemi ] gyermek (elsajátítás) és mást a felnőtt 
megterhelésére. (tanulás) számára. Ezért az agy nem 
terhelődik meg jobban, mint az anya- 


nyelv elsajátításakor. 


2. ) Anyanyelvi prioritás ] Először az anyanyelvet ] Agyunkban korlátlan hely van a nyel- 


kell megtanulnia. vek tárolására. A nyelvek nem kizárják, 
hanem kiegészítik egymást. 

3. ] Haszontalanság A korai idegennyelv- Ez más gyermekkori tevékenységek- 
fejlesztésnek nincs szá- [re is érvényes (pl. a számolásra). A 
mottevő haszna. különféle kódok erősítik a divergens 

gondolkodást. 

4. ] Megvonás Az idegen nyelv elveszi ] A nyelvelsajátítás soha nem elkülönítve, 
az időt a játéktól. hanem más tevékenységekbe (pl. fizikai 


aktivitás vagy éneklés) beágyazva mű- 
ködik, s kapcsolódik az érzékekhez. Így 
a nyelvelsajátítás — megfelelő módsze- 
rekkel — a játék szerves részévé válik. 


5. ] Szakemberhiány Nincs elegendő szak- ] Magyarországon is növekednek a korai 
ember e területen. idegennyelv-elsajátítás . módszertanát 
nyújtó képzések. 


3. táblázat. Tév/ hitek a korai nyelvelsajátításról 
Forrás: Kovács (2009) alapján 


A vita mára lecsendesedni látszik. Ennek egyik oka az lehet, hogy felnőtt egy olyan 
generáció, akinek az idegen nyelv használata élete szerves részévé vált, s ez alapján sze- 
retné, hogy gyermeke a lehető legkisebb kortól részesülhessen belőle. A szakemberek 
feladata pedig ma már nem annyira a nyelvi fejlesztés létjogosultságának bizonyga- 
tásában rejlik, sokkal inkább az adekvát módszerek megtalálásában és fejlesztésében. 


A gyakorlati megvalósítás 


Az Angol nyelv az óvodában specializáció vonatkozásában a módszerek kettősek, 
hiszen azok egyrészt az óvodapedagógus-hallgatók képzésére vonatkoznak, másrészt 
magára az óvodai munkára. Előbbiért az egyetem oktatói, míg utóbbiért a gyakorló- 
óvoda pedagógusai vállalták a felelősséget. Mindemellett szoros együttműködésben 
kellett működni, mivel a két terület elválaszthatatlan egymástól: egymást befolyá- 
soljak, inspirálják. Így, amikor a specializáció gyakorlati megvalósításáról szólunk, el- 
sősorban az óvodát kell kiindulópontnak tekinteni, ott kell meghatározni a célokat, 
melyekhez megfelelő tevékenységeket lehet rendelni. Az első kérdés tehát módszerek 
tekintetében az óvodai metodikára vonatkozott. 


Az óvodai módszer 


Az óvodai nevelésben, ha a nevelő-gyermek relációját vizsgáljuk, két alapvető mód- 
szert ismerünk: 

1. az egy személy — egy nyelv és 
2. a játékos kétnyelvű módszert. 


Az első módszer szerint két óvónő van jelen a csoportban: az egyik anyanyelve 
megegyezik a gyermekek anyanyelvével, a másiké eltér (Busch, 2011). Ez a modell 
megpróbálja azt a természetes állapotot utánozni, amely a vegyes házasságokra jel- 
lemző. A módszer előnye, hogy az óvodás az autentikus nyelvet sajátítja el, melynek 
különös jelentősége van például a kiejtés szempontjából. A gyermekek általában rövid 
időn belül azonosítják a személyeket, s a megfelelő óvónővel a megfelelő nyelvet hasz- 
nálják. Amennyiben a módszert következetesen, pedagógiai, még inkább pszicholó- 
giai szempontból kellő körültekintéssel alkalmazzák, a haladás rendkívül szembeötlő 
lehet. A módszer gyakorlati hátránya, hogy Magyarországon kevés óvodában való- 
sítható csak meg, mivel csekély azoknak az angol anyanyelvű óvodapedagógusoknak 
a száma, akik nálunk kívánnak dolgozni. Bár a haladás kevésbé látványos a második 
módszer esetében, mégis ez tűnik kivitelezhetőbbnek a magyar óvodákban. Ennél a 
metódusnál az óvónő maga válik kérnyelvű modellé a gyermekek számára, akik játékos, 
élvezetes formában sajátítják el az idegen nyelvet. 

Magyarországon komoly hagyományai vannak a nemzetiségi óvodapedagógus- 
képzésnek, mely a kultúra mellett értelemszerűen a nyelvet is magában foglalja. A 
jövő óvodapedagógusai választhatnak a horvát, a német, a román, a szerb, a szlovén 
és a cigány nyelvek között. A kisebbségi nyelvektől eltekintve más idegen nyelven 
nem valósult még meg akkreditált korai nyelvfejlesztés a 2000-es éveket megelőzően. 
A Soproni Benedek Elek Pedagógiai Kar abban a szerencsés helyzetben volt, hogy 
módszertani tapasztalatokat gyűjthetett a német nemzetiségi óvodapedagógusoktól 
(Ialabér és Babai, 2004). Az angol nyelvi specializáció mintája a német nemzetiségi 
képzés, mely — bár megfelelő alap — sok helyütt természetszerűen módosításra szo- 
rult. A program az előzőekben vázolt játékos kétnyelvű módszerre, Talabér Ferencné 
Játék a szavakkal, játék a beszéddel programjára épült. A cél kettős volt: egyrészt az 
angol nyelv játékos bevezetése a legkisebb korosztály számára óvodai tevékenységekbe 
ágyazva, másrészt a 3-6 éves korosztályt nevelő leendő pedagógusok képzése. 

Az óvodai program 

Az Angol nyelv az óvodában specializáció a gyakorlatban az egyetem gyakorlóóvo- 
dáiban valósul meg. A 2006/07-es tanévben a Lewinszky Anna Gyakorló Ovoda se- 
gítségével indult az óvodai program, mely mára már az Aranykapu gyakorlóóvodában 
is folyik. A Hétszínvirág csoportban Soósné Orbán Györgyi vállalta a kihívást, hogy a 
legkisebbeket is bevezesse az angol nyelv rejtelmeibe, miközben a specializációt végző 
hallgatókat is mentorálta. A feladat nem volt mindennapi, hiszen úttörőként, elsőként 
a városban igyekezett egy már működő óvodai programba beilleszteni a magyar—an- 
gol kétnyelvű nevelést. 

Kezdetben a Szep by Szep (Lépésről lépésre) programhoz kapcsolódott az angol nyelvi 
fejlesztés. E szerint a program szerint hét tevekénységi központ kap helyet a csoport- 
ban: 1. családi szituációs szerepjáték, 2. építőjáték/ barkácsolás, 3. manipulációs, 4. 
homok-víz-asztal, 5. környezeti-tudományos, 6. irodalmi és ének-zenei, 7. művészeti. 
Ezekhez a központokhoz társul az idegen nyelv integrált módon, az összes elemet fel- 

használva, áthatva úgy, hogy a gyermekek napirendjébe szervesen illeszkedjék az ide- 
gen nyelv. A kezdeti elgondolás, miszerint egy adott programon belül valósítható meg 
a nyelvi nevelés, évekig működött, ám egy idő után szűknek bizonyultak a keretek, s 
az elméleti tudás bővülésével, a gyakorlati tapasztalatok felhalmozódásával kialakult a 
változtatás igénye: az idegen nyelvi fejlesztés önálló programként is megállta a helyét. 
A 2010-ben megszületett program a Játékos angol nyelvelsajátítás gazdag módszerta- 
ni repertoárral (Soósné, 2010) elnevezést kapta. A bevezetőben a program megemlíti a 
mai európai és magyarországi tendenciát, miszerint kialakult egy olyan nevelési igény, 
amely egyre inkább megkívánja az óvodáktól az idegen nyelv fejlesztését is. Felvázolja 
a játékos nyelvelsajátítás pszicho- és szociolingvisztikai hátterét, majd sorra veszi a 
különböző nevelési területeket az idegen nyelvi fejlesztés szemszögéből. Meghatároz- 
za az óvodában azokat a tanulási formákat, melyek keretében az idegen nyelv megje- 
lenik, majd ismerteti a szervezeti kereteket, s a rendelkezésre álló tárgyi feltételeket. 
A program kiegészül foglalkozásvázlatokkal és módszertani leírásokkal. Utóbbiak 
konkrét idegen nyelvi tevékenységleírásokkal kívánnak ötleteket adni az adott nevelé- 
si területeken belül. A gazdag képanyaggal illusztrált program összegzéseként megál- 
lapítható, hogy legfőbb célnak az angol nyelv iránti érdeklődés felkeltését tekinti, s a 
kétnyelvű program szellemében a tevékenységeket az angol és a magyar nyelv tudatos 
váltogatásával (kódváltás) kívánja megvalósítani. Módszertani alapelvnek tekinthető a 
játékosság, ami hozzásegíti a gyermeket az idegen nyelvhez történő kényszermentes, 
pozitív hozzáálláshoz, valamint motiválja őt a nyelv elsajátításában. Egyértelmű az 
állásfoglalás arra vonatkozóan is, hogy mi az, amit az óvodapedagógusnak vállalnia 
kell az idegen nyelvi fejlesztés során. 
, Biztosítanunk kell a nyelvelsajátítás terén: 

" a játéktevékenységekbe ágyazott spontán nyelvelsajátítás lehetőségét 

:  nyelvértést, különböző foglalkozásokon keresztül 

" az angol nyelvet szituatív és cselekvésorientált tevékenységeken keresztül 

:" az óvónő szoros érzelmi kapcsolatát a gyermekkel 

:" az érzékszerveken keresztüli tapasztalást: hallás, látás, mozgással való 

összekapcsolás 
" gazdag eszköztár módszerekben és foglalkozási eszközökben egyaránt" (Soósné, 
2010, p. 3) 


Az óvodai tevékenységek 


Az előző fejezetekben láttuk, hogy miként különül el nyelvtanulás és nyelvelsajá- 
títás, s melyek a jellemzőik. Amikor óvodai tevekénységekről és nyelvfejlesztésről be- 
szélünk, megfigyelhetjük, hogy az idegen nyelvi nevelés nem válik szét élesen a többi 
tevékenységtől. Valójában annyi történik, hogy nem az anyanyelvet használjuk, hanem 
egy másik nyelvet, azaz kódot váltunk. Fontos tudatosítani, hogy az idegen nyelvi 
szókincstár jelentős része nem közvetít új ismereteket. Azzal, hogy valaki megtanulja 
például a számokat, színeket, testrészeket idegen nyelven, a világról szóló ismeretei 
nem bővülnek. (Természetesen minden nyelv szókincsének vannak olyan kulturális 
konnotációi, melyeknél maga a szó, szókapcsolat is új fogalmat tartalmaz, de itt most 
nem feladatunk ennek a jelenségnek a boncolgatása.) Ennek tisztázása azért alapvető 
fontosságú az idegen nyelvet fejlesztő pedagógusjelöltek számára, mert tudniuk kell, 

hogy a hagyományos — a magyar óvodapedagógiából már ismert — tevékenységi for- 
mák megfelelő felkészüléssel és motiváltatással alkalmazhatók az idegen nyelvi neve- 
lés keretein belül is. 

Ahogy azt az óvodai program egyértelműen kifejti, az óvodáskorúak számára va- 
lamennyi tevekénység alapja a játék. Egyszerűbb szerepjátékokban, de komplexebb 
szabály- vagy irányított játékokban az alapszókincs elsajátításában, és még egyszerűbb 
instrukciók adásában is alkalmazható az idegen nyelv. Ezért lehetnek népszerűek a 
memória-, kártya- és társasjátékok az idegen nyelvi ZTGSZEÉS DE, Az irodalmi és a 
zenei nevelés (1. kép) gyakran kapcsoló- ? ; j 
dik egymáshoz. Az angol versek, mondó- 
kák megismerésekor óriási szerepe van a 
ritmusnak, mozgásnak, dallamnak, mivel 
valamennyi segíti a bevésés, majd a visz- 
szaidézés fázisait, s az elsajátítás jellemzői ! ; 
szerint észrevétlenül ragadja meg a gyer- 
meket a szókincs, a kiejtés, az intonáció. 
Meséknél olyan mesét érdemes mondani 
(leginkább bemutatni, például bábozással), 
ami már ismerős az anyanyelven, vagy csak 
a mese egyes részeit (szereplők, helyszínek 
megismerése) megbeszélni. 

Mondókák, dalok, beszédpanelek bele- 
szőhetők a vizuális nevelésbe is, rövidebb 
beszélgetések is elhangozhatnak az adott 
produktummal kapcsolatban. A környe- 
zeti nevelésben a már magyarul jól ismert 
fogalmakat, a gyermeket körülvevő világ 
jelenségeit idegen nyelven is meg lehet 
ismertetni. Évszakok változásakor a gyer- 
mekek szívesen fogadják az időjós békát, 
Froggyt (2. kép), aki angolul számolhat 
be a napi időjárásról. Érdemes kimoz- 
dulni, hiszen ,erdőben, réten, folyóparton, 
tanosvényeken a lehetőségek végtelenek, csak 
ki kell menni a tantermek zárt bhelyiségeiből 
a nyitott tantermekbe" (Molnár, 2019, p. 
94). Alapvető matematikai elemek meg- 
ismerhetők angol nyelven is (számok), a 
tárgyak, növények, állatok tulajdonságai 
(színek, méretek) szintén. Munka jellegű 
tevékenységek (sütés-főzés, kertészkedés) 
is megfelelő alapot biztosítanak a kódvál- 


1. kép. Ének-zene kör Lovász Adriennel 
(Forrás: A szerző saját felvétele) 


tásra. Akárcsak a zenének, a mozgásnak is 
kiemelt szerepe van az idegen nyelvi fej- 


2. kép: Környezetismeret Bontó Petrával, 
Froggyval és Pussy cattel 
(Forrás: A szerző saját felvétele) 

lesztésben. Egyrészt könnyebben maradnak meg azok a szavak, kifejezések, melyeket 
mozgás kísér, másrészt fordítva is alkalmazhatjuk az idegen nyelvet, azaz a minden- 
napos testnevelés instrukcióit angolul is meg lehet adni. Így a nyelvfejlesztésbe észre- 
vétlenül kerülhetnek be az irányt mutató kifejezések, térbeli prepozíciók. Valamennyi 
tevekénység átgondolt felkészülést igényel az óvodapedagógus részéről annak érdeké- 
ben, hogy spontán játékos formában ismerkedjenek a gyermekek az idegen nyelvvel. 
A képzés sajátosságai 
Az Angol nyelv az óvodában specializáció? kialakításakor lehetett támaszkodni 
a német nemzetiségi képzés alaptantárgyaira, de figyelembe kellett venni az angol 
nyelv némettől eltérő magyarországi státuszát, melyek leginkább az irodalmi, kultu- 
rális és országismereti tárgyaknál mutatkoztak meg. Emellett sokkal inkább az volt a 
cél, hogy az EFL (English as a Foreign Language/ angol mint idegen nyelv) és ne a 
DAF (Deutsch als Fremdsprache/ német mint idegen nyelv) módszertani elemeiből 
épüljön fel a képzés. 
Mindent összevetve az alábbi tárgyak oktatásával indult meg a specializáció 2006 

szeptemberében: 

" — Angol stílusgyakorlat 

" . Angol nyelvművelés 

" " Angol leíró nyelvtan 

" . Angol gyakorlati nyelvtan 

" . Kétnyelvűség 

" . Angol óvodai foglalkozások módszertana 

" . Angol gyermekirodalom 

" . Angol irodalom 


" . Országismeret 


Alapozó tárgyakként elengedhetetlennek mutatkozott az Angol stílusgyakorlat, 
ami végigkísérte a hallgatókat öt féléven keresztül. A nyelvtani alapozásra szintén 
nagy hangsúlyt kellett fektetni, mivel a bemeneti szint kezdetekben nem mindig érte 
el a kívánt középfokot. Ugyanakkor diplomát csak középfokú nyelvvizsgával lehetett 
átvenni, és nemkívánatos helyzet adódhatott, ha éppen a nyelvi specializációt végző 
hallgatók nem érik el tanulmányaik végére a középfokot. A nyelvpedagógiai tárgyak 
gerincét olyan tárgyak adták, melyek még az angol nyelvtanárképzésben sem voltak 
szokványosak. Így indult el a Kétnyelvűség és az Angol óvodai foglalkozások mód- 
szertana. Az irodalmi-kulturális tárgyak tekintetében Az Angol irodalom, a mód- 
szertanhoz köthető Angol gyermekirodalom, illetve az Országismeret tárgyak adtak 
megfelelő hátteret a célnyelvű országok társadalmának és kultúrájának jobb megis- 
meréséhez. Mindezekhez társult az óvodai gyakorlat, mely az első félévtől kezdve a 
magyar—angol kétnyelvűség jegyében telt. A hat féléves képzést komplex angol nyelvű 
szigorlat zárta, mely a kétnyelvűség, módszertan, irodalom s gyermekirodalom tár- 
gyakra épült. Az álamvizsgán módszertani ismeretekből kellett számot adniuk a hall- 
gatóknak. 

— Időközben a képzés ugyanebben a struktúrában tartalmi megújulásoknak lehetett 
2 Bővebben: http://www.bpk.nyme.hu/index.php?id-6890L-18id-6890 

tanúja. A frissítést leginkább az indokolta, hogy a bejövő hallgatók egyre nagyobb 
számban rendelkeztek középfokú nyelvvizsgával, némelyek — két tanítási nyelvű kö- 
zépiskolába járván — felsőfokkal, illetve célnyelvi országban szerzett tapasztalattal is, 
így a tételes nyelvtani tárgyak beépültek a stílusgyakorlatba. A stílusgyakorlat szintén 
modern tartalmakkal frissült: ma Angol kommunikációs gyakorlatok cím alatt fut, és 
magában foglalja a digitális tananyagoktól kezdve a külföldi kapcsolatok kínálta leg- 
újabb lehetőségeket (eTwinning). Az angol irodalom amerikai irodalommal bővült, az 
országismeret interkulturális ismereteket jelent. A szociolingvisztikai és nyelvpedagó- 
giai alaptárgyak közül a kétnyelvűség igyekszik nyomon követni a legújabb nyelvészti 
kutatásokat, míg a módszertan már elnevezésében is hangsúlyozza a kétnyelvűséget 
(Magyar-angol módszertani ismeretek). A korai kétnyelvű nyelvfejlesztést kuta- 
tó szakdolgozatok számának gyarapodásával, és a külföldi hallgatók megjelenésével 
ügyelni kell arra, hogy a hallgatók kutatási és tanulmányi eredményeiket megfelelő 
formában, szóban és írásban egyaránt be tudják mutatni idegen nyelven. Ezen igény 
kielégítésére szolgál az English for Academic Purposes/ EAP (Angol nyelv tudomá- 
nyos célokra) elnevezésű tárgy. A tanulmányokat záró angol nyelvi szigorlat sajnálatos 
módon a kreditátrendeződéseknek esett áldozatául, ugyanakkor több kollokviumon 
számolhatnak be a hallgatók az elsajátított ismeretekről, a záróvizsgán pedig komplex 
— gyakorlatorientált — beszámolóra kerül sor módszertanból és kétnyelvűségből. 
A program értékei és hozadékai 

A fenti jellemzők olyan — kezdetben még nem is várt és remélt — hozadékokkal 
szolgálnak, melyek gazdagítják a hazai óvodapedagógus-képzést, és színesítik a Be- 
nedek Elek Pedagógiai Kar képzési palettáját. Lassan próbáljuk legyőzni azt a hát- 
rányt, ami a nem kellően képzett két nyelvet fejlesztő óvodapedagógusok hiányából 
fakadt. Ma már Sopron mellett Budapesten és Hajdúböszörményben is képeznek 
olyan óvodapedagógusokat, akik nyelvi kompetenciáik mélyítése mellett nyelvpeda- 
gógiai ismereteikkel felvértezve a 90-es évek korai nyelvfejlesztésben tett kísérletei 
után értő módon fejlesztik a kisgyermekek idegen nyelvi kompetenciáit. Az óvodai 
és a képzési munka mellett az Angol nyelv az óvodában specializáció termékenyen 
hatott a kutatásokra az oktatók és a hallgatók körében egyaránt. Számos szakdolgozat 
született a magyar—angol kétnyelvűség gyakorlati megvalósításának témájában, és elő- 
térbe került a multilingvális és multikulturális nevelés tanulmányozása is. Utóbbiból 
több díjat nyert OTDK-dolgozat is született Horváth Dorottya Csenge hallgatótól? 
(Kitzinger, 2011). A dolgozatok, tanulmányok mellett digitális tananyag készítésére is 
sor kerülti, s előadások is terjesztették itthon és külföldön a Benedek Karon folytatott 
munkát. Ezzel megindult a jó gyakorlatok cseréje, melynek fontos állomása a 2018- 
ban szlovák, bolgár és indonéz partnerekkel közösen útjára indított KA2-projekt". 

Arra, hogy az idegen nyelvi képzések serkentik-e a nemzetközti kapcsolatokat, 
vagy a nemzetközi kapcsolatok motiválják a specializációban részt vevő hallgatókat, 
nehéz válaszolni. lény, hogy Magyarország 2004-es csatlakozása az Európai Unióhoz 


3 Felkészítő tanára: Tárnok Péter 

4  EFOP 3.4.3-as projekt keretein belül: Kitzinger, A. (2019). Focus on Early English Language 
Development (FEED). 

5 — KA2-projekt címe: Curriculum for cultural and social diversity in preschool education 

addig nem látott lehetőségeket hozott a felsőoktatásba, és értelemszerűen a mobilitási 
lehetőségekből azok profitálhatak legtöbbet, akiknek idegennyelv-tudása azt lehetővé 
teszi. Az angol specializációt felvett hallgatók 2008-as csoportos londoni tanulmány- 
útjuk után kiemelkedő aktivitást mutatnak az Erasmus- hallgatói mobilitások terén 
is. A világ első számú /ingua francájának gyakorlása számos hallgatót vitt a Benedek 
Elek Karról külföldre: Nagy-Britanniától kezdve Olaszországon, Spanyolországon, 
Lengyelországon át egészen Norvégiáig vitt az útjuk. A partnerintézményekbe szóló 
mobilitások nyelvi, interkulturális és szakmai hozadéka oktató és hallgató számára 
egyaránt felbecsülhetetlen (Molnár és Hartl, 2017). A külföldi hallgatók Európa szá- 
mos országán kívül Kazahsztánból is érkeznek. Ők döntő többségben angol nyelven 
előadott tárgyakat vesznek fel, s óvodai gyakorlatukat is angolos csoportban végzik. 
E tekintetben az angol nyelvi specializáció a nemzetköziesítés egyik motorjának is 
tekinthető. 


Összefoglalás 


A program alapvetően azzal a céllal indult, s folyik sikeresen 14. éve, hogy egy 
olyan korai nyelvelsajátítási lehetőséget biztosítson az óvodás gyermekek számára, 
amely összhangban áll életkori sajátosságaikkal és játékos módszerekkel, többnyire 
más óvodai tevékenységeket is felhasználva vagy éppen azokba ágyazva (/earning by 
doing) közvetíti az angol nyelvet a legkisebbek számára. Mindezek megvalósításá- 
hoz fel kellett ismerni az új társadalmi berendezkedést, a szociolingvisztikai kihí- 
vásokat és igényeket. Ma leginkább az a feladat, hogy a legújabb nyelvpedagógiai, 
pszicholingvisztikai és neuropedagógiai kutatásokkal ( Varga, 2018; Varga és Szécsi, 
2018) lépést tartva kell haladni, bővíteni ismereteinket az állandóan fejlődő gyermeki 
tanulásról alkotott legmodernebb elméletekkel ( Varga és Kissné, 2015), s továbbfej- 
leszteni azt a programot, amelynek kettős arculata abban rejlik, hogy működőképes az 
óvodában, és stabil hátteret biztosít a kétnyelvű óvodapedagógus-képzéshez. 

A gyermeki idegrendszerről alkotott elméletek 
pedagógiai beágyazottságának 
paradigmatikus változásai 


Varga László, 
Viktoria Farnady-Landerl 


KISGYERMEKKORI , 


NEUROPEDAGÓGIA /4 


,4z agy felépül, nem születik." 
(Jack Sbonkoff; 
Harvard University) 


Absztrakt 


A Soproni Egyetem Benedek Elek Pedagógiai Kar számára rendkívül fontos amúltés 
a hagyományok ápolása, mivel az intézmény egyik esszenciális erőssége töretlen és pél- 
dás múltja. A 2019-2020. akadémiai évben a soproni óvodapedagógus képzés 120 éves 
jubileumát, valamint az intézmény és a képzés felsőfokúvá válásának 60. évfordulóját 
ünnepeljük. Írásunkkal elődeink tisztességgel és alázattal végzett munkássága előtt 
hajtunk fejet. Az emlékezés komoly kötelezettséggel is jár, hiszen tovább kell vinnünk 
a jeles örökséget. A fejlődésre példa a Soproni Egyetem Benedek Elek Pedagógiai 
Karán működő, a hazánkban unikálisnak mondható Nemzetközi Kisgyermekkori 
Neuropedagógia Kutatócsoport és Laboratórium. Az interdiszciplináris tudomány 
és kutatási terület a kisgyermekkorról folytatott hazai és nemzetközi tudományos 
diskurzusok és innovációk birtokában válaszokat keres a legújabb kisgyermekkori 
neurológiai kutatási eredmények pedagógiai hasznosításának lehetőségeire. Jelen írás 
a kisgyermekkori tanulásról, a gyermeki idegrendszerről alkotott elméletek pedagógiai 

beágyazottságának paradigmatikus változásait mutatja be a Benedek Elek Pedagógiai 
Kar oktatási, kutatási és innovációs tevékenysége tükrében. 


Mágikus szivacs — a lehetőségek ablaka 


A Benedek Elek Pedagógiai Kar történetének tudományos igényű bemutatása, a 
karon folyó oktatói és tudományos munka neveléstörténeti és jelenkori átfogó mél- 
tatása részben már megtörtént. Többek között az óvónőképzés dualizmus kori törté- 
netéről (Patyi, 2013), illetve - korábban - a képzés felsőfokúvá válása 50. évfordulója 
alkalmából készült kiváló munka a témában (Patyi-Sarkady-Simon, 2009). A legfris- 
sebb összegző írás a soproni felsőfokú óvodapedagógus képzés elmúlt hatvan eszten- 
dejére emlékezik (Patyi, 2020). 

A kar innovációs szándékát és tevékenységét kitűnően példázza három nagyon 
fontos, paradigmatikus változásokat is generáló helyi kezdeményezés. Az egyik a 
nyolcvanans években elindult alternatív pedagógiai irányok megjelenése a képzésben 
és a továbbképzésben, különös tekintettel a Freinet pedagógia adaptációjára az óvodai 
nevelésben (Kissné Zsámboki 2015). A következő fontos, unikális mérföldkő a korai 
idegennyelvi elsajátításhoz, a multikulturális neveléshez kötődő kutatások (Kitzinger, 
2019) és az angol nyelv az óvodában specializáció elindulása volt (Kitzinger, 2010). 
A kar kutatási- és oktatási portfóliójának harmadik, rendkívül jelentős innovációja a 
közelmúltban elindult fenntarthatóság, természetbeni tanulás kutatása, az erdőpeda- 
gógia doktori program, kiemelten figyelve a kora gyermekkori aspektusokra és meg- 
közelítésekre (Molnár, 2019). 

A kisgyermekkor, gyermekkor, az emberi élet első éveinek értelmezésében és meg- 
értésében az utóbbi évtizedekben paradigmatikus változások következtek be (Sza- 
bolcs és Golnhofer, 2005). A korábban vallott tudományos megközelítések szerint 
az emberi agy fejlődése lineáris jellegű, így a gyermek egyfajta , még nem tökéletes 
lény". Ez a paradigma a gyermeket a felnőtt viszonyában tudta csak elképzelni, a jövő 
szempontjából tartotta a gyermekkort értelmezhetőnek, mintegy hiányállapotként 
definiálva. A gyermek legfőbb jellemzője így az a hiányállapot, mely a fejlődés és a 
fejlesztés révén megszüntethető, vagyis a gyermek a felnőttség , normális" állapotába 
eljuttatható, azaz a gyermekkor fejlődési íve mentén a gyermekek , belenőnek" a fel- 
nőttek világába. Ugyanakkor a gyermekség értelmezése mentén megjelent a modern 
kor tudományos eredményeit figyelembe vevő gondolkodás, miszerint a gyermekkor- 
nak önálló értéke és funkciója van, a gyermekkor sajátos értékrenddel rendelkezik, 
értelmezni pedig saját mércéjével érdemes és lehetséges. Elismerve és elfogadva az 
emberi életút szakaszainak egymásutániságát, kapcsolódásait, továbbá az egyes élet- 
szakaszok alapvető jellemzőit és funkcióit, egy merőben újszerű és unikális pedagógiai 
megközelítés bemutatására vállalkozunk. 

A kisgyermekkori neuropedagógia a gyermekneurológia kutatási eredményeinek, 
a gyermekkori idegélettan elméletének és a kisgyermekkor pedagógiájának — közel- 
múltban felerősödött — párbeszédéből született interdiszciplináris tudomány ( Varga 
és Szécsi, 2018). A Soproni Egyetem Benedek Elek Pedagógiai Karán évek óta sike- 
resen működik a Kisgyermekkori Neuropedagógia Kutatócsoport és Laboratórium 
(NeuPedLab), mely a kisgyermekkorról folytatott hazai és nemzetközi tudományos 
diskurzusok és innovációk birtokában válaszokat keres a legújabb kisgyermekkori ne- 


urológiai kutatási eredmények pedagógiai hasznosításának lehetőségeire. A pedagógi- 
ai megítélés ezt a kérdéskört korábban a gyógypedagógia tárgykörébe sorolta, ma már 
a megközelítés erősen pozitivista, az egészséges gyermekből indul ki, elsősorban nem 
a deficittel, nem a hiányállapottal foglalkozik, sokkal inkább azt vizsgálja, hogyan tá- 
mogathatjuk meg a gyermek idegrendszerének fejlődését a pedagógia eszközrendsze- 
rével. Kutatásunk elsősorban nem a mentális zavarokra, a gyengeségekre és sérülésekre 
fókuszál, hanem a gyermeki erősségekre és erényekre. A pedagógiai kezelés nem kizá- 
rólag a rosszul működő funkciók , megjavításából" áll, hanem a jól működő funkciók 
továbbfejlesztéséből, a gyermeki tapasztalás teljes spektrumát vizsgálja, nem csupán a 
lélek árnyoldalait. Így tehát a kisgyermekkori neuropedagógia nem a hiányállapotból 
indul ki, nem deficitalapú, megközelítése inkább fejlődésfókuszú, pozitivista, konst- 
ruktivista és pragmatikus. 

Az eddigi kutatásokból ( Varga és Farnady-Landerl, 2017) kitűnik, hogy a legújabb 
neuro-tudományos eredmények figyelembevétele döntő módon befolyásolja a peda- 
gógiai szakmai és innovációs tevékenységet. Ebből következően a kisgyermekkori 
agyfejlődés szolgálatába állított nevelő-fejlesztő munka hozzáadott értéke az óvoda- 
pedagógus módszertani megújulásra való törekvéseiben rejlik, aminek eredményeként 
az óvodáskori szenzitív periódus kiaknázásának irányvonala jól nyomon követhetővé 
válik. A neuro-tudományos eredmények átfogó megismerésének és szakmai kompe- 
tenciahatárokon belül történő hasznosításának kitüntetett figyelem tulajdonítható. 

A különböző tudományok képviselői együtt kutatják a varázslatos gyermeki elmét, 
annak fejlődését és az abba való beavatkozás felelősségét, jó szándékú lehetőségeit és 
átgondolt módját. A kisgyermekkori elme egy világra nyíló ablak, a soha vissza nem 
térő lehetőségek ablaka. Gyermekneurológus, neveléstudományi kutató, pszichológus 
és gyakorló pedagógus azon dolgozik, hogy — a párbeszédből, a közös gondolkodásból 
és kutatásból — újabb pedagógiai elméletek, innovációk szülessenek, megtámogatva a 
neurológia és a pedagógia közös tőről fakadó új tudományának fejlődését. 

Az emberi elme egy titokzatos szerv, mely állandó kihívások elé állítja a tudósokat 
és a kisgyermeknevelőket. A kutatási projekt két kulcsfontosságú vizsgálati területet 
foglal magába: a neurológia eredményeinek hatását a pedagógia gyakorlatára, vala- 
mint a pedagógusok tudását a kisgyermekkori tanulás természetéről. A kisgyermek 
elméje születéskor egyáltalán nincs készen, így is mondhatjuk: az agy az egyetlen 
olyan szervünk, mely túl korán születik. Az első nyolc esztendő az agyfejlődés csúcs- 
ideje, az elme bámulatos gyorsasággal fejlődik, hároméves korra az agyi hálózat már 
rendkívül fejlett. A kisgyermekkori nevelés és gondozás minősége jelentős mérték- 
ben befolyásolja az agyi hálózat és struktúra felépülését. Születéstől nyolcéves korig 
az agy olyan, mint egy mágikus szivacs — mindent magába szív. Ez az elme fejlő- 
désének legszenzitívebb időszaka, a , lehetőségek ablaka" — ekkor tanul az emberi 
elme a legtöbbet környezetéből. Az ablak viszonylag rövid ideig van nyitva, majd az 
ablak - nyolcéves kor körül kezdődő - becsukódásával párhuzamosan az alapvető agyi 
struktúra kiépülése is lassan befejeződik. 


Neuro-konstruktivista pedagógiai szemlélet 


Az agy erősen emocionális és erősen társas szerv — jobban, mint korábban gondoltuk. 
Ezek az agykutatás legújabb felismerései. Az intézmények által korábban túlságosan 

nagyra értékelt, prioritásként kezelt kognitív intelligencia mellett így egyre több szó 
esik az emocionális és a szociális nevelésről. A gyermekek fejlődése, nevelése, a kis- 
gyermekkori agyfejlődés megtámogatása egy nemzet gyarapodásának kritikus kérdése, 
mivel csak a boldog, kiegyensúlyozott és jó képességű gyermekek válhatnak alapjává egy 
prosperáló, hosszútávon fenntartható társadalomnak. Amikor okos módon befektetünk 
gyermekeinkbe és családjainkba, az a következő generációban biztosan megtérül. 

A Kutatócsoport kisgyermekekkel és pedagógusjelöltekkel végez vizsgálatokat. A 
klasszikus mérési eljárások mellett, a 21. század informatikai forradalmának következ- 
tében szükségszerű, hogy a gyermeki személyiség és fejlődés monitorozásában, a gyer- 
meki elme működésének, érzelmi életének feltérképezésében is megjelenjenek új utak, 
eljárások, innovatív technikai vívmányok. A kutatás során használt, projekt segítségével 
megvásárolt díjnyertes Emotiv EPOC-: NeurolHeadset egy skálázható és kontextuális 
humán agykutatásra alkalmas készülék (Kissné Zsámboki - Farnady-Landerl, 2018). 
A készülék segítségével viszonylag egyszerűen lehet megfigyelni a gyermeki idegrend- 
szer kognitív, emocionális tevékenységét, arcmimikáját, hangulatváltozását és fejmoz- 
gását. Ezekhez az adatokhoz egy könnyen használható programozói felületen keresztül 
hozzá lehet férni, így bármilyen alkalmazásba könnyen integrálható. Az Emotiv Epoc 
Headset képes érzékelni a valós idejű változásokat az agy működésében, akár nagyon 
kismértékű feszültség-változások formájában is. Azért előnyös számunkra, mert nem- 
csak az agyhullámokat, hanem az érzelmeket és arckifejezéseket is képes kezelni. Az 
EPOC- jó lefedettséget biztosít a frontális és a prefrontális lebenyek esetében, valamint 
lefedi a temporális, parietális és occipitális lebenyeket is. Hat különböző kognitív álla- 
potot mér valós időben: izgalom (arousal), érdeklődés (valencia), stressz (frusztráció), 
elkötelezettség unalom, figyelem (fókusz) és meditáció (relaxáció). 

A kutatással nyert adatok alátámasztják a konstruktív, továbbá a neuro-konstruktivista 
pedagógiai szemlélet érvényre juttatását az óvodai nevelés egészében. A gyermekek 
meglévő tudásának, tapasztalatainak és érdeklődésének figyelembevétele, emellett a kor- 
szerű nevelési alapelvek, a fejlesztő hatású környezet és a segítő-támogató kapcsolatok 
meglétére utaló jelek alapján az a következtetés vonható le, hogy a kedvező pedagógiai 
hatásrendszerben a fejlődő idegrendszer megtámogatásának módja sokkal célraveze- 
tőbb és eredményesebb. Az óvodai tevékenységrendszerben — a korábban megszokottól 
eltérően — a fixált gondolkodás helyébe lépő fejlődésfókuszú gondolkodás, az inspiráció, 
a kreativitás, a különböző megoldások és új utak keresése, az ,aha-élmény", a konstruk- 
tív felfedezés lehetőségeinek biztosítása kellőképpen alátámasztják a pedagógiai tuda- 
tosságot ( Varga és Borbás, 2017). 

A pedagógia hazai térképének átrajzolása, sőt esetenként újrarajzolása, a nevelésben 
rejlő lehetőségek és a nevelői felelősség számbavétele mindenképpen időszerű — külö- 
nös tekintettel a kisgyermekkor pedagógiájára. Számolnunk kell a gyermekkori neu- 
rológia legújabb eredményeinek pedagógiai következményeivel, hiszen a nevelés és a 
tanulás agyi háttere — meglátásunk szerint — egyfajta alap és kiindulási pont a pedagó- 
giai gyakorlat számára. Az elmélet, a tudományos kutatás a praxis számára most újfajta 
üzenettel állt elő, ezt az üzenetet a gyermekekkel foglalkozó szülőknek, nagyszülőknek, 
illetve a nevelést hivatásszerűen gyakorló szakembereknek meg kell hallaniuk. 


Az önmagát megteremtő gyermek 


A tanulásról alkotott kép folyamatosan változik. Sokan még ma is a tanulást az is- 
kolához kapcsolják, pedig egész életünkben tanulunk. Nem kisebbítve az intézményes 
tanulás jelentőségét, kijelenthetjük, hogy felnőtt korunkra tudásunk egy jelentős részét 
intézményen kívül szerezzük meg, szerencsére ma már egyre több szó esik az otthonról 
hozott tudásról, az észrevétlen (rejtett) tudáselsajátításról és tanítás nélküli tanulásról. 

Megismerve a gyermekkori agykutatás és tanulás legújabb eredményeit, megálla- 
píthatjuk, hogy életünk első éveiben — az intézményes tanulás előtti időszakban — sok 
minden eldől, ekkor alapozzuk meg a kisgyermek személyiségét, tudásrendszerét, a vi- 
lághoz és benne az emberekhez fűződő viszonyát. Nem mindegy tehát, hogy mit adunk 
és mit nem adunk kisgyermekeinknek az élet első éveiben, hiszen a gyermekkori agy 
az első hat esztendőben rendkívüli aktivitást mutat. Kár lenne ezt a szenzitív időszakot 
semmibe venni. Egy bizonyos: a tanulás az ember legáltalánosabb és legbonyolultabb 
tevékenysége. A legáltalánosabb, hiszen születésünktől halálunkig tanulunk; legbonyo- 
lultabb, hiszen az emberi agy működése még sok -— sok titkot és megválaszolatlan kér- 
dést rejteget. Az agykutatás már sok mindent feltárt a tanulás élettani, neurológiai hát- 
teréről, a memória működéséről, de még mindig sok a fehér folt az agy működésében. 
Maga a tudás a tanulás eredményeként az agyban létrejövő pszichikus képződmények 
rendszere — az agy területeit, fiziológiáját már egészen jól ismerjük, viszont annak ter- 
méke, maga a gondolat szellemi, ma még mindig nehezen vizsgáltató. 

A nevelés egyes társadalmi szakaszaiban különböző tanulásfelfogások láttak napvi- 
lágot, a középkor évszázadait elsősorban a jól körülhatárolt, pontosan definiált isme- 
retek átadása, közvetítése és számonkérése jellemezte. Ugyanakkor az empirizmus, a 
tapasztalati megismerésre épülő felfogás jelentős áttörést eredményezett a tanulás ér- 
telmezésében, mely szerint az érzékszervek rendkívül jelentős szerepet töltenek be a 
tanulás folyamatában. Comenius is gyakran idézi a híres középkori mondást, miszerint 
semmi nincs az értelmünkben, ami korábban nem lett volna az érzeteinkben, vagyis 
tudásunkat tapasztalatainkból merítjük. Ebből született meg Comenius szenzualista 
pedagógiája, melyben a szemléltetésnek, az ingergazdag környezetnek rendkívül nagy 
jelentőséget tulajdonít. Egyébként a gyermekkori agykutatás mai eredményei ismétel- 
ten alátámasztják a gyermeket ért korai ingerek, a tapasztalatokban gazdag környezet 
jelentőségét. Az empirizmusból nőtte ki magát az amerikai John Dewey által részlete- 
sen kidolgozott pragmatista pedagógia, mely szerint a tanulás nem más, mint tapaszta- 
lás és cselekvés, a tanulási folyamat lényege a cselekvési szituáció, melyben a pedagógus 
támogató, facilitáló szerepet tölt be (Dewey, 1912). Nem véletlen, hogy a XX. századi 
reformpedagógiai irányzatok szinte kivétel nélkül a tanítás helyett inkább a tanulásra, 
az ismeretátadás helyett a felfedezésre, a cselekvésre, a gyermekek tevékenykedtetésére 
helyezik a fő hangsúlyt (Németh és Ehrenhard, 1999). 

A XX. század végén megjelent egyik legújabb tanuláselméleti paradigma a konst- 
ruktív pedagógia, mely a megismerési folyamat helyett inkább a tanuló gyermekre, a 
gyermek belső világára koncentrál. A konstruktivista pedagógia magyarországi kép- 
viselője és terjesztője Nahalka István. A konstruktivista tanulásfelfogás szerint a tu- 
dás kész rendszerként nem vehető át a pedagógustól, a gyermek nem megszerzi, nem 
interiorizálja a tudást, hanem sokkal inkább létrehozza, megkonstruálja azt (Nahalka, 

2002). Ezért ennek az irányzatnak a filozófiája, központi kategóriája az önmagát meg- 
teremtő ember (self-made man). A megismerési folyamatnál sokkal fontosabb lesz így 
az értelmező, alkotó, strukturáló gyermeki elme. A tanulás így az aktív, megismerő el- 
mében zajlik, építve a gyermekben már meglévő tudás — bázisra, a folyamatosan változó, 
bővülő agyi struktúráira, amit a szakirodalom a , mentális térkép", vagy ,világmodell 
kifejezéssel definiál. Az újonnan megkonstruált ismeret, tapasztalat, képesség a gyermek 
által létrehozott struktúrába épül be, így a gyermek sajátjává válik, különös színezettel 
és minőséggel. A folyamat fő irányítója maga a világot megtanuló, felfedező gyermek, 
az önmagát megteremtő gyermek (self-made child); a pedagógus, a nevelő ennek az 
építkezési folyamatnak egyik katalizátora, segítője, támogatója. A tudást nem a pedagógus 
hozza létre a gyermekben, hanem segíti a tanuló kisgyermek saját gondolati struktúráinak 
felépülését, vagyis optimális feltételeket teremt ahhoz, hogy ez a belső építkezés minél 
eredményesebb legyen. Ez a szemléletmód fontos szerepet szán a pedagógusnak a 
gyerekek előzetes tudásának feltárásában és a segítő tanulási környezet kialakításában. 

A konstruktivizmus megalapozója Jean Piaget svájci pszichológus, aki szerint a meg- 
ismerés a való világ viszonyainak cselekvés segítségével történő belsővé válása, a tudás 
pedig aktív tevékenység eredményeképpen a környezetre reagáló rendszer. Piaget szerint 
a tudás az agy konstrukciós működésének eredménye, a belső világ, vagyis a kognitív 
rendszer és a külső világ, a tapasztalatok kölcsönhatása, egymásra hatása (Piaget, 1970). 
Piaget hatására a tanítvány, Seymour Papert tovább finomította a konstruktivizmus fel- 
fogását, miszerint a gyerekek saját gondolati struktúráik építői, továbbá el kell ismerni 
a tanítás nélküli tanulást. Papert szerint a gyermekek megismerési, tapasztalatszerzési 
motivációja leggyakrabban természetes, önkéntelenül érdeklődnek a környezetük iránt, 
melynek állandó vizsgálata, megfigyelése jellemzi őket (Papert, 1988). Az xészrevét- 
len; tanulás — tudásszerzés felfedező és érzékelő dominanciájú, gyakran nonverbális és 
teljes mértékben a kisgyermek által vezérelt. A konstruktív tanulásértelmezés szerint a 
gyerekek tudásukat a nekik megfelelően kialakított környezetben, a saját problémájuk- 
kal foglalkozva, aktív, alkotó, felfedező tevékenység során szerzik meg. Minden tanuló 
akkor kapja meg a továbblépéshez szükséges ismeretet — hívhatjuk építőanyagnak —, 
amikor arra munkájában szüksége van. Így a legnagyobb az esély arra, hogy az új infor- 
máció a kognitív struktúrába beépül, és valódi tudássá válik. A tanulás, mint tudásépítés 
(konstrukció) mindig a felnőttek által jól megszervezett és segített a gyerekek által irá- 
nyított és elfogadott módon, hiteles problémahelyzetek megoldása közben zajlik. 

A gyermek saját tudását tehát nem kész rendszerként veszi át, azt aktív konstruk- 
cióval saját maga hozza létre. A folyamat főszereplője így maga a tanuló kisgyermek, 
a pedagógusi segítség az ő szükségletéhez alkalmazkodik. A nevelő helyét és szere- 
pét vizsgálva a konstruktív pedagógiában, a Montessori-féle mottó jut eszünkbe: segíts 
nekem, hogy magam csinálhassam. A hagyományos, rendszerkövető tanítás-tanulási 
paradigmáról elmondhatjuk, hogy olcsóbb, jól kidolgozott, kézben tarthatóbb, előbb 
elérhető a (vélt) tudás. A konstruktivista tanulás-tanítás költségesebb, a nevelő részéről 
komolyabb felkészülést igényel, később érhető el a (valódi) tudás, ugyanakkor ez a ta- 
nulásértelmezés még minden részletében nem teljesen kidolgozott. 

Gerald Hüther (2015) szerint az emberi agyban jóval több lehetőség van, mint amit 
közülünk bárki is el tud képzelni. Az agy egy szociális szerv. Az agy nem számítógép, 


hanem sokkal inkább fa, amely igyekszik minél több ágat növeszteni. A számára leg- 
hasznosabb tápanyag pedig a lelkesedés. Az emberi élet elején az idegsejtek között csak 
egyszerű kapcsolat van. A használat során ezek aztán sokasodnak, sűrűsödnek és egyre 
bonyolultabbá válnak. A kis ösvények a használat során egyre szélesednek, és a gondol- 
kodás autóútjai illetve autópályái lesznek. Ezek az agyi kapcsolatok akkor épülnek és 
nőnek, ha az ember olyasmit tapasztal, ami megérinti. Az ember leghatékonyabb tanítói 
tehát a lelkesedés, az öröm és más hasonló érzések, nem pedig a padban görnyedés. A 
játszókorban lévő gyerekek azért tanulnak olyan gyorsan, mert agysejteiket a lelkesedés 
locsolókannája napjában számtalanszor megöntözi. 


Gyökereket és szárnyakat 


A modern biopszichológiai kutatások eredményei alapján nyilvánvalóvá vált, hogy 
az ember fejlődésének két szenzitív periódusa van: a kisgyermekkor és a serdülőkor. 
A kötődési, illetve az elsődleges megismerő rendszerek kialakulása az első három évre, 
a viselkedés állandóságát biztosító ellenőrző rendszerek kibontakozása, a kötődési és 
az érzelmi feszültségek mintegy újraaktiválódása a serdülőkorra tehető. A kritikus 
szakaszok tekintetében bizonyos esetekben nagyon korai és rövid, illetve igen hosszú 
kialakulási sávú, sokáig nyitott ablakú folyamatról beszélhetünk. Ennek alapján az 
emberi arc iránti érdeklődés szakasza 1 hónap, az érzelmi kötődési rendszeré 8-9 
hónap, a járásé 8-16 hónap, miközben a beszéd időintervalluma 0-5 év. Ez utóbbi 
kapcsán 3-4 éves kor között az idegrendszer szinaptikus sűrűsége eredményeképp 
szókincsrobbanás mutatkozik anyanyelvünk elemi grammatikájának stabilizálódásával 
együtt. A másodlagos kulturális kódok, mint az írás, az olvasás és a számolás az 
iskoláskor megnyúlt időszakában bontakoznak ki kumulatívan. Az utolsó nagy agyi 
változások 12 és 16 éves kor között lépnek fel, ami az elülső homloklebenyi területek 
mielinizálódásával jár (Pléh, 2015). 

A kultúrtechnikák elsajátítása közül az olvasás — főképp a kezdeti időszakban — 
igazi kihívást jelent az agynak, mivel erre a nagyon új feladatra nem készült fel. Az 
olvasástanulás voltaképp a beszélt nyelvre települ egyfajta , élőszödőként"és mindeközben 
a kiszolgáló agyi hálózatba olyanokat is bevon, amelyek ez idáig más feladatokat láttak 
el. A kutatók többsége ezt az agyi mechanizmust újrahasznosításnak nevezi. A betűk 
alapján a hangokhoz, illetve a hangok alapján a betűkhöz való hozzáférés az agykérgi 
integráció által válik lehetővé, amit a fejlődő gyermeki agy könnyedén teljesít. A kezdő 
olvasás azonban — amikor még az alapok lerakása történik — igencsak eltér a gyakorlott 
olvasástól. Utóbbi esetében húsz-huszonöt agyi terület összehangolt működése által 
válik lehetővé az ismeretlen szavak kibetűzése, illetve az ismerős szerkezetek azonnali 
megértése; a betűző olvasásért, továbbá a jelentésadásért külön agyi feldolgozó kör 
felel. A betű és a beszédhang sikeres agyi integrációjához több év, míg a szóformák 
gyors beazonosításához és a jelentéshez való automatikus hozzáféréshez minimum 
négy év szükséges. Egy másik terület, a zene úgynevezett ,agyfényesítő szerepéből" 
adódóan Csépe Valéria! szerint az ének, zene, a művészetek és a mozgás — mindezek 
transzferhatása a kognitív és az érzelmi fejlődésre vitathatatlan — a fejlődésben lévő 
agyi hálózatokra gyakorolt hatását jobban ki kellene aknázni a nevelésben, oktatásban, 


1 Csépe Valéria — A Természettudományi Kutatóközpont Agyi Képalkotó Központjának 
kutatócsoport-vezetője. 

mivel biológiai alapjait képezik a beszédnek, a nyelvi értésnek, az olvasásnak, illetve a 
matematika alapozásának (Csépe, 2016). 

Az érzelmi fejlődés aspektusából a kisgyermeki agy közvetlenül az interakciók 
sorozatában alakul, fejlődik. Mindebből következően az első életévben kiépített csecsemő- 
szülő kapcsolat minősége döntően meghatározza a gyermek agyának és idegrendszerének 
egész életre szóló huzalozását. Sue Gerhardt: Miért fontos a szeretet: hogyan alakítja 
a szerető gyengédség a csecsemők agyát című kötete érzékletes módon jeleníti meg az 
arousal, az izgalmi-éberségi szint normál tartományának beállítódását, a kapcsolatokon 
keresztüli fiziológiai és biológiai önszabályozás elsajátítását (Markham, 2016). 

Egy másfajta megközelítés szerint a csecsemők fejlődése úgynevezett reflektív 
kapcsolatban történik, melyben a reális énkép, az önbecsülés, az önbizalom, az érzelmi 
biztonság és a kötődési képesség aspektusából a kezdeményezésekre adott szeretetteljes, 
érzelmi válaszreakciók kitüntetett jelentőséggel bírnak (Stipkovits, 2017). 

Közel száz évvel ezelőtt fogalmazódott meg Harry Stack Sullivan amerikai 
pszichiáter elképzelése, miszerint a csecsemők érzékelik, emellett átveszik a 
szorongást szüleiktől, amely a félelem és/vagy a bizalomhiány formájában ölt testet. 
A kutatások során megerősítést nyert, hogy a gondozó hangja, érintése és mozdulatai 
képesek megnyugtatni a kisbabát, viszont akár szorongást kiváltó tényezőként is 
megjelenhetnek. Az ingerült hangokra, zajokra — ideértve a televízióból érkezőket is 
— válaszul a csecsemők úgynevezett stresszhormonjai még az alvási periódusokban is 
ugrásszerűen megszaporodnak. Optimális körülmények között az újszülött azonnali 
önmegnyugtatásra és meghitt kapcsolódásra huzalozott agyat ,épít ki". Pszichológiai 
értelemben a bizalom eredményeként kiépülő pozitív működőképes minta azt közvetíti, 
hogy az emberi kapcsolatokat a biztonság, illetve szeretetteljesség jellemzi. Abban az 
esetben, ha az adott környezet veszélyesnek tűnik, vagy nem megfelelő módon elégíti ki 
a szükségleteket, a kisbaba hiperéber, egyben bizalmatlan agyat építhet ki, mely a szűkös 
erőforrásokért folytatott versenyzésre és a küzdj vagy meneküljs válaszreakcióra van 
beállítva (Markham, 2016). 

A várandósság vége felé a magzat érzékszervei azok agyi kapcsolataival együtt 
olyan mértékben kifejlődnek, hogy lehetővé válik az első érzékszervi tapasztalatoknak 
— hintáztatás, anyai szívverés, zene, más egyéb alapzajok — a megszerzése, melyeket a 
magzat összekapcsol a melegséggel és a biztonsággal. A terhesség alatt megmutatkozó 
zavarok — anya szorongása, stresszes állapota; hirtelen zaj, hangoskodás — a védettség 
érzésének  meggyengüléséhez vezet, aminek  következményeként az újszülött 
szorongással, illetve bizonytalansággal jön világra. A születés előtti alapélmények a 
gyermek egész életét meghatározzák, egyben a bizalom alapját képezik. A születést 
követően az első és legfontosabb benyomások és tapasztalatok, amiket az újszülött 
megtanul, különleges érzésként raktározódnak el agyában, miszerint erőfeszítései az 
anyai közreműködéssel hozzásegíthetik az új világban érzett félelmei leküzdéséhez. 
Ezek az élmények, impulzusok igen mély tapasztalati lenyomatokat képeznek (Polster- 
Hüther, 2017). 

Napjainkbanis igazegy régi mondás: cA gyermekeink tőlünk kapjáka gyökereiket, hogy 
később szárnyakat növeszthessenek.5 (Markham, 2016, p. 65). A gyökerek voltaképpen 


azok a biztos érzelmi kötelékek, melyek a gyermeket az anyához, majd a későbbiek során 


az anyával szoros kapcsolatban álló és a gyermek életében lényeges szerepet betöltő 
személyekhez fűzik, mint az édesapa, a nagyszülők, vagy a rokonok és az egyéb közelálló 
személyek. Amennyiben az érzelmi biztonság hiányából fakadóan a kisgyermek az első 
életéveiben nem képes szoros és szilárd kapcsolatokat kiépíteni, jelképesen értelmezve 
xaz ágaik csökevényesek maradnak, a leveleik és a gyümölcseik aprók, és csak nyomokban 
fognak emlékeztetni mindarra, amivé válhattak volna.: (Polster-Hüther, 2017, p. 24). 
Ezek a gyermekek felnőttkorukban — ami az első vihart jelenti — elbuknak a világban való 
eligazodáskor. A fokozódó agresszivitás, a tanulási és magatartászavarok szintén intő jelei 
a korai kötődési sérüléseknek (Polster-Hüther, 2017). 

Az érzelmi kötődés vonatkozásában a kicsi gyermekeknél akkor alakul mélyre 
nyúló, viszont épp hogy csak elágazó gyökérzet, ha a stabil talajt biztosító személyek 
kis létszámban vannak jelen a csecsemő életében és igencsak hasonlítanak egymásra. 
Bojtos gyökérzet abban az esetben növekedik, amikor több és egymástól meglehetősen 
különböző személyekkel alakít ki kapcsolatot, viszont ezek az egyének csupán minimális 
biztonságérzetet nyújtanak számára. A kiegyensúlyozott és egyben zavartalan fejlődés 
érdekében a kisgyermekeknek mélyre nyúló és lehetőség szerint messzire szerteágazó 
gyökérzetet kell növeszteniük annak megéléséhez, hogy erősen és biztonságosan 
léteznek saját miliőjükben. Csakhogy a szárnyak nem maguktól növekednek. Az érzelmi 
biztonságot nyújtó közegben a gyermekek szilárd viszonyban állnak önmagukkal, 
szüleikkel és környezetükkel, emiatt nagyon hosszú ideig nyitottak maradnak a világ 
megismerésére, felfedezésére. Az érzelmi biztonság megélése nélkül azonban félnek 
a repüléstől. Azok a gyermekek, akik főgyökérzettel rendelkeznek, a mélyre nyúló 
kapaszkodás miatt nem képesek felemelkedni; a bojtos gyökérzetet növesztők ellenben 
annak a kockázatát vállalják, hogy a szárnyuk fejletté válása előtt kiszakadnak a talajból 
(Polster-Hüther, 2017). 

A kötődő nevelés lényegi sajátosságát a kisgyermekek érzelmi és testi szükségleteire 
adott megfelelő válaszreakciók sorozata adja. A biztos kötődés kialakulását célzó 
reszponzív nevelés eredményeként a csecsemők az első életévben elsajátítják a 
bizalommal kapcsolatos leckét, amely fiziológiailag bevésődik az agyukba. Allan Schore 
amerikai neurobiológus úgy vélekedik, hogy az első és az utána következő interakciók 
sorozatában az anya úgynevezett érzelmi programokat etelepíts kisbabája jobb 
agyféltekéjébe, amiket mintasablonként használ ahhoz, hogy a saját jobb agyféltekéjébe 
behuzalozza a megfelelő neurális áramköröket. Minél jobb a huzalozás, a csecsemő 
annál inkább képessé válik a másokhoz való kapcsolódásra, az érzelmei szabályozására, 
vagy a környezete megismerésére, felfedezésére (Markham, 2016). 

Kutatások szerint a biztonságos kötődés aszerint alapozódik meg, hogy az anya 
a csecsemő érzelmeit, érzelemkifejező gesztusait pontosan visszatükrözi számára 
mimikája, hanghordozása és az érintés segítségével. Az első életévben a gyermekek agya 
robbanásszerű növekedésben van. A kisbaba úgy tapasztalja és ítéli meg a különféle 
szituációkat, ahogyan gondozója reagál azokra. Az ismétlődő benyomások hatására 
a baba idegrendszerében szinaptikus kapcsolatok sokasága alakul ki. Mindezekből 
következően a korai kötődés milyensége a bölcsőtől a sírig kísér bennünket. Ahhoz, hogy 
a gyermeki agyban kialakuljon és elraktározódjon a korai kötődés/ősbizalom érzése, 
hogy stabilan belegyökereződjön a világba, mindenekelőtt tapasztalatokra és élményekre 

van szüksége. A gyermeki fejlődés négy forrása a szabadság, a közvetlenség, az ellenálló 
képesség, valamint a kötődés a velük született fejlődési terükből, a természetből fakad, 
nagyban megalapozva a későbbi életút alakulását (Polster-Hüther, 2017). 

A neveléstudomány jeles kutatója, Ulrik Gebhard véleménye szerint az ősi természet 
megélésének, közvetlen megtapasztalásának főbb értékét a nagyfokú szabadság öröme 
adja. A gyermekek szeretnének hatást gyakorolni a természetre; csak arra vágynak, 
hogy érintkezésbe kerüljenek a világgal és tanuljanak belőle. Ebből adódóan szüntelen 
vadásznak újdonságokra, kutatják a számukra ismeretlen dolgokat. A játék szabadsága 
ugyanakkor azt is jelenti, hogy a természetben minden szabadon alakítható. A természet 
kínálta lehetőségek megragadásához mindenkinek a saját egyéni tempójában, illetve 
az iránytűje alapján szükséges haladnia. Ezért lassítanak a gyerekek teljesen átadva 
magukat a belső észleléseiknek, a pillanatoknak; érezni akarják magukat, egész lényükkel 
részt venni mindenben, hiszen nem szívügyük az észlelések nélküli repülés. A természet 
intuitív megértése nélkül kognitív értelmezésről szó nem lehet. Vizsgálatok sora igazolja, 
hogy a játék lényegesen kreatívabb a természetes, strukturálatlan környezetben, ahol 
minden a játék eszköze: botokkal étkeznek, fenyőtobozzal vadásznak. A tapasztalati tér 
lehetőségei a társas kapcsolatokra úgyszintén kihatnak (Polster-Hüther, 2017). 

A gyermeki fejlődésben a közvetlen érzékszervi tapasztalások meghatározó szerepet 
töltenek be annál is inkább, mivel a megszerzett élményeikből és tapasztalataikból 
léteznek. A játék során minden alkalommal a legősibb élményeket, a négy elemet 
kutatják, foglalkoztatva az összes érzékszervüket. Közvetlenség nélkül egyáltalán 
nem létezik érzékszervi tudatosság. Érzékszervi működés hiányában nincsenek élő 
történetek, melyek híján gyökértelenül élünk a világban. A természet a gyermekekre 
szabott ingerek sokféleségét kínálja azok újdonságával, ismeretlenségével együtt. A 
természet elemi sajátossága azonban nem csak a szabadság, az ellenállás is az, mert nem 
engedelmeskedik a vágyaknak. Ilyenkor nekünk kell alkalmazkodni: tüzet gyújtunk, 
belső ellenállást fejtünk ki, biztonságot nyújtó világot építünk ki a külvilággal szemben. 
Mindezek a teljesítmények csak megerősítik a gyermekeket (Polster-Hüther, 2017). 

Az önkontroll kiépítéséhez a gyermekek a kalandot választják, vagyis a saját 
határaikkal való játékot, amely egyben a szabadság előszobáját is jelenti. A gyermekkori 
kalandok rendezői a gyermekek azáltal, hogy részesei a történéseknek; hogy saját maguk 
elé állítanak kihívásokat, hozzájárulva az erő és az ellenálló erő, a bátorság, a felfedezés 
örömének aktív módon történő fejlődéséhez. Ezért is nem szabad megvonni tőlük a 
természetet, a szabadban végzett játékot, a nem tervezett és nem irányított időt, mivel 
kizárólag ilyen módon képesek a saját erejükből kifejleszteni az olyan tulajdonságokat, 
mint az önállóság, a felelősség- és kockázatvállalás, a fantázia, a kreatív gondolkodás 
vagy a spontán kapcsolódni tudás képessége. A természetben minden megtalálható, 
amit minden gyermek keres egyéni fejlődéséhez, illetve szükségleteihez igazítottan, 
másfelől a természetélmények megerősítőleg is hatnak (Polster-Hüther, 2017). 

A társas viselkedésében, mások megértésében, a tervezésben és az érzelmi folyamatok 
tervezéssel való ötvözésében a prefrontális területek rendkívül meghatározó szerepet 
töltenek be. A minőségi változások tekintetében kiemelt fontosságú a Rizzolatti, Fadiga 
és más olasz kutatók (1996) által elsőként leírt tükörneuron-rendszer. A kutatásokból 
kiderült, hogy létezik egy olyan specifikus sejtcsoport, mely hasonlóképpen reagál akkor, 

ha a kísérleti állat maga csinál valamit, és amikor érzékeli a másikat a mozgása végzése 
közben. Az emberré válásban ez a szándék- mozgás-látvány leképezés kulcsfontosságú 
jelentőséggel bír. A tükörneuronok feltárását megelőzően Marton Magda (2003) 
magyar kutató hangsúlyozta, hogy többek között az empátia kialakulásáért a fenti 
folyamat tehető felelőssé. Az ember társas viszonyának egyik kuriózuma az információk 
megosztása. Tomasello (2002) nézetei szerint a közös tervek, mint az együttműködés 
alapjai az emberré válás nagyon lényeges mozzanatai. A kutató kimutatta, hogy a 
gyermekek képesek a közös célok kialakítására, mindezek mellett az osztozkodva való 
együttműködésre, sőt ez az együttműködő-osztozkodó rendszer eleve adott (Pléh, 2015). 

Az érzelmi-szociális agy oldaláról megközelítve Bruce D. Perry neuroszekvenciális 
elmélete (2006) értelmében, ha a gyermeki fejlődés korai szakaszában hiányzik a 
biztonságos ölelés és a szeretetteljes kapcsolatok, akkor az agy bizonyos területeinek 
fejlődése stagnál. A magasabb rendű agyterületek fejlődéséhez az elmaradt 
tapasztalatoknak a pótlása teremt ismét lehetőséget. A különböző szenzoros integrációs 
terápiák (Ayres-terápia) (,) vagy a csecsemő- és gyermekmasszázs is gyakorlatilag erre 
a gyógyító hatásra alapoznak. 

Gary Chapman és Ross Campbell pszichológus szerzőpáros koncepcióját alapul 
véve a testi érintés az öt szeretetnyelv egyike a minőségi idő, az elismerő szavak, az 
ajándékozás és a szívességek sorában. Virginia Satir szerint naponta legalább négy 
ölelés szükséges a túléléshez, nyolc a szinten tartáshoz és tizenkettő a fejlődéshez, 
gyarapodáshoz; mindemellett a testi kontaktus a kisgyermek számára a biztonsággal és 
a bizalommal is egyenértékű, amely egész életét végigkíséri (Sződy, 2016). 

A kisgyermekkori tanulás neuropedagógiai nézőpontjai 

Hétköznapi meghatározásban a tanulásról alkotott különböző elképzelések 
legfőképpen az ismeretelsajátítási formáinak tárgymegjelölésével kapcsolatban 
nyújtanak képet. Iudományos értelemben a definíció a pedagógiai fogalomhasználat 
területén egy rendszerben bekövetkező, mindemellett hosszabb távra is kiható adaptív 
változást jelent (Nahalka, 2006). Pszichológiai megközelítésből a tanulás nem csak az 
ismeretek elsajátítását foglalja magában. A folyamat egész életünkön át tart és életünk 
minden területére kiterjed. A pszichológia tudományán belül a különféle irányzatok 
— biológiai, behaviorista, kognitív, pszichoanalitikus, fenomenológiai nézőpontok — 
képviselői a tanulás más és más aspektusait tartják fontosnak (Gaskó, 2006). 

A pszichológiai tanulásértelmezések kapcsán azok alakulásának irányvonala 
tükrében, a kognitív pszichológia a tanulást információ-feldolgozásként definiálja, míg 
az idegrendszert információ-feldolgozó struktúrának tekinti. Fenti modell Atkinson 
és Schiffrin többszöröstár-elméletére alapozva memóriatárakat és visszacsatolási 
funkciókat különböztet meg a tanulás folyamatában (Gaskó, 2006). A modellben 
egyaránt találhatók bemenetek és kimenetek. Az agy esetében inputnak tekinthető 
a külvilágból érkező, illetve az agy belső állapotából fakadó ingerek kombinációja. 
Az outputok esetében, melyeken megjelenő jelek definiálják a rendszer válaszát, 
valamilyen motoros akció, egy gondolat, vagy egy felismerés ugyancsak lehetséges. 
A rendszernek létezik egy belső viselkedése és van egy mechanizmusa. A belső 
viselkedés a neurális kapcsolatokban leképzés alapján a bemenő jeleket kimenő jelekké 
transzformálja; a rendszer mechanizmusa ennélfogva képes a belső viselkedés, a leképzés 

megváltoztatására. Mindez ,az agyban a sejtek szintjén létrejövő tartós morfológiai és 
fiziológiai változásokat jelenti, melynek hatására az eredeti működés megváltozik." 
(Nádasdy-Fiser, 2003, p. 393). 

A tanulás és az emlékezés neurális mechanizmusa a sejtek szintjén azonosságot 
mutat. A bonyolult agyi tevékenységek mindegyike az idegsejtek közötti strukturális 
kapcsolatok  átrendeződésén alapul. Amíg a jelenségkörök  újrarendszerezése 
eredményeként a tanulást az információ-elsajátítás mechanizmusának tekintjük, addig 
a memória az elsajátított információ mozgósításának készsége, mely által lehetővé válik 
a különböző típusú információk előhívása a kérgi modalitásokban. Az emlékezet, mint 
készség másfajta megfogalmazásban a tanulással kialakított agyi reprezentáció, neurális 
kapcsolat-mátrix (Nádasdy-Fiser, 2003). A kutatások során megállapítást nyert, hogy 
az információ megszerzése (kódolás — emlékezet kóddá történő átalakítás), továbbá a 
memóriában történő megőrzés és a felidézés (dekódolás — az emlékezeti kódból történő 
átalakítás) egymástól függetlenül befolyásolhatók (Bednorz-Schuster, 2006). 

A tanulás neurális mechanizmusának aspektusából a központi idegrendszer az 
érzékszervek révén kölcsönhatásba lép a külvilággal, melynek során elsődlegesen a 
világról kialakított saját modelleken belül szolgál a különböző információk kicserélésére 
és feldolgozására. A modellek reprezentációja neurális struktúrákban megy végbe. 
A gyors és átfogó információ-feldolgozás érdekében a neuronok közötti rendszerek 
kialakulásának — ganglionképződés — kis területen és lehetőség szerint koncentráltan 
kell megtörténnie (Bednorz-Schuster, 2006). Lényegében a neurogenezis, az új sejtek 
létrejötte és a többi idegsejthez való kapcsolódása túlnyomórészt a limbikus rendszer 
részét képező hippokampuszban következik be. Az emlékek folyamatos őrzéséhez 
az idegsejtek hektikus aktivitása szükséges (Goleman, 2007). Az emberi agyban a 
hippokampusz agykérgi plaszticitást kiegészítő emlékezeti funkciója részben az új 
ismeretek konszolidációját és a már tároltak előhívását szolgálja (Nádasdy-Fiser, 
2003). Szerkezetét tekintve a tanulás központi szerve, vagyis az agy közepe táján 
helyezkedik el, és közvetlenül érintkezik az amygdalával. A kedvező strukturális 
felépítésnek köszönhetően lehetővé válik, hogy a cmunka memória; tartalmát — 
újonnan szerzett információ, melyet csak rövid ideig tárolunk az agy központjában, a 
prefrontális kortexben — hosszabb tárolásra alkalmas formába hozzuk. Voltaképpen ez 
az idegrendszeri tevékenység a tanulás motorja (Goleman, 2007). 

A tanulás eredményességét, a tanuláshoz való viszonyt és összességében a tanulásról 
való gondolkodást, illetve a pedagógiai gyakorlatot jelentős módon befolyásolja a 
tanulásról kialakított koncepciók rendszere. Tudományos megközelítésben a pedagógiai 
elképzelések terén rendkívül meghatározó az ismeretátadás-(,) a szemléltetés- és 
a cselekvés pedagógiája. A három tanulásparadigma mindegyike nem egyéb, mint a 
tudásközvetítés metafora kifejtése, megvalósítása, valamint részletezése (Nahalka, 
2006). A tanulásértelmezések vonatkozásában a paradigmaváltások eredményeként 
kiformálódott konstruktivista pedagógia tételei főképpen a  tanítás-tanulás 
folyamatainak vizsgálata és a nevelési-oktatási gyakorlat alakítása folyamán játszanak 
fontos szerepet. A 20. század utolsó harmadára tehető konstruktivizmus kialakulása 
szemléletmód; mások szerint filozófiai, ismeretelméleti irányzat; megint mások a 
megismerés pszichológiájának alapelméleteként értelmezik. A gyakorlati megvalósítás 

felől megközelítve leginkább azzal kapcsolatos, hogy az egyén hogyan és milyen módon 
tanul, illetve a tanulás folyamatára milyen törvényszerűségek érvényesek (Nahalka, 
2013). A konstruktív didaktikai elképzelésekben a korábbiaktól eltérően a tanulási 
tartalom és annak gyakorlati felhasználása nem különül el élesen. A nevelés/oktatás az 
eddigi ckelb pedagógiáját felváltó lehetőségek didaktikájáraz alapozva tudáskínálatot 
nyújt. A konstruktivizmus gondolatvilágában igencsak lényeges a már megszerzett 
tudás, ami vagy képes megérteni a külvilág jelzéseit, avagy nem, és ebben a dinamikus 
folyamatban a konstruálás keretei között formálódik (Nahalka, 2002). 

A konstruktivista tanulásszemlélet — amennyiben a tanulás folyamatát tágan 
értelmezzük -— a szocializáció minden részfolyamatára alkalmazható. Lényegi 
sajátossága a személyes, egyedi, belső konstrukciós folyamat. Ezeknek megfelelően a 
tudást, az értékeket, az attitűúdöket nem átadjuk, közvetítjük a gyermeknek, hanem aktív 
építkező folyamatban maga konstruálja saját személyiségét (tudását, viszonyulásait, 
értékvilágát); vagyis a fejlődés adott szintjén meglévő struktúra építi tovább saját magát. 
Az így létrejött struktúrák adaptívak annak szempontjából, hogy az egyén saját értékelő 
folyamatait tekintve kedvezőek, hasznosak (Nahalka, 2013). Más megfogalmazásban 
a tanuló-rendszer, specifikusan az emberi agy kezdeményezően viszonyul az őt ért 
hatásokhoz és az értelmezés alapján formálja a saját rendszerét (Nahalka, 2006). 

Abból kiindulva, hogy bármely előzetes tudás nyilvánvalóan konstrukció eredménye, 
az időben visszafelé haladva a magzati korhoz jutunk vissza, amikor kezdetét veszi az 
emberi agy fejlődése. A .90-es években kognitív pszichológiai és gyermeklélektani 
kísérletek feltárták az újszülött fejében már meglévő, létező tudáselemeket. 
Nyilvánvalóan ekkor még nem nyelvi formában megfogalmazott tudásról beszélhetünk, 
inkább valamilyen elvárásokról bizonyos folyamatokkal kapcsolatban. Amerikai szerzők 
(Kuhl; Meltzoft; Alison Gopnik) ez idő tájt írták meg a magyar nyelven is megjelent 
Bölcsek a bölcsőben című kötetet, melyben feltárták, hogy a csecsemők lényegesen 
többet tudnak, mint korábban gondolták. A tanulási folyamat konstruktivista 
kiindulópontból történő elemzése kapcsán a komplex struktúrák kialakulását tekintve 
az előzetesen kiépült rendszereknek kifejezetten meghatározó szerep tulajdonítható. 
Arra a kérdésre, hogy vajon honnan származik ez a tudás, két feltételezés is magában 
foglalja a válaszlehetőségeket. Az egyik ilyen elmélet a genetikai eredet nagyon erős 
megfogalmazása, miszerint a konstrukciós folyamat kiindulópontját képező tudás 
már a génekbe van kódolva. A legújabb kutatások eredményei azt mutatják, hogy ez a 
koncepció nem helytálló, mert a gének nem határozzák meg ennyire részletesen előíró 
módon az agy szerkezetét (Nahalka, 2014). 

Egy másik érdekes elgondolás az agy kifejlődéséből eredezteti a potenciális választ. 
A magzati fejlődés folyamatán kialakuló agysejtek a születésig még tovább osztódnak. 
Az ezek közti kapcsolatok kialakulása valójában véletlenszerűen megy végbe, a gének 
bizonyos átfogó dolgokat irányítanak ebből. A rendszer aránylag igen korán inputot 
vesz fel a környezetéből, emellett valamilyen outputokat is produkál. Az inputok 
(magzati hallás, látás, érzékelés) és az outputok (önkéntelennek tekintett mozgások, 
egyéb reakciók) elindítanak egy strukturálódást. A véletlen rendszeren belül feltehetően 
van egy értékelő rendszer, mely egyes dolgokat jónak, másokat rossznak ítél; ebből 
fakadóan bizonyos kapcsolatokat megerősít, némelyeket gyengít. A tanulási folyamat 

befejezésképpen odáig vezet, hogy egy adott ponttól kezdődően kognitív folyamatokról, 
újszülöttek esetében kifejezetten konstruálásról beszélhetünk (Nahalka, 2014). 

A fogalmi váltás eredeti és szűkebb megfogalmazásával összefüggésben a 
gondolkodásnak egy adott területen való új rendszerrel, illetve új megközelítéssel 
való gazdagodását jelenti. A konstruktivista pedagógia nem egyéb, mint elméletekből, 
gondolkodásmódból, a gyakorlatot egyaránt szabályozó elvekből és egy kiépített 
fogalomrendszerből álló gondolati struktúra. A pedagógia tudományán belül a fogalmi 
váltások olyan folyamatoknak tekinthetők, amelyeket csak a konstruktivista pedagógia 
ismer, más paradigmákban nincs helyük. Váltások az egyén részéről — saját maga 
konstruál — csupán abban az esetben kivitelezhetők, ha azokat felismeri, értelmezni 
tudja és kritikusan képes kezelni. Mindebből következően a pedagógia feladata az, hogy 
kiemelt figyelemmel kezelje a többféle, variábilis új struktúrák kialakulását, segítse elő 
azok konstrukcióját, és agyermekeket/tanulókat döntésre képessé tegye (Nahalka, 2013). 

Az elmúlt tizenöt-húsz évben szakemberek körében komoly viták bontakoztak ki 
azzal kapcsolatban, hogy az újjászülető pedagógiának milyen funkciókat szükséges 
betöltenie és milyen értékeket kell majd képviselnie a magyar közoktatásban. Elsősorban 
arra törekszik-e, hogy a társadalom számára hasznos polgárokat neveljen, vagy 
inkább arra, hogy boldogságra képes embereket? Az alkalmazkodási képességet tartja 
fontosabbnak, illetőleg az önállóságot, az emberi autonómiát? A tárgyi tudást preferálja, 
avagy a problémamegoldó készséget és a kreativitást? Arra készíti-e fel a tanulókat, hogy 
Magyarországon, Európában, a globalizálódó világban képesek legyenek helytállni? A 
21. század nagy kihívásaira csakis az aktív, cselekvő attitűd, a releváns és célszerűen 
strukturált ismeretanyag, továbbá a nevelés-oktatás szervezeti kereteinek értékalapú 
koegzisztenciája nyújthat érvényes, autentikus választ (Klein, 2012). 

Ennek a változásigénynek a kimondása motiválta Carl Rogersnek, a személyközpontú 
pszichológia kiváló alakjának gondolataita fennálló válságával valamintalehetséges kiúttal 
kapcsolatban, amikor írásában arról számolt be, hogy a legtöbb tanításnak semmiféle 
hatása nincs, mivel a tanulók számára az rendszerint teljesen érdektelen tevékenységként 
működik. Az egyik ilyen koncepciója értelmében xcsak az a tanulási folyamat lesz 
eredményes, amelyik felfedezésen alapuló élményből származik és valamilyen belső 
igényt elégít ki.. (Klein, 2012, p. 516). Csíkszentmihályi Mihály, a pozitív pszichológia 
úttörője kutatásaival alátámasztotta, hogy a személyiség akkor fejlődik leginkább, amikor 
xegy áramlatban létezőnek; érzi magát: a tevékenység könnyeddé és ösztönszerűvé válik. 
Az emberi impulzusok pozitív aspektusait — boldogság, kreativitás, az élet felvállalása, 
az emberként létezés élménye — Csíkszentmihályi áramlatnak vagy flow-nak nevezte el 
A tökéletes élmény pszichológiája alcímű kötetében. A flow-élmény hatására az emberi 
tudat jóval komplexebbé válik, mivel a differenciáltság és az integráltság közös élményét 
nyújtja. A személyiség mindeközben egyedinek, értékesnek és autonómnak, egyidejűleg 
a közösség boldog és hasznos tagjának érzi magát (Klein, 2012). 

Csíkszentmihályi Mihály az áramlat-élmény egyik legérdekesebb paradoxonjának 
tartja azt a jelenséget, miszerint a cselekedetek a legnehezebb feladatok teljesítése során 
számítanak a legkönnyedebbeknek. Mindez a tanulás erőfeszítései kapcsán úgyszintén 
érvényes. A flow-elmélettel összefüggésben az élethosszig tartó tanulás filozófiája 
a kényszerképzettel szemben csak akkor jelenne meg örömteli életlehetőségként, 


amennyiben a külsőleg irányított oktatás vége egyben a belső motiváció vezérelte 
tanulás kezdeti szakaszát jelentené. A posztreform paradigmák a tevékenység- 
központú, motivált, cselekvő aktivitást, az érzelem, az intuíció, a kreativitás fejlesztését 
hangsúlyozzák a holisztikus szemléletmód egyidejű közvetítésével. A felszíni 
különbözőségekkel szemben az egységes alapot emelik ki, melyek az egymás mellett 
lévő autentikus/érvényes alternatívaként funkcionálnak. Az alternatíva választható 
cselekvési, tevékenységi módot fejez ki. Az alternatív pedagógiák kiemelten nagy 
figyelmet fordítanak a gyakorlatra, a gyermeki/tanulói szükségletekre, az egyéni 
sajátosságokra. A tanulók életszerű körülmények között, tevékenységek által szereznek 
tanulási tapasztalatokat. A tanítás-tanulás folyamatában a pedagógus facilitátori, 
ösztönző, támogató szerepköréből adódóan a sokoldalú ösztönzés, a motiválás, a tanulók 
aktivizálása kiemelt jelentőséggel bírnak (Klein, 2012). 

Az óvodai nevelés terén a 2008-ban bevezetésre került óvodai tantervhez 
szervesen illeszkedő projektmódszer természetes velejárója lett a gyermekközpontú 
szemléletmódnak. Etimológiai tekintetben a projektum latin eredetű szó; jelentése 
terv, tervezet/ajánlat, javaslat. A múlt század eleji gyermekbarát elképzelésekből — 
központi gondolata a gyermekekből, a gyermekek gondolkodásából, továbbá érzelmi 
igényeiből való kiindulás — táplálkozó projekt a tanulásszervezési lehetőségek egyik 
leghatékonyabb módszere. A John Dewey és William H. Kilpatrick nevével fémjelzett 
projektmódszer a gyermekek érdeklődésére építve a pedagógus, valamint a gyermekek 
közös, összehangolt tevékenységén alapul. Mint oktatási és értékelési stratégia egy adott 
témával kapcsolatos kutatómunkára helyezi a főbb hangsúlyt. A projektek komplex 
feladatok, középpontjukban egy gyakorlati természetű problémával. A feladat nem 
egyszerűen a probléma megoldása, hanem a téma minél szélesebb körű feldolgozása, a 
lehető legtöbb összefüggés feltárása. A tartalmak a témának és úgynevezett altémáknak 
rendelődnek alá és a gyermekek megismerési szükségleteiből erednek. A tanulás, 
mint kísérő eszköz van jelen, súlypontiak viszont a produktum elérésére irányuló 
tevékenységek. A gyermekek által elfogadott vagy kiválasztott konkrét probléma, adott 
téma feldolgozása egyénileg, gyakran csoportban történik; mindeközben maguk fedezik 
fel a megoldásokat, saját maguk határozzák meg a tanulási folyamat határait. A projekt 
legnagyobb értéke abban mutatkozik meg, hogy a hagyományos tananyag-orientált 
stratégiákkal ellentétben tulajdonképpen nem a tananyaghoz rendeli a gyermeket, 
hanem a gyermek/tanuló rendeli önmagához a tananyagot (Stark, 2011). 

Freeman? koncepciója szerint azok a személyek, akik kedvezőbb intellektuális 
adottságokkal rendelkeznek, optimálisabban tudják hasznosítani a környezetükből 
érkező ingereket, vagyis ingergazdag közegben az örökletesen kiemelkedő képességek, 
készségek még dominánsabbá válnak. A tehetség felismeréséhez és kibontakoztatásához 
azegyiklegjelentősebb tényezőamegfelelőéskomplexkörnyezet amely Csíkszentmihályi 
Mihály szerint ideális feltételeket képes biztosítani az érdeklődés felkeltéséhez. A már 
megszerzett tudás és motiváció mellett a figyelem összpontosításának készsége egyaránt 
hozzájárul a fejlődésükhöz (Bagdy, 2014). 

Az élményekre való nyitottság a flexibilitást, a fogalmak, hipotézisek és érzékletek 
közti falak átjárhatóságát, egyben a kétértelműség tolerálásának képességét is jelenti. 
2 Freeman, Joan — angol pszichológus; a tehetségkutatás terén végzett munkájáért 2015-ben 

életmű-díjjal jutalmazták. 

Emiatt a kreativitás fejlesztésének kiemelten nagy jelentőség tulajdonítható, mert a 
különféle valóságkonstrukciók közötti , hídverésben" kulcsfontosságú szerepet tölthet 
be. A tanulási folyamatok aspektusából a konstruktív, azaz élményekre nyitott, építő 
kreativitás definíciója és személyiségfejlődésben betöltött szerepe Carl Rogers 
megfogalmazásában valamely újnak a születése az egyén sajátos interakcióiból az 
önmegvalósítása érdekében. A kreativitás egyik alapvető kritériuma, hogy az értékelés 
forrása és színtere belső legyen. Mindez arra is utal, hogy a kreatív tanuló alkotását 
a külvilág értékítélete helyett annak alapján értékeli, mennyire tudta önmagát 
kifejezni benne. A kreativitás további kritériuma az a képesség, miszerint az egyén a 
rendelkezésére álló konkrét alkotóelemeket a korábban nem létezett alakzatokba és 
kompozíciókba tudja elrendezni; hogy provokatív hipotéziseket fogalmazzon meg; 
hogy problémaérzékeny legyen (Klein, 2012). 

Számos kutató megállapította, hogy az intrinzik motiváció szoros összefüggést 
mutat a kreativitással. Csíkszentmihályi Mihály fow-elméletében a kreatív személyt 
nem elégíti ki a status guo, hanem mind kognitív, mind pedig emocionális okokból az 
alternatívákat keresi. Ez a nyitottság biztosítja, hogy az egyén ne zárja le az utat az egyéb 
megoldások előtt, inkább folyamatosan haladjon előre a felfedezés örömével. Ennek 
értelmében az alkotás garanciáját az érdeklődés, a kitartás és az eredetiség biztosítja. A 
kreativitást illetően az én-hatékonyság Albert Bandura, kanadai származású amerikai 
pszichológus szerint direkt és indirekt módon egyaránt befolyásolja a viselkedést. A 
magas én-hatékonysággal rendelkező személyek úgy ítélik meg, hogy maguk irányítják 
a sorsukat és az eseményeket. Bíznak saját képességeikben; a nehéz feladatokat 
kihívásként, nem pedig fenyegetésként élik meg; értékes célokat tűznek ki maguknak, 
illetve azok elérésére törekednek. Az én-hatékonyság, a kreativitás és a nyitottság 
korrelációjában az intrinzik motiváció egyfajta közvetítő szerepet játszik (Bagdy, 2014). 

Konstruktivista megközelítésben a kreativitást nem lehet erőltetni, hanem hagyni 
kell azt a felszínre törni (Klein, 2012). Carl Rogers a kreativitást támogató környezetről 
alkotott koncepciójában két tényezőt emel ki: az egyik a pszichés biztonság, a másik a 
lelki szabadság. A pszichológiai értelemben vett biztonság a feltétel nélküli elfogadás 
állapotában alakul ki, amikor a gyermeknek/tanulónak megértettség-élménye van; 
a pszichés szabadság nem egyéb, mint az önkifejezés lehetősége (Bagdy, 2014). A 
szabadság felelősségvállalást is jelent; azt, hogy a tanuló felelősen önmaga lehessen, 
mivel csak ilyen módon érhető el, hogy az értékelés belülről fakadjon (Klein, 2012). 
Carl Rogers elmélete részben empirikus alátámasztást nyert; a tehetség hátterében 
főként azoknál a személyeknél — nagy feltalálók — tapasztaltak elfogadó környezetet, 
akik a természettudományos területek iránt mutattak érdeklődést (Bagdy, 2014). 

Csíkszentmihályi Mihály álláspontja szerint a kreatív tehetség nem csak az egyéni 
életút, de a társadalom, valamint az egész evolúció mozgatórugója. Az egyén az alkotása 
során tekintettel van embertársai szempontjaira és érdekeire, így a kreativitás az adott 
társadalomban meglévő dolgok permanens fejlesztésével is megfeleltethető (Bagdy, 
2014). A megváltozott tanárszerep aspektusából Karácsony Sándor, a jeles magyar 
pedagógus aszerint vélekedik, hogy a tanítás-tanulás folyamatában a tanár olyan 
személyiség legyen, akiből , titokzatos áram módjára árad az őszinteség és a szabadság, 


aki egyformán képes adni és elfogadni." (Klein, 2012: 517). Gyakorlatiasan kifejezve, ha 


feltétel nélkül elfogadjuk a gyermekeket, ha meglátjuk a bennük lakozó lehetőségeket, 
fokozatosan megtanulhatják, hogy azok lehetnek, akik; felfedezhetik a személyes 
önmegvalósítás élményét, vagyis elindulhatnak a kreativitás útján (Klein, 2012). 

Az empátia, tehát a tanulók nézőpontjából való figyelés annyit tesz, mint figyelni, 
amit tesznek; érezni, amit ők éreznek; belépni az ő világukba és ebből a közelségből 
is elfogadni őket. A konstruktivista pedagógia eddigi tapasztalatai alapján az ilyen 
fajta megértés az eltérő valóság-konstrukciók miatt komoly nehézségekbe ütközik. 
Ugyanakkor maga a törekvés is a bizalom légkörét biztosítja, melyben az együttműködés 
változatos formáinak alkalmazásával, egy belülről vezérelt pedagógiai hatásrendszerben 
az egyeztetések és a reflektív gondolkodás segítségével nyitottabbá válhatnak élményeik 
iránt és lépésről lépésre rálelhetnek az értékelés alapjaira önmagukban. Másfelől az ilyen 
légkörben a tanulók és a pedagógus egyaránt valódi énjüket mutathatják meg azokat 
az új és a változatos formákat illetően, ahogyan a valósághoz viszonyulnak. A folyamat 
lényegét tekintve ez segíti elő igazán a kreativitást (Klein, 2012). 

Más aspektusból voltaképpen a nyitottságra, valamint az áramló energiára van szükség 
ahhoz a minimumhoz, hogy a gyermekek/tanulók jól érezzék magukat annak azélménynek a 
megélésével, hogy a tanulás folyamatának felelőssége az ő kezükben is van, tevékenységeiket 
maguk irányíthatják. A Csíkszentmihályi Mihály szerint tökéletes élménynek nevezett 
érzés annak függvénye, hogy mennyire képes valaki kontrollálni, mi is történik a tudatában. 
Ezt a kvalitást mindenkinek a saját erőfeszítéseire támaszkodva, konstruktív kreativitási 
képessége aktivizálásával szükséges kialakítania. A tervezés és a spontaneitás ideális 
kombinációjának működtetése, a játék képességének mozgásba lendítése, a felfedezés és 
a ráismerés örömének átélése egy egészen új látásmódot generálhat. Mindazonáltal aki 
teljes egészében nyitott saját élményeire, a belső, illetve külső késztetések akadálytalanul 
végigfutnak az idegrendszerén és ebben a formában tudatosulnak. Egy ilyen rendszerben 
történő fejlődés során a gyermek nem előre meghatározott sémákban gondolkodik. A 
kreativitás igazából az új világhoz való kreatív alkalmazkodás, az életrevalóság (adaptivitás), 
a strukturális csatolások, a hálózatépítés és a személyiség komplexebbé válása szempontjából 
egyaránt kulcsszerepet játszik (Klein, 2012). 

Az ezredforduló környékén teret hódító, elsősorban Csíkszentmihályi Mihály és 
Martin Seligman nevéhez kötődő ún. pozitív pszichológia elméletrendszere megerő- 
síti mindezeket. A pozitív pszichológia a deficitek, hiányosságok, problémák helyett 
az egyén erősségeire, értékeire és azok fejlesztésére összpontosít. az erősségekre és az 
értékekre helyezi a hangsúlyt, az egyén életének kiteljesedése érdekében. , Az embe- 
ri erősségek (mint pl. bátorság, jövőorientáltság, optimizmus, igazságosság stb.) olyan 
evolúciósan kialakult pozitív személyiségjegyeknek tekinthetőek, amelyek elősegítik 
az egyének és a közösségek boldogulását, tökélesedését" (Hamvai, Pikó 2008, p. 71). 
Mindezek a gondolatok mára központi szerepet töltenek be a pozitív pedagógia és a 
neuropedagógia elméletrendszereiben is. Fontos, hogy megtanítsuk a gyermekeket a 
boldogságra, hogy a tanulás örömforrás is legyen — ami természetesen nem zárja ki a 
pozitív stressz, a facilitáció szükségességét és jelentőségét. 


Szeretetteljes nevelés 


Agyunk nem hasonlítható egy számítógép memóriájához, az ott tárolt informá- 
ciók nem egymástól független, statikus, előhívásra megjelenő adatcsomagok. Ez a 

korábbi emlékezetre és tanulásra vonatkozó nézetekkel gyökeresen szemben álló új 
paradigma az 1960-as évektől kezdett teret hódítani, és legfőbb sajátossága, hogy 
az emlékezetet ún. szituatív rekonstruáló folyamatokként értelmezi, központi prob- 
lematikájának pedig már nem az információk , elvesztését", vagy a tárolás problé- 
máit tekinti, hanem az információk előhívását (Racsmány, 2014). Tudásunk tehát 
egy sajátos és egyedi önszerveződő rendszer, amely személyiségünk belső kompo- 
nensrendszereivel (motívumainkkal, érzelmeinkkel, tapasztalatainkkal) együttesen 
dinamikusan szerveződik, azaz folyamatosan változik. Emlékeink, az ebből fakadó 
tudásunk nem egyszerűen , tárolódik" valahol az agyunkban, hanem személyiségünk 
sajátos szerveződéséhez , illeszkedik", változik. E változások pedig a minket érő szo- 
ciális kontextus hatásaival kölcsönhatásban állnak, így folyamatosak, az információk 
(tudás) mindenféle reprodukciójánál megfigyelhetők és relatívak, vagyis dinamiku- 
san szerveződnek. 

A legújabb nemzetközi és hazai kutatási eredmények arról számolnak be, hogy 
az emberi életút első éveinek nem csupán előkészítő, felkészítő, bevezető funkciója 
van. A valamire való felkészülés, az átmenet, a nem teljesség paradigmáiból kilépve 
határozottan ki kell jelentenünk, hogy a kisgyermek nem csupán a felnőtt viszony- 
latában értelmezendő, hanem önmagában, gyermeki mivoltában, saját állapotában, 
értékeiben, létezésében és kapcsolatrendszerében. A minden szempontból elsőbbsé- 
get élvező professzionális kisgyermeknevelés tehát nem csupán pedagógiai, hanem 
nemzetgazdasági kérdés is. 

Mit biztosítsunk tehát egy, a 21. században megszületett kisgyermek számára? 
Talán a legfontosabb a barátságos, szenzitív környezet, a játékos mozgás, a zene, a 
megfelelő táplálkozás, az állandó beszéd, a szeretet és a kötődés folyamatos érzése. 
Rendkívül fontos még: a biztonságérzet, a félelemmentes kisgyermekkor, izgalmas 
lehetőségek, kihívások és a végtelen kalandok. A kutatók egyetértenek abban, hogy 
az emberi életút kritikus szakasza a kisgyermekkor, melynek során az agyi hálózat — 
a szavak, a zene, a szeretet és a gondoskodás által - rendkívüli módon sűrűsödik, az 
idegpályák velősödnek, az idegsejtek nyúlványai igen gyors ütemben szaporodnak. 
Az idegrendszer korai stimulálásának elmaradása komoly és végleges károkat okoz. 
Tudjuk, hogy a korai életévekben az agy végtelenül képlékeny és határtalanul fogé- 
kony, az agyi plaszticitás miatt a korai fejlesztésben résztvevő szülők és szakemberek 
felelőssége vitathatatlan. 

Úgy tűnik, hogy az érzelmi intelligencia (EO) az életbeli sikeresség, a megelégedett 
életút jobb előrejelzője és tényezője lehet. Az érzelmek (Goleman, 2008) áthatóan és 
rendkívül befolyásolóan vannak jelen a kisgyermekkori személyiségfejlődésben. Az 
érzelmi intelligencia a szív látása. Amikor társat, barátot keresünk, gyermekünket 
tartjuk kezünkben, virágot szedünk a mezőn, vagy helyünket és utunkat keressük az 
életben, akkor mindezt az érzelmi intelligencia erejével is tesszük. A körülöttünk lévő 
világ jelenleg még jobban értékeli az értelem fényét, az IO-t, mint a szív látását, az 
EO-t. Sokáig úgy tartották, hogy a magas IO megjósolja a sikert, mind a tanulmá- 
nyokban, mind a munkavégzésben egyaránt. A legutóbbi felmérések alapján az IO a 
legjobb esetben is csak ötödét teszi ki a sikeres életvitelt befolyásoló tényezőknek. A 
fennmaradó jelentős rész más erőkre vezethető vissza. Az iskola mégis a kognitív in- 


telligenciát preferálja. Miért? Talán mert könnyebben mérhető, számszerűsíthető és 
megmutatható. leljesítménykényszer által vezérelt, materiális világunkban szeretjük 
és előnyben részesítjük a gyorsan megtérülő és kimutatható eredményeket. Az érzel- 
mek mérése és értékelése a pedagógia számára elég problematikusnak tűnik. 

A fejlett érzelmi képességű embereknek jóval nagyobb az esélyük a sikeres, meg- 
elégedett életre, mert elsajátították azokat a lelki szokásokat, amelyekkel a teljesítő- 
képességüket képesek növelni. Csíkszentmihályi Mihály szerint (Csíkszentmihályi, 
2010) minél fiatalabbak a gyerekek, annál inkább jelent a tanulás számukra örömteli 
állapotot; és minél idősebbek, annál kevésbé képesek flow átélésére a tanulás során. 
Egy vizsgálat kimutatta, hogy az iskolában töltött idő harmadára jellemző a tanulás- 
ra késztető pozitív állapot, optimális működési szint, miközben sajnálatosan magas 
a szorongás, az unalom és az apátia aránya a mai közoktatási intézményekben. A 
flow állapot magas szintű motivációt, kihívásokra való készenléti állapotot jelent, és a 
feladatok elvégzésére való megfelelő szintű alkalmasságot, képességet, kompetenciát. 
Ha bármelyik hiányzik, a tanulás nem lesz örömteli, élvezetes. A jól működő intéz- 
mény titka tehát: ad-e motivációt és képességeket. 

A nyugati kultúrában megfigyelhető az érzelmek iránti bizonytalanság, de értékük 
igenlése egyaránt megjelenik. Az érzelem — bizonyos megközelítésekben és esetekben 
— az irracionális világ része, mert ellenőrizhetetlen, destruktív, primitív, civilizálatlan, 
felnőtthöz méltatlan, ugyanakkor az értelem ellenőrizhető, konstruktív. Az érzelme- 
ket erősen befolyásolják a kulturális elképzelések, társas kapcsolatokat közvetítenek, 
ugyanakkor egyéni állapotok is. Nehéz eldönteni: milyen mértékben egyetemesek, és 
milyen mértékben kulturális konstrukció. 

Az érzelmekről szólva összegzésképpen elmondhatjuk, hogy nem a definíci- 
ók felfedezése, és nem az érzelmek meghatározásának képessége a fontos, hanem 
hogy megértsük őket. Az érzelmek a gyermek mentális életének középpontja, mely 
megalapozza, fenntartja, megváltoztatja és megszünteti az önmaga és környezete 
kapcsolatát azokban a dolgokban, amelyek fontosak a számára. Összekapcsolják a 
számunkra fontos dolgokat az emberek, dolgok világával. Központi szerepük van a 
kapcsolatépítésben, segítségükkel tudomást szereznek egymás vágyairól és vélekedé- 
seiről. A gyerekek saját érzelemélményei jelzik, hogy mi működik, és mi nem műkö- 
dik egy interakcióban. 

A szeretetteljes és szakszerű, vagyis tudományosan is megalapozott nevelés, a biz- 
tonságot nyújtó kötődésrendszer és a stimuláló, ingergazdag környezet egyfajta kulcs 
a boldog és elégedett emberi életút megalapozásához. A kisgyermekkor, a kisgyer- 
mekkori fejlődés és fejlesztés még soha nem volt ennyire az emberrel foglalkozó 
tudományok fókuszában. Az ingergazdag, stimuláló környezet, a boldog gyermekkor, 
a feltétel nélküli elfogadás és a mindent átható szülői, nevelői szeretet képezik a 
kisgyermeknevelés alapjait. Hosszú távon tehát csak a családot, a szülői és kisgyer- 
meknevelői munkát alapvető értéknek tekintő társadalom lehet versenyképes, amely 
lelkileg és testileg egészséges nemzedékeket képes felnevelni. A szeretet a kisgyer- 
mekkori növekedés és a fejlődés táptalaja. Mindenki - a kisgyermeknevelés bármely 
területén is munkálkodva — járuljon hozzá egy egyetemlegesen boldog gyermekkor 
megteremtéséhez. 

